
la Universitatea Bristol. Este profesor și șef al Secţiei de științe umaniste la o 

serie de lucrări de specialitate apărute la Editura Osprey, cum ar fi despre 
Egiptul antic, dar și despre campania de la Kursk din al Doilea Război Mondial, 
manifestând un interes major atât în ce privește istoria veche, cât și cea 
modernă. Este căsătorit, are un copil și locuiește în Dorset. 

Editura Osprey a fost fondată în 1968 pentru a publica Aircam Aviation, prima 
ei colecţie gândită de Dick Ward, ilustrator de renume în domeniul aviaţiei. 
Prima carte a apărut în 1969. De-a lungul anilor, numărul seriilor și al colecţiilor 
a crescut considerabil, cărțile Osprey impunând un stil propriu, care combina un 
text de autoritate, scris de istorici militari, cu ilustraţii sugestive și fotografii de 
epocă, alb-negru și color. Astăzi, Osprey este lider de piaţă in ce privește 
abordarea istoriei militare ilustrate. 

Mulţumiri lui Robert F. Dorr, Robert C. Stern și Roger Chesneau 

Originile campaniei 

Nu multe operaţiuni militare din istoria războiului au înregistrat pierderi 
materiale atât de puţine pentru un impact psihologic atât de sever asupra 
inamicului și consecinţe strategice atât de impor-tante ca raidul Doolittle asupra 
Japoniei, din ziua de 18 aprilie 1942. Îndrăzneala acestui raid a demonstrat că, în 
ciuda victoriilor remar-cabile obţinute de Armata de uscat și de Marina Imperială 
în Asia de Sud-Est de la izbucnirea războiului, Statele Unite erau totuși capa-bile 
să atace însăși inima imperiului japonez, ridiculizând pretenţiile acestuia de 
inviolabilitate teritorială adusă de cucerire. 

Națiunea japoneză a fost scandalizată după acest raid, iar Marina Imperială 
și-a pierdut din respectul populaţiei. Capacitatea acesteia de a apăra mările din 
jurul Japoniei și, deci, de a apăra viaţa împăra-tului era pusă la îndoială. Aceste 
sentimente au fost descrise de ami-ralul Yamamoto, comandantul Flotei 
Combinate, al cărui scop de a preveni un atac aerian asupra capitalei Tokyo se 
învecina cu o obse-sie. „Am avut sentimentul stânjenitor că am fost prins 
motaind chiar cand mă simţeam mai plin de încredere și mai stăpân pe situaţie“, 
a spus el. „Deși daunele nu au fost însemnate, este dezonorant ca spaţiul aerian 
al capitalei imperiului să fie pângărit, fără ca un sin-gur avion inamic să fie 
doborât.“ Mai mult, în timp ce autorităţile japoneze au ridiculizat vehement 
atacul ca fiind un raid care „nu realizase nimic“ sau „prea puţin“, nemulţumirea 
colectivă a Statului Major al Forţelor Navale și a strategilor Flotei Combinate a 
fost sufi-cientă pentru a pune capăt nehotărârii acestora privind programul 
detaliat care venea în continuarea deciziei de a lansa Operația MI. 

Pe 5 mai, amiralul Osami Nagano, șeful Statului Major General al Forţelor 
Navale, a emis Ordinul Cartierului General Naval Imperial nr. 18, ordonandu-i lui 
Yamamoto să „ocupe insulele Midway si punctele-cheie din vestul Aleutinelor“. O 
lună mai târziu, 

Flota Combinată, fiind convinsă de o victorie sigură, trimisese pe mare cea 
mai mare si mai puternică forță navală de la Bătălia Iutlandei încoace. Cu toate 
acestea, această flotă avea să aibă parte de o înfrângere atât de categorică în 
bătălia de la Midway, încât nu avea să își mai revină niciodată și urma să ducă 
indirect la căderea Japoniei imperiale. Pentru ca un asemenea rezultat să fie 
posibil într-o perioadă în care succesul militar al Japoniei era la zenit, tre-buie 
înţeles contextul strategic care a dus la luarea deciziilor legate de operaţiunile 
Flotei Combinate în lunile care au urmat atacului de la Pearl Harbor. Pentru 
aceasta, trebuie să ne concentrăm asu-pra rolului central jucat de amiralul flotei, 
Yamamoto, a cărui per-spectivă strategică a fost esenţială pentru justificarea, 


planificarea și executarea Operațiunii MI. 

În prima zi din 1942, contraamiralul Matome Ugaki nota urmă-toarele în 
jurnalul său personal: „Au trecut doar douăzeci și cinci de zile de când a început 
războiul, cu toate acestea operaţiunile 

Cele patru nave de clasă Kongo au fost singurele vase de luptă japoneze care 
dezvoltau suficientă viteză pentru a oferi escortă pentru Kido Butai 1 (grup de 
portavioane de luptă). Kirishima, înfățișată în această fotografie din 1939, a fost 
repartizată la Kido Butai 1 pentru operaţiunea Midway. În spatele ei se află 
portavionul Akagi. 

Muzeul Yamato 

avansează fără probleme și avem suficiente motive pentru a spera că prima 
etapă a războiului va fi finalizată până la sfârșitul lunii mar-tie. Apoi ce va mai 
urma?“ Faptul că șeful Statului Major al Flotei Combinate era în stare să își pună 
o asemenea întrebare, la mai puţin de o lună după ce ţara lui se aruncase cu 
capul înainte într-un război cu Statele Unite și Marea Britanie, este o dovadă 
clară că decizia nu era susţinută și de o viziune strategică pe termen lung. 
Absența aces-teia nu era surprinzătoare, având în vedere că motivațiile datorită 
cărora Japonia imperială intrase în război, în decembrie 1941, pen-tru a-și 
rezolva problemele economice, nu aveau la bază o evaluare raţională a forţelor 
concrete sau potenţiale împotriva cărora alesese să lupte. Într-adevăr, nevoia de 
a obţine rezerve de petrol deve-nise atât de importantă în strategia inițială de 
război a Japoniei, iar riscurile asociate acesteia atât de mari, încât se pusese 
prea puţin accent pe ce urma să se întâmple, când și dacă acest scop era atins. 

Cu o economie remarcabilă de forţe - incluzând 11 divizii, apro-ximativ 1 200 
de avioane și majoritatea navelor -, în următoarele 100 de zile de după Pearl 
Harbor, Japonia a pornit la umilirea forţelor militare ale Statelor Unite, 
Australiei, Olandei și Marii Britanii. Până la sfârșitul lui martie, după cum 
anticipase Ugaki, japonezii își atin-seseră esențialmente scopul de a obţine 
controlul asupra rezervelor de petrol din Indiile de Est Olandeze și de a lărgi 
perimetrul defensiv din jurul insulelor japoneze. In plus, costul material al 
acestor rezul-tate fusese extrem de mic. Marina se așteptase să piardă cel puţin 
25% din nave, dar pierduse doar 23 de ambarcaţiuni, adică abia 10% din cifra 
estimată. În cele patru luni în care forțele japoneze își făcu-seră de cap în 
Pacificul de Vest și în Asia de Sud-Est, acestea demon-straseră că soldaţii, 
marinarii, navele de război și avioanele lor erau egale, dacă nu superioare, celor 
ale inamicilor atât de dispretuiti, deși aceștia din urmă ar fi trebuit să fie 
superiori. Prin urmare, prea puţini japonezi, mai ales militari, ar fi contestat cele 
scrise de Ugaki la începutul noului an: ,,... viitorul este strălucit... Evenimentele 
din acest an vor determina soarta războiului, așa că trebuie să muncim din greu 
și să nu precupetim nici un efort. Lucrul cel mai important este să câștigăm si, cu 
siguranță, vom câștiga“. Transpunerea acestor 

sentimente în realitate fusese sarcina pe care amiralul Yamamoto i-o dăduse 
lui Ugaki când i se spusese să înceapă imediat planificarea strategiei din faza a 
doua. 

Era un semn simptomatic al relativei ineficiente a Cartierului General 
Imperial (CGI), organismul responsabil de formularea stra-tegiei de război a 
țării, faptul că amiralul Yamamoto, ca șef al Flotei Combinate, își putea aroga 
această sarcină importantă. Cu toate acestea, deși în CGI se regăseau șefii de 
Stat Major ai Armatei de uscat și ai Marinei, sub comanda supremă a 
împăratului, rivalita-tea dintre aceștia nu a permis apariţia unei strategii 
coerente care să indrume operaţiunile ambelor servicii. In realitate, CGI prezida 
peste două corpuri care realizau strategii și care erau esențialmente separate. 
Armata, ca serviciul mai vechi dintre cele două, era mereu de părere că 
adevăratele interese ale Japoniei - și punctul în care tre-buia sa se concentreze - 
se aflau în China și în apărarea Manciuriei împotriva temutei ameninţări 
sovietice. Această concentrare a atenţiei însemna că sprijinul ei pentru strategia 
„sudică“, o stra-tegie care oferea combustibil conflictului început pe 7 decembrie 
1941, era condiţionat de gradul în care servea intereselor armatei în teatrul ei 
principal de operaţiuni din China și de numărul limi-tat de divizii pe care armata 
era pregătită să le ofere drept sprijin operaţiunilor esențialmente „navale“ din 
acest nou teatru de raz-boi. Pe lângă indiferența relativă a Armatei de uscat fata 
de pro-blemele strategice care treceau dincolo de sfera proprie de interese, 
influenţa Statului Major General al Marinei și a comandamentu-lui acestuia 
asupra formulării strategiei navale era în scădere și, în practică, aceasta cădea 
mai degrabă în sarcina amiralului Yamamoto și a subordonatilor săi planificatori 
din Flota Combinată. 

In parte, aceste circumstanţe au apărut din cauza personalităţii puternice si 
dinamice a comandantului Flotei Combinate, care nu avea prea multă încredere 
în abilităţile superiorului său, șeful Statului Major General al Forțelor Navale. 
Amiralul Nagano se implica rare-ori în formularea strategiei Statului Major al 
Marinei și tindea să o lase în seama ofiţerilor mai tineri din Divizia Planificare a 
Primei Secţiuni de Operaţiuni, sub comanda contraamiralului Fukudome. 

Prin urmare, rolul acestuia devenise din ce în ce mai mult un rol de arbitru, 
când planurile Flotei Combinate și cele ale propriei sale Divizii de Planificare 
erau contradictorii, așa cum s-a întâmplat și în disputa care a precedat 
operaţiunea Pearl Harbor, când propriii săi subordonați s-au opus vehement 
acesteia. Nagano a fost cel care a aprobat, într-un final, planul lui Yamamoto de a 
ataca Pearl Harbor, deși tinea de competențele lui să îl respingă, în ciuda 
amenințării celui din urmă că își va da demisia dacă statul major nu îi accepta 
planul. 

Deși acest lucru poate fi interpretat ca o cedare la șantaj, era vorba de 
respect din partea lui Nagano fata de o persoană ale cărei abilităţi le recunoștea 
ca fiind indispensabile Marinei. Într-o notă care lăsa să se înțeleagă multe, se 
spunea: „Nagano avea încredere deplină în abilităţile și judecata lui Yamamoto. A 
fost de acord, în sfârșit, deoarece știa că Yamamoto nu blufează. Dacă pare 


ciudat, nu trebuie uitat că poziţia și influenţa lui Nagano în Marina japo-neză 
erau unice. Era, într-adevăr, un uriaș printre oameni“. Având în vedere succesul 
atacului asupra Pearl Harbor, nu este surprinzător, prin urmare, că prestigiul 
acestuia era atât de mare acum încât stra-tegiile formulate de ofițerii de Stat 
Major ai Flotei Combinate, sub îndrumarea lui Yamamoto, erau acceptate tacit. 

Nu am dori să sugerăm însă că Statul Major General al Marinei era pregătit 
să accepte, pur și simplu, planurile lui Yamamoto. În Divizia de Planificare 
rămăseseră destule minţi care nu doar că își formulau propriile strategii, dar 
erau și pregătite să lupte pen-tru ele și, dacă era nevoie, să se opună solicitărilor 
lui Yamamoto și ale personalului său de planificare. Chiar și așa, după cum aveau 
să o demonstreze evenimentele, era o speranţă deșartă să creadă că îl pot 
îndepărta pe comandantul Flotei Combinate de pe cursul stabi-lit de acesta, 
odată ce se hotărâse. 

Când Ugaki a ieșit din cabina lui, pe 14 ianuarie, pentru a pre-zenta rezultatul 
la care ajunsese, și-a prefaţat recomandările cu observaţia crucială că Japonia 
nu-și putea permite să se culce pe laurii victoriei, consolidându-și cuceririle 
inițiale. A face asta ar fi însemnat să renunţe la iniţiativa în ofensivă, 
permițându-le Statelor Unite sa își crească puterea, în timp ce Japonia ar fi 
așteptat pasiv 

atacul americanilor. În asemenea circumstanţe, eficienţa și profesio-nalismul 
tehnic de care dăduse dovadă Flota Imperială ar fi fost risi-pite imediat. Pentru a 
profita de avantajul strategic creat de Flota Combinată prin operaţiunile ei 
inițiale de război, Japonia trebuia să reia ofensiva. Condus de acest raționament, 
Ugaki a evaluat o serie de posibilităţi operaţionale. În final, a propus ca Japonia 
să cuce-rească insulele Midway, Johnston și Palmyra, intentionand să le 
transforme în baze aeriene avansate înainte de a invada Hawaii. Argumentul lui 
era că o asemenea operaţiune ar fi precipitat, pro-babil, bătălia decisivă cu flota 
Statelor Unite, idee care se afla încă în centrul strategiei navale japoneze. 
Propunerea lui a fost res-pinsă de căpitanul Kuroshima, ofiţerul superior de 
operaţiuni al Flotei, fiindcă se îndoia că Statele Unite aveau să-și riște flota pen- 
tru a salva aceste insule. Apoi, Kuroshima a recomandat, la rân-dul său, ca Flota 
Combinată să se concentreze, în schimb, pe vest, spre Oceanul Indian, pe o 
operaţiune de cucerire a Ceylonului (Sri Lanka). Deși a acceptat criticile aduse 
propriilor propuneri și a apro-bat raţionamentul lui Kuroshima, Ugaki a insistat 
că o operaţiune în Oceanul Indian trebuia întreprinsă în contextul unui efort 
comun al Axei, cu a doua etapă a ofensivei japoneze „sincronizată cu ofen-sivele 
germane în Orientul Apropiat și Mijlociu“. Ceea ce ar fi putut deveni o 
oportunitate strategică importantă nu s-a concretizat însă, deoarece Germania 
nu s-a oferit să întreprindă operaţiuni comune în cadrul noului Acord Militar 
Tripartit al Axei semnat pe 19 decem-brie. Și totuși, Flota Combinată a continuat 
să studieze propunerea lui Kuroshima ca pe o operaţiune pur japoneză. După 
câteva jocuri de război pe noua navă-amiral Yamato, în februarie, operaţiunea 
din vest a fost adoptată de Statul Major General al Forţelor Navale ca propunere 
oficială pentru faza a doua a strategiei. Propunerea a fost prezentată ca atare la 


o conferință comună a CGI la mijlocul lunii martie, dar a fost pur și simplu 
desființată de armată odată ce a devenit evident că operaţiunea depindea de 
prezenţa mai multor divizii pentru asaltul amfibiu asupra Ceylonului. 

Convinsă, în continuare, că era nevoie de o acţiune ofensivă, Flota Combinată 
a început să caute un plan alternativ. S-a întors 

la propunerea iniţială a lui Ugaki de a întreprinde acţiuni în estul Pacificului, 
rescrisă pentru a exclude posibilitatea unui veto din partea Armatei de uscat. Din 
plan se eliminase acum sugestia ambițioasă de a invada Hawaii și acesta 
includea o invazie a vestu-lui Insulelor Aleutine și a insulei Midway. Printre 
factorii importanţi care au determinat decizia Flotei Combinate s-au numărat și 
ata-curile neprevăzute, deși nesemnificative tactic, din partea Statelor Unite 
asupra insulelor Marshall, Rabaul, Wake, Noua Guinee de Est și Marcus, din 
februarie încoace. Ultima insulă era la doar 1 852 de kilometri de Tokyo și în 
interiorul perimetrului defensiv exterior al Japoniei. Faptul că portavioanele 
americane rezistaseră le oferea varianta de a fi folosite pentru a ataca direct 
Japonia. Această per-spectivă îl obseda pe Yamamoto, un personaj extrem de 
patriot, iar operaţiunile continue ale portavioanelor americane demonstrau că 
era absolută nevoie ca lucrurile începute la Pearl Harbor să fie duse la bun 
sfârșit. Portavioanele trebuiau, deci, distruse. 

Aceasta a fost justificarea operaţiunii Midway și se știe că, dacă ar fi fost dusă 
la împlinire, Yamamoto intenţiona să își folosească prestigiul astfel dobândit 
pentru a pune presiune asupra liderilor politici japonezi ca să iniţieze propuneri 
de pace cu Aliaţii. Yama-moto credea că o victorie la Midway avea să îi ofere un 
avantaj stra-tegic care să îi permită Japoniei să negocieze de pe o poziţie de forță 
și, deci, să silească inamicul să fie de acord cu termenii săi. Era mereu conștient 
de puterea latentă a Statelor Unite si de slăbi-ciunea relativă a Japoniei, iar 
implicarea lui absolută pentru ofen-siva de la Midway era rezultatul unei 
convingeri de nestrămutat că, dacă nu reușea să obţină o victorie rapidă atunci 
când puterea Japoniei era la apogeu, alternativa cu care trebuia să se confrunte 
iubita sa ţară ar fi fost înfrângerea după un lung război. Nu a fost deci de mirare 
că, pus în fata unei astfel de perspective, Yamamoto nu a acceptat critici si nu s-a 
lăsat abătut de la calea sa. 

Statul Major General al Forţelor Navale căutase și alte variante, după ce 
Armata de uscat se opusese operaţiunii Ceylon. Divizia de Planificare era de 
părere că Flota Combinată și Armata de uscat trebu-iau să se concentreze asupra 
unei operaţiuni de proporții împotriva 

Australiei - Bei Go Shaden Sakusen. Această propunere se baza pe 
presupunerea ca Australia era baza logică pentru orice contraofen-siva a Aliaților 
în apele sudice. Astfel, Australia ar fi putut primi o cantitate însemnată de arme 
din partea Aliaților și în special din par-tea americanilor, în timp ce își consolida 
forțele. Pentru a preveni această ameninţare potenţială asupra flancului sudic al 


Japoniei era nevoie fie ca Australia să fie parţial ocupată, fie ca, măcar, acest 
sub-continent să fie izolat de Statele Unite. Având în vedere că prima variantă 
depindea de posibilitatea ca armata să ofere diviziile nece-sare operaţiunii, nu 
este de mirare că și aceasta a fost respinsă, la fel ca și operaţiunea Ceylon. Chiar 
și așa, Statul Major General al Forţelor Navale credea că a doua variantă putea 
aduce suficiente beneficii, astfel că s-a început formularea unei operaţiuni mai 
limi-tate pentru a izola Australia prin extinderea controlului japonez asu-pra 
estului Noii Guinee și a Insulelor Solomon. Statul Major General al Forţelor 
Navale a început să organizeze forțele necesare pentru a lansa o operaţiune 
amfibie, nume de cod MO, pentru a ocupa insula Tulagi, din Insulele Solomon, și, 
mai important, pentru a cuceri Port Moresby pe coasta de sud-est a Noii Guinee. 
Forţelor navale însărcinate cu această operaţiune, Yamamoto le-a adăugat Divizia 
5 Portavioane, compusă din noile portavioane Shokaku și Zuikaku, cre-zând că 
americanii aveau să deplaseze o forță de portavioane pentru a se opune 
japonezilor. După cum aveau să o demonstreze eveni-mentele, Yamamoto se baza 
pe noroc, fiindcă planurile inițiale pen-tru operaţiunea Midway presupuneau că 
aceste două nave aveau să fie disponibile pentru a lupta împreună cu forţa 
Nagumo. 

Până la sfârșitul lunii martie, planul Flotei Combinate pentru campania din 
Midway era finalizat și a fost prezentat Statului Major General al Forţelor Navale 
în data de 2 aprilie de către aghiotan-tii loiali si de încredere ai lui Yamamoto, 
căpitanii Watanabe și Kuroshima. Pe parcursul următoarelor trei zile au urmat 
discuţii în-crâncenate între cei doi ofițeri si Divizia de Planificare a Statului 
Major, care se opunea planului, pe marginea beneficiilor operaţiunii Midway. 
Discuţiile s-au încheiat pe 5 aprilie, cand Watanabe a re-afirmat sprijinul 
categoric al lui Yamamoto pentru operaţiunea 

Midway repetând cuvintele superiorului său: „Potrivit ultimei ana-lize, 
succesul sau eșecul întregii noastre strategii din Pacific va fi determinat de 
succesul sau de eșecul nostru în a distruge flota Statelor Unite, mai ales 
portavioanele acesteia... Credem că, lan-sând aceste operaţiuni împotriva insulei 
Midway, putem atrage flota de portavioane a inamicului și o putem distruge într- 
o bă-tălie decisivă. Dacă, pe de altă parte, inamicul va evita provocarea noastră, 
vom marca oricum o victorie importantă prin extinderea perimetrului nostru 
defensiv până la Midway și în vestul Insulelor Aleutine, fără a întâmpina vreo 
opoziţie“. 

Pentru a sublinia faptul că nu intenţiona să facă un compro-mis, Yamamoto a 
ameninţat din nou cu demisia. In fata hotărârii de neclintit a lui Yamamoto, 
contraamiralul Fukudome și-a expri-mat următoarea opinie: „Dacă domnul 
comandant este atât de hotă-rât, atunci să lăsăm lucrurile în seama lui?“ Nagano 
nu a avut nimic 

Marinarii de la bordul unuia dintre crucișătoarele grele ale forței de 
recunoaștere TF-17 observa evacuarea echipajului portavionului american 
Lexington, care este înclinat și arde, în Marea Coralilor, pe 7 mai 1942. Lovit de 
bombe și de torpile, Lexington avea să se scufunde mai târziu, după o serie de 


explozii interne de proporţii. Cu toate acestea, Marina Statelor Unite obținuse o 
victorie strategică oprind tentativa Flotei Combinate de a cuceri Port Moresby, în 
Noua Guinee. Era pentru prima oară când o ofensivă japoneză era oprită. 

via Robert F. Dorr 

de obiectat și a ordonat un transfer de resurse către operaţiunea Midway. 
Odată ce planul a fost adoptat de Statul Major General al Forțelor Navale, având 
în vedere numărul mic de soldaţi care trebu-iau relocați, Armata de uscat a 
aprobat bucuroasă operaţiunile MI și AL, după cum erau cunoscute acum 
insulele Midway și Aleutine. CGI a fost imediat de acord. Nu mai rămâneau de 
dezbătut decât detaliile legate de operaţiune, deoarece Flota Combinată dorea o 
con-fruntare cât mai devreme posibil, iar Statul Major General al Forţelor Navale 
era dornic de o amânare. Așa că discuţiile au continuat până în 18 aprilie, când 
avioanele B-25 ale lui Jimmy Doolittle au ajuns dea-supra capitalei Tokyo, 
aducând dezbaterile la un final abrupt. 

„Boala victoriei“ 

Este evident că, până în acel moment, gândirea japoneză fusese deja afectată 
de o boală „atât de gravă încât efectele ei puteau fi văzute la fiecare nivel de 
planificare și de execuţie a operaţiunii Midway“, și care avea să aibă un impact 
profund asupra rezultatului bătăliei. 

Apariţia a ceea ce avea să se numească mai târziu „boala victo-riei“ isi are 
originile în viziunea cvasimitologică unică pe care japo-nezii o aveau despre ei și 
despre tara lor, despre care credeau ca este menită să ajungă Sekai Dai Ichi, 
„prima din lume“. Japonezii consi-derau că invulnerabilitatea ţării lor sacre era 
dovada eficienţei lor militare incontestabile. În mod semnificativ, acest lucru și 
succesele din conflictele anterioare Războiului din Pacific au fost explicate în 
Japonia mai puţin prin referire la factorii materiali și tehnici și mai mult prin 
accentuarea dimensiunii morale a războiului, ceea ce a dus la apariţia unei 
mentalități care spunea ca Nihon Seishin - spiritul japonez înnăscut - va permite 
țării să înfrângă orice inamic. 

Într-o Japonie îmbibată cu virtuțile militare ale tradiţiei samu-railor, 
denigrarea Statelor Unite ca stat slab, decadent și efemer a convins pe multă 
lume că nu era cazul să se teamă de un război cu această mare putere 
occidentală. Această imagine greșită asupra Statelor Unite i-a făcut pe japonezi 
să subestimeze profund imensul 

potenţial militar, industria și, fără grijă de a greși, moralul acestei naţiuni, 
fapt care, pe termen lung, avea să se dovedească fatal pen-tru Japonia. Pe 
termen scurt însă, victoriile remarcabile din primele patru luni ale Războiului din 
Pacific nu au făcut decât să întărească atitudinea arogantă a japonezilor fata de 
inamicii lor și „când a înce-put bătălia de la Midway, această aroganță atinsese 
punctul în care contamina toate acţiunile ofițerilor și ale soldaţilor combatanți“. 

Ca urmare directă a acestui fapt și afectând eșaloanele superioare ale 


Marinei, inclusiv pe Yamamoto, a apărut ideea fixă ca japone-zii dețineau fara 
îndoială inițiativa operaţiunii care avea să urmeze. În consecinţă, s-a presupus - 
până în punctul în care a devenit o convingere - că flota Statelor Unite nu va fi 
dată la apă decât după invadarea și ocuparea ulterioară a insulei Midway. Ideea 
că portavi-oanele americane ar putea fi deja pe mare, așteptând flota japoneză, 
deși fusese luată în considerare, nu era socotită o posibilitate reală. Într-adevăr, 
când această posibilitate a fost adusă în discuţie, în tim-pul exerciţiilor de război 
ţinute pe Yamato, între 1 și 4 mai, pentru a studia bătălia care avea să urmeze, 
consecinţele acesteia au fost ignorate. 

Fuchida și Okumiya au povestit cum, atunci când au fost puși să explice cum 
ar fi acţionat în fata unei astfel de situaţii Prima Forta de Atac cu Portavioane, 
Minoru Genda, un spe-cialist în aviaţie de regulă foarte echilibrat și perspicace, a 
dat un răspuns atât de vag, încât a lăsat să se înţeleagă ca nu exista nici un plan 

Acest pilot din Marina Imperială Japoneză este îmbrăcat în uniforma de zbor 
de vară, purtând o cască de piele căptușită cu blană, o salopetă din bumbac 
verde și cizme din piele. Mulţi piloţi obișnuiau să poarte fulare din mătase albă. 
Ofițerii având gradul de locotenent-comandant sau un grad mai înalt purtau săbii 
în luptă. 

Ilustratie de Chris Warner 

pentru un asemenea caz. Desi contraamiralul Ugaki a protestat, si-a dat si el 
la iveala nesiguranta in privinta victoriei cand, in cadrul acelorasi exercitii, a 
anulat cu de la sine putere decizia arbitrului care spunea ca portavioanele Kaga 
si Akagi erau scufundate, asa ca doar primul a fost scos pe tusa, in timp ce al 
doilea a iesit din lupta doar cu daune minore. In plus, pe masura ce exercitiul a 
continuat sa explo-reze scenarii posibile pentru operatiunile de dupa Midway, 
Kaga a fost readus la viata in mod misterios! Alte exemple ale optimismu-lui 
coplesitor al japonezilor includ mesajul - remarcabil de lipsit de orice grija de a 
nu fi interceptat - trimis de o escadrila de piloti din Marina care cereau ca posta 
să le fie trimisă în Midway de la mijlocul lunii iunie. Exemplul cel mai clar al 
acestei atitudini se vede proba-bil dintr-o declaraţie dată de purtătorul de cuvânt 
al Statului Major General al Forţelor Navale, care a spus plin de aroganță: „Ceea 
ce ne îngrijorează cel mai mult este că inamicul nu va dori să se lupte cu flota 
noastră și va refuza să iasă din bază“. 

Pregătiri finale 

În acest context, pregătirile pentru operaţiunile din Midway și Insu-lele 
Aleutine au prins viteză la sfârșitul lui aprilie și începutul lui mai. Prima Flotă 
Aeriană se întorsese în Japonia, după operaţiunile din Oceanul Indian, pe 22 
aprilie, pentru a afla primele vești despre MI și a începe pregătirea. Erau doar 
patru nave de război într-o flotă imensă de aproximativ 200 de vase adunată de 
Yamamoto pentru operaţiunea Midway. Până la mijlocul lunii însă, când costurile 
bata-liei din Marea Coralilor erau deja evidente, Nagumo și-a dat seama că va 
avea cu două nave mai putin decât intentionase initial. În ciuda marii victorii 
lăudate de presa japoneză, portavionul Shokaku suferise daune importante și 
avea nevoie de multe luni pentru a fi reparat, iar portavionul Zuikaku pierduse 


atât de mulţi piloţi încât nu mai putea lua parte la MI pentru că nu avea oameni 
cu care să îi înlocuiască. 

Deși japonezii considerau asaltul naval eșuat asupra Port Moresby o problemă 
pe termen scurt, erau mulţumiţi că provocasera pierderi 

însemnate Aliaților. Pierderile despre care s-a scris în presa japo-neza 
includeau un portavion de tip Saratoga (în realitate, Lexington) și nava Yorktown, 
abandonată în timp ce se scufunda și considerată scufundată. Ea a fost scoasă 
din estimările japoneze ale flotei SUA, dar a reapărut nici o lună mai târziu și a 
influenţat semnificativ rezultatul bătăliei de la Midway. 

Lucrurile au început să evolueze mai repede, pe măsură ce diver-sele 
elemente ale planului au început să se miște conform oraru-lui complex care 
fusese stabilit. Pe 21 mai, Yamamoto a pornit cu vasele Corpului Principal, cele 
patru portavioane ale lui Nagumo și a Doua Flotă a lui Kondo pentru a conduce, 
două zile, manevrele care aveau să fie ultimele puse vreodată în scenă de Flota 
Combinată. Ultimele jocuri de război ţinute la bordul Yamato, pe 24 mai, în 
cadrul cărora s-au repetat ofensivele din Midway și Aleutine, au arătat ca 
operaţiunile aveau sa continue fără probleme. In aceeași zi, grupul de invazie a 
insulei Midway care ducea trupele de asalt ale colonelului Kiyonao Ichicki s-a 
întâlnit la Saipan cu crucișătoarele din Forţa de Sprijin a contraamiralului Kurita. 
Forţele destinate operaţiunii AL au pornit spre baza navală Ominato, în nordul 
insulei Honshu, înainte să iasă din nou pe mare pe 28 mai. 

Totul era pregătit pentru plecarea celei mai mari flote văzute vreodată în 
Pacific. Pentru cei aflaţi la bordul navelor de război era clar că luau parte la un 
eveniment unic. În dimineaţa zilei de 28 mai, la puţin timp după ora 8.00, nava 
Akagi a ridicat steagul de semna-lizare ordonând Primei Flote Aeriene să ridice 
ancora și să iasă pe mare după cum fusese stabilit. In uralele și manifestările 
entuzi-aste ale echipajelor de pe navele de război din Corpul Principal al lui 
Yamamoto, cele 21 de nave de război au început să înainteze una după alta prin 
canalul Bungo și au ieșit în larg. Cel mai bun exem-plu al sentimentului de 
invincibilitate care anima Forța Nagumo este ultima evaluare prezentată de 
amiral echipajelor, câteva zile mai târziu, când flota se pregătea să se apropie de 
insula Midway: „Inamicul nu știe că ne-am apropiat și nici nu va ști până când nu 
vom ataca insula“. 

Notă: Datele japoneze sunt redate folosind ora Japoniei până pe 3 iunie, după 
care se folosește ora locală, de ex. ora Japoniei pentru „Ziua N” = 7 iunie, dar, 
conform orei locale, aceasta devine 6 iunie. 

1941 

7 decembrie Japonezii atacă Pearl Harbor. 

31 decembrie Amiralul Chester Nimitz preia comanda Flotei din Pacific a 
SUA. 

1942 


1-14 ianuarie Amiralul Ugaki, la ordinul lui Yamamoto, pregătește un plan 
pentru a identifica viitoare operaţiuni posibile. 

20-25 februarie Armata de uscat refuză proiectul Marinei de a invada 
Ceylonul. 

Mijlocul lunii martie Flota Combinată începe să dezbată propunerea Midway. 

28 martie Ofițerii Flotei Combinate, sub Kuroshima, încep să lucreze 
la operaţiunea Midway. 

2-5 aprilie Kuroshima și Watanabe discută planul Midway cu Statul Major 
General al Forţelor Navale. 

Aceștia acceptă planul, după ce Yamamoto ameninţă cu demisia. 

18 aprilie Raidul Doolittle. 

22 aprilie Prima Flotă Aeriană se întoarce în Japonia. Nagumo află despre 
operaţiunea Midway. 

28 și 29 aprilie Conferinţă la bordul portavionului Yamato pentru a studia 
operaţiunea Midway. 

1-4 mai Jocuri de război preliminare pentru MI ţinute la bordul Yamato. 

2 mai Nimitz zboară la Midway pentru a inspecta apărarea bazei. 

5 mai Amiralul Nagano emite Ordinul Naval 18 pentru MI și AL. 

7-8 mai Bătălia din Marea Coralilor. SUA pierd Lexington. Yorktown suferă 
avarii grave. Japonia pierde Shoho. Shokaku și Zuikaku nu pot lua parte la MI din 
cauza avariilor în urma bătăliei și a avioanelor pierdute. 

10 mai Midway, la instrucţiunile Hypo, trimite un mesaj fals că pe insulă nu 
mai există apă. 

12 mai Hypo interceptează un mesaj japonez spunând că „AF nu mai are apă”. 

15 mai Halsey este trimis la Pearl Harbor. 

20 mai Yamamoto realizează o estimare a forţelor SUA. 

20 mai Grupul de Transport Midway și Grupul de Baze Plutitoare pentru 
Hidroavioane părăsesc Japonia spre Saipan. 

21 mai Midway intră în stare de alertă. 

22 mai Midway începe faza de căutare și recunoaștere. 

24 mai Aplicaţii finale pe Yamato. 

25 mai Comandantul Rochefort îi oferă lui Nimitz inventarul ordinului de 
luptă al forţelor japoneze. 

25 mai Nimitz informează Midway că „Ziua Z” s-a amânat pentru 3 iunie. 

22-26 mai Midway primește întăriri aeriene și terestre. 

26 mai Halsey se îmbolnăvește și nu mai poate comanda Forța Operativa (FO) 
16. Îl recomandă pe Spruance. 

27 mai Prima Forta de Atac de Portavioane părăsește Japonia. Forţa de 
Invazie Midway și Grupul de Baze Plutitoare părăsesc Saipan. Grupul de Sprijin 
Apropiat părăsește Guam. _ 

27 mai Nimitz îl informează pe Spruance. Yorktown intră în port. Incep 
reparaţii de urgenţă. 

28 mai Forța de Nord părăsește Japonia. 

28 mai Fletcher numit la comanda FO 16 și 17. Nimitz îi informează pe 


Fletcher și Spruance. FO 16 părăsește Pearl Harbor. 

29 mai Corpul Principal al lui Yamamoto părăsește Hasharijima. 

30 mai Un submarin găsește nave SUA la French Frigate Shoals. Operaţiunea 
K, amânată. 

30 mai FO 17 părăsește Pearl Harbor. 

30 mai Midway începe recunoașterea aeriană. Oră incertă: cordonul japonez 
de submarine ajunge pe poziţii cu două zile întârziere. Nu detectează trecerea 
FO americane. 

31 mai Operaţiunea K, anulată. 

1 iunie Japonezii detectează mai multe mesaje „urgente” transmise de navele 
SUA. 

2 iunie Nagumo sparge tăcerea radio transmițând schimbarea de curs. 

2 iunie FO 16 și FO 17 se întâlnesc la „Point Luck”. 

3 iunie: 

3.00 A Doua Forta de Atac de Portavioane lansează un raid aerian. 

8.00-8.08 Atac asupra Dutch Harbor. 

9.04 PBY 6-V-55 detectează nave japoneze. 

9.25 Ofiţerul Reid anunţă că a zărit Corpul Principal. Oră incertă: Tanaka îl 
informează pe Yamamoto că Forţa de Invazie a fost descoperită. 

11.25 Reid raportează cele 11 nave descoperite. 

12.00 A Doua Forta de Atac de Portavioane se retrage spre Adak. 

12.25 Sweeney conduce nouă B-17 împotriva Forţei de Invazie. 

16.40 Forţa de Invazie, bombardată de B-17. Nici o ţintă lovită. 

19.50 Fletcher ordonă FO 16 și 17 să se îndrepte spre sud. 

21.15 Patru PBY părăsesc Midway pentru a ataca Forţa de Invazie. 

4 iunie: 

1.30 Trei PBY atacă Forța de Invazie. Akebono Maru lovit. 

2.45 Trezirea echipajelor pe portavioanele japoneze. 

3.00 Trezirea pe Midway. 

4.00 Midway lansează PBY urmate de B-17. 

4.30 108 avioane ale Primului Val de Atac lansate. Akagi, Kaga şi Haruna 
lansează avioane de recunoaștere. 

4.30 Yorktown lansează trei SBD în recunoaștere. 

4.38 Chikuma lansează hidroavionul nr. 5. 

4.37 Răsărit 

4.38 Chikuma lansează hidroavionul nr. 6. 

4.42 Tone lansează hidroavionul nr. 3. 

5.00 Tone lansează hidroavionul nr. 4. 

5.30 Ofiţerul Ady raportează un portavion. 

5.34 Portavionul Enterprise primește același raport. 

5.53 Radarul de pe Midway detectează Valul de Atac. 

5.56 Avioanele de luptă decolează de pe Midway. Alertă de raid aerian. 

6.00 B-17-urile lui Sweeney. redirectionate spre portavioane. 

6.03 Spruance află de prezenţa a două portavioane inamice. 


6.07 Fletcher îi ordonă lui Spruance să se îndrepte spre portavioane 
și să lanseze atacul. 

6.10 Avioanele VMSB decolează de pe Midway. 

6.15 TBF din VI-8 decolează de pe Midway. 

6.16 Grupul de avioane de luptă de pe Midway atacă grupul de atac japonez. 

6.30-6.43 Atac japonez asupra Midway. 

7.00 Hornet își lansează avioanele. 

7.05 Tomonaga transmite radio că va fi nevoie de un al doilea atac asupra 
Midway. 

7.06 Enterprise își lansează grupul de atac. 

7.02-8.30 Valuri succesive de avioane de pe Midway atacă Prima Flotă 
Aeriană. Pierderi grele suferite de SUA. Nici un portavion japonez nu este lovit. 

7.15 Nagumo ordonă ca avioanele Kate din valul al doilea să fie reechipate cu 
bombe. 

7.28 Avionul nr. 4 de pe Tone semnalează prezenţa a zece vase inamice de 
suprafaţă. 

7.45 Nagumo ordonă ca torpilele rămase pe avioanele Kate să fie lăsate acolo. 

8.00 Avionul nr. 4 de pe Tone primește ordin să identifice tipurile de nave 
inamice. 

8.06 Acesta raportează cinci crucișătoare și cinci distrugătoare. 

8.30 Avionul nr. 4 de pe Tone raportează și ceea ce pare a fi un portavion. 

8.37 Avioanele lui Tomonaga încep să se întoarcă pe portavioane. 

8.38 Yorktown începe să-și lanseze avioanele. 

8.45 Mai multe avioane de recu-noaștere lansate pentru a afla detalii despre 
navele SUA. 

8.55 Nagumo ordonă ca port-avioanele să se îndrepte spre nord după ce 
avioanele sunt recuperate. 

9.17 Flota se întoarce spre est-nord-est ca să se apropie de portavionul SUA. 

9.18 Toate avioanele, recuperate de portavioanele japoneze. 

9.18 Chikuma detectează VI-8. 

9.20 VI-8 atacă. 

9.55 McClusky vede unda lăsată de un distrugător japonez. 

9.58 VI-6 atacă Flota de Portavioane. 

10.05 McClusky zărește flota japoneză. La fel și Leslie. 

10.15-10.20 VI-3 începe să atace Prima Flotă Aeriană. 

10.20 SBD-uri detectate deasupra flotei. Akagi descrie un cerc. 

10.22 Kaga, bombardat în picaj. 

10.24 Incendii extinse la bordul Kaga. 

10.25 Soryu lovit de trei bombe. 

10.26 Akagi lovit de două bombe. 

10.46 Nagumo și ofițerii lui abandonează Akagi pentru Nagara. 

10.50 Nagumo îl informează pe Yamamoto de soarta celor trei portavioane. 

10.55 Echipajului de pe Soryu i se ordonă să abandoneze nava. 

10.58 Hiryu lansează primul val de atac. 


11.27 Akagi oprit. 

12.00 Hiryu atacă Yorktown. 

12.20 Yamamoto ordonă comasarea Corpului Principal cu Forţa de Invazie și a 
Doua Forta Mobilă de Portavioane. 

13.10 Yamamoto suspenda temporar MI si AL. 

13.20 Hiryu lanseaza al doilea val de atac. 

14.37 Yorktown inca avanseaza cu 19 noduri. 

14.45 Hiryu localizat. Spruance ordona un atac imediat. 

14.54 Hiryu raporteaza doua lovituri sigure asupra Yorktown, desi japonezii 
cred ca este vorba de un al doilea portavion. 

14.55 Pe Yorktown se da ordin sa se abandoneze nava. 

15.50 Toate avioanele de pe Hornet si Enterprise au decolat. 

16.40 Capitanul Amagai ordona abandonarea navei Kaga. 

17.05 Hiryu atacat si lovit de patru bombe. 

19.13 Soryu se scufunda. 

19.25 Kaga se scufunda. 

20.00 Akagi abandonat. 

5 iunie: 

1.30 Submarinul I-168 bombardează Midway. 

2.00 Spruance se întoarce spre vest. 

2.55 Yamamoto anulează MI. 

3.00 Mikuma se ciocnește de Mogami. 

5.00 Akagi se răstoarnă. 

8.20 Hiryu se scufundă. 

8.40 Primul atac aerian împotriva cuirasatelor japoneze. 

6 iunie: 

9.45-14.45 Atacuri aeriene asupra Mikuma și Mogami. 

13.31 I-168 torpileaza Yorktown. După apus, Mikuma se scufundă. Mogami 
ajunge cu greu la Truk. 

7 iunie Yorktown se scufunda la 4.58. 

Midway 

PREGATIRI AMERICANE 

Yamamoto și Nagumo erau siguri că vor reuși o surpriză tactică, dacă nu si 
strategică, dar n-ar fi fost la fel de impetuoși dacă ar fi știut că americanii 
aflaseră despre operaţiunea Midway încă de la mijlo-cul lunii aprilie. Deși aveau 
bănuielile lor, abia după război japonezii aveau să afle cu certitudine că 
operaţiunea Midway fusese compro-misă datorită unei realizări inedite a 
spionajului american, care le-a furnizat Statelor Unite detaliile planului. 

Deși multi alti factori au intervenit în joc înainte ca americanii să obţină 
victoria la Midway, nici unul nu a fost la fel de important ca spargerea codului de 
operaţiuni al Marinei japoneze, JN25. Deși spargerea acestui cod a fost 
remarcabilă, acesta nu a fost înţeles în întregime. Totuși, au fost decodate 
suficiente fraze încât Joseph Rochefort, comandant al avanpostului din Hawaii al 
Oficiului de Spionaj de Război al Marinei (cunoscut sub numele de cod Hypo), l-a 
putut informa pe amiralul Flotei din Pacific, Chester Nimitz, că japonezii 


pregăteau o operaţiune de proporţii despre care el era con-vins ca va fi 
îndreptată împotriva insulei Midway. Deși informaţiile inițiale erau suficient de 
ambigue cat să permită si alte interpretări ale intentiilor japonezilor, Nimitz a 
fost destul de convins de argu-mentele lui Rochefort cât să înceapă să-și facă 
planuri bazate pe pre-supunerea că Midway era ţinta japonezilor. Invatase deja 
să pună pret pe judecata lui Rochefort, care îi câștigase încrederea în aprilie. 
Atunci, pe baza informaţiilor obţinute, acesta anticipase tentativa japoneză de a 
cuceri Port Moresby. Bazându-se pe aceasta, dar și pe alte surse de informaţii, 
Nimitz trimisese Forţele Operative 11 și 17, care, cu preţul pierderii vasului 
Lexington, opriseră înaintarea spre sud a Flotei Combinate. 

În data de 2 mai, Nimitz a făcut o inspecţie pe insula Midway. Deși nu le-a 
împărtășit suspiciunile sale locotenent-comandantului Shannon și comandantului 
Cyril Simmard, cei doi ofițeri superiori de pe insulă, el i-a în-trebat de ce ar fi 
nevoie pentru a opri un asalt amfibiu de proporţii. După ce s-a întors la Pearl 
Harbor, Nimitz le-a trimis celor doi o scri-soare spunându-le că japonezii 
intenţionează să lanseze un atac im-portant asupra insulei Midway în jurul datei 
de 28 mai. Prin urmare, numărul de soldaţi și de aeronave de pe atol a fost 
suplimentat până la un nivel despre care Shannon considera că era destul pentru 
a res-pinge un asalt amfibiu. În câteva zile însă, Nimitz a aflat informaţii 
esenţiale care stabileau neîndoielnic că Midway, și nu Hawaii sau coasta de esta 
Statelor Unite, era obiectivul ofensivei japoneze. Ca atare, a putut declara pe 14 
mai stare de „invazie căreia i se va opune flota“ pentru regiunea Hawaii, inclusiv 
Midway. Încă o dată, Hypo și comandantul Rochefort au fost cei care i-au oferit 
dovezile confirmând intenţiile inamicilor. 7 

Declicul s-a produs in urma unui truc de-al lui Rochefort. In comunicarile 
dintre baze, japonezii foloseau litere de cod pentru a se referi, in mod clar, la 
locatii, dar care litera corespundea carei locatii? Din alte informatii atasate 
codului se intuise ca „AL“, de exemplu, se referea la Insulele Aleutine, dar 
semnificata lui „AF“ era mai putin certă, desi Rochefort era sigur ca era o 
referire la Midway. Pentru a-i momi pe japonezi, Rochefort a obţinut permisiunea 
lui Nimitz de a trimite un mesaj din Midway în engleză, în care se raporta că pe 
insulă nu mai este destulă apă. 

Comandantul Joseph Rochefort le-a oferit americanilor informaţii nepretuite, 
atunci când, împreună cu echipa lui SIGINT din Hawaii, a decodat părțile 
esenţiale ale codului Marinei Japoniei, JN25. Datorită acestei descoperiri, 
istoricul naval american Samuel Morison a numit Midway o „victorie 
a spionajului“. 

Marina SUA 

Midway 

Midway este format din două insule. Insula de Est, din plan apropiat, găzduia 
aerodromul, iar insula Sand, de dincolo de canal, era locul unde se afla baza de 
hidroavioane. Midway a fost momeala utilizată de Yamamoto pentru a obliga 
Flota din Pacific să se confrunte cu forța comasata a Flotei Combinate. 


US Naval Historical Center 

Din moment ce pe insulă nu se găseau rezerve naturale de apă, ocupanții 
acesteia depindeau de o uzină de epurare a apei. În mesaj se spunea că aceasta 
explodase. Prin urmare, pentru spionii japo-nezi, solicitarea de a aduce apă 
potabilă cu un vas de transport urma să pară autentică. La două zile după ce 
falsul mesaj a fost trimis, pe 12 mai, echipa Hypo a fost răs-plătită de un mesaj al 
japonezilor către comandanții flotei în care se spunea că „AF nu mai are apă“. În 
ciuda întrebărilor sâcâitoare ale amiralului King din Washington, care nu era 
convins încă de ţinta atacului japonez, Nimitz nu mai avea nici o îndoială că 
Midway era, de fapt, obiectivul operaţiunii de proporţii a lui Yamamoto. Nimitz a 
început, prin urmare, să își folosească limitatele resurse navale și aeriene pentru 
a dejuca intenţiile japoneze. 

Pe 15 mai, viceamiralul William Halsey, comandantul Forţei Operative 16 
compusă din portavioanele Enterprise și Hornet, a fost rechemat de Nimitz la 
Pearl Harbor, din apropierea Insulelor Solomon, unde sosise prea târziu pentru a 
mai lua parte la bătă-lia din Marea Coralilor. Nimitz intentionase să îi ofere 
comanda Forţei Operative Midway lui Halsey, dar la sosirea acestuia în Midway, 
în ziua de 26, a devenit limpede că starea lui de sănătate precară făcea acest 
lucru imposibil. Spre dezamăgirea profundă a lui Halsey, o boală cronică de 
piele, diagnosticată drept „dermatită 

generală“, l-a împiedicat „a se da cu sete în japonezi“. Cu toate aces-tea, 
Halsey l-a făcut mândru pe Nimitz și şi-a servit ireproşabil ţara când l-a 
recomandat pe contraamiralul Raymond A. Spruance ca înlocuitor. Deşi 
Spruance nu era pilot, atât Nimitz cât și Halsey îi purtau un respect profund și 
ambii au fost de acord să îi dea comanda Forței Operative 16. 

În discutia inițială cu Spruance, Nimitz i-a spus că va trebui să iasă cu navele 
în ziua de 28 deoarece, cu câteva zile mai devreme, Rochefort și echipa Hypo îl 
informaseră despre ofensiva asupra Midway și îi spuseseră că japonezii 
amânaseră atacul până cel puţin pe 3 iunie. Aceasta era doar o parte dintr-un 
mesaj mai amplu pe care Hypo îl descifrase chiar înainte ca japonezii să schimbe 
codul JN25, mesaj care se dovedise a conţine detaliile principale ale ordi-nului de 
luptă al viitoarei operaţiuni. În consecinţă, Nimitz a putut să-i explice lui 
Spruance, mai mult sau mai puţin exact, cu ce avea să se confrunte și, în mare, 
direcţia din care portavioanele japoneze aveau să se apropie de Midway. Nimitz a 
fost, deci, în poziţia de a-i prezenta lui Spruance planul lui pentru Forţele 
Operative 16 și 17, bazându-se pe informaţiile oferite de Hypo. 

A doua zi, Nimitz s-a întâlnit și cu contraa-miralul Frank Fletcher, care tocmai 
adusese îna-poi la Pearl Harbor nava Yorktown, care suferise avarii serioase. 
Fără a-și dezvălui sursele, Nimitz l-a informat că japonezii intenționau sa cuce- 
rească Midway și a spus că vor folosi cel puţin patru portavioane și multe vase de 
sprijin în cadrul operaţiunii organizate de forţa de atac a 

Acest pilot al Forţelor Navale poartă costumul de zbor de vară A-4 și casca de 
vară A-8. El poartă, de asemenea, un toc de arma de umăr special pentru Marina, 
atârnat aici la șold. 


Ilustraţie de Chris Warner 

Midway 

lui Nagumo, o forta de sprijin si forta de invazie. Nimitz l-a informat apoi pe 
Fletcher ca va naviga din nou cu Yorktown, in cateva zile, pen-tru a se intalni cu 
Spruance în nord-estul insulei Midway, unde avea sa își asume comanda tactică a 
Forţelor Operative 16 și 17. 

Acest lucru presupunea, cu toate acestea, că Yorktown va fi repa-rat suficient 
cât să poată ridica ancora la timp. Mulţi dintre cei care evaluaseră avariile se 
îndoiau că acest lucru ar fi posibil. Se estima că va fi nevoie de la două 
săptămâni, estimarea optimistă a lui Fletcher, până la trei luni, spuneau 
pesimiștii, pentru a efectua reparaţiile 

Avariile provocate navei Yorktown în bătălia din Marea Coralilor au fost atât 
de însemnate, încât Flota Imperială a presupus că aceasta fusese scufundată. 
Yorktown s-a întors în Pearl Harbor pe 27 mai și a fost ancorată la docul uscat nr. 
1. În decurs de doar 48 de ore, nava a revenit pe mare. Deși multe dintre 
reparaţiile efectuate erau, în cel mai bun caz, temporare, prezenţa ei la Midway 
avea să se dovedească decisivă. 

via Roger Chesneau 

necesare. Dacă estimarea lui Fletcher era mai aproape de adevăr, Yorktown 
nu ar fi fost disponibil pentru bătălie, iar Spruance urma să îl înfrunte pe 
Nagumo cu două în loc de trei portavioane - o marjă deloc semnificativă pentru a 
spera la un succes. 

Într-o demonstraţie remarcabilă a spiritului de improvizație american, 
portavionul a fost dus într-un loc uscat. Apoi, 1 400 de muncitori au început să 
lucreze la reparaţii, 24 de ore din 24, pen-tru a-l pregăti din nou pentru ieșiri pe 
mare. În zgomotul ciocanelor pneumatice și la lumina aparatelor de sudură, 
găurile din coca vasu-lui Yorktown au fost astupate și compartimentele avariate 
au fost consolidate cu bârne din lemn. 

Doar câteva uși etanșe mai funcționau, din cauza faptului că structura de 
rezistenţă fusese avariată de bombele japoneze, dar, în ziua de 29 mai, sâmbătă - 
la o zi după ce Spruance ridicase ancora cu Forţa Operativă 16 -, Fletcher a 
ridicat ancora cu Yorktown. Avioa-nele adunate în grabă reuneau escadroane de 
pe nu mai puţin de trei portavioane. Împreună cu escorta sa, compusă din 
crucișătoarele Astoria si Portland si cele șase distrugătoare din DesRon 2, 
Yorktown s-a îndreptat spre nord, din Oahu, cu o viteză impresionantă de 27 de 
noduri, cea mai mare viteză pe care o puteau obţine motoarele ei avariate, 
pentru a se întâlni cu portavioanele Enterprise și Hornet. Exceptând 
circumstanțe neprevăzute, Fletcher era convins ca putea respecta dorința 
fierbinte a lui Nimitz ca Forţele Operative 16 și 17 să se reunească la timp în 
nord-estul insulei Midway. 

Midway 

PLANURI ALE COMBATANTILOR 

Planul japonez 

Operațiunile AL și MI aveau două scopuri. Primul era să stabilească o noua 
linie defensivă înaintată, de la Insulele Aleutine prin Midway, insula Wake, 
Insulele Marshall, Insulele Gilbert și Solomon de Sud, până la Port Moresby. Cel 
de-al doilea scop, mai important, era să dis-trugă unităţile de suprafaţă rămase 
din flota SUA, într-un așa-numit „conflict naval decisiv în Pacific“, sau Kassen 
Kantai, atât de drag stra-tegilor Marinei japoneze. Acest scop avea să fie 
precipitat de invada-rea și ocuparea insulei Midway, o bază despre care japonezii 
credeau că era atât de importantă pentru Marina SUA, încât aceasta ar fi fost 
nevoită să-și trimită din Hawaii navele care mai rămăseseră din Flota Pacificului 
pentru a se opune ocupaţiei japoneze. Siguri că vor produce o surpriză tactică și 
având la dispoziţie un număr net supe-rior de nave de război, comandanții Flotei 
Combinate erau încreză-tori într-o victorie decisivă în bătălia navală care avea să 
urmeze. 

Pentru a atinge acest scop, Flota Combinată formulase un plan complex și 
foarte bine sincronizat, bazat pe o ofensivă bilaterală. Execuţia fazelor succesive 
ale celor două ofensive a fost stabilită pen-tru 7 iunie, zi numită „ziua N“ 
(echivalentul japonez al „zilei Z“ ame-ricane). Această dată fusese aleasă de 
Flota Combinată ca data cea mai apropiată la care flota Nagumo putea fi gata, 
după întoarcerea în Japonia din operaţiunile în Oceanul Indian, dar și ca o ultimă 
zi din iunie în care lumina lunii era suficient de puternică cât să permită o 
debarcare amfibie pe insula Midway noaptea. 

Prima și cea mai puţin importantă din cele două ofensive, cu nume de cod AL, 
era o operaţiune de diversiune împotriva Insulelor 

Aleutine din Pacificul de Nord. Ordinele date viceamiralului Hoso-gaya pentru 
AL cereau neutralizarea capacităţii aeriene a SUA la Dutch Harbour începând cu 
3 iunie, cu trei zile înainte de ziua N, urmată de ocuparea pe parcursul mai 
multor zile a insulelor Adak, Kiska și Attu, până în 12 iunie. Forţele alocate 
pentru AL. includeau Corpul Principal al Forţei Nordice, cea de-a Doua Forta de 
Luptă de Portavioane, Forțele de Invazie Attu și Kiska și o unitate de subma-rine 
detașată pentru a ajuta la operaţiunea din Insulele Aleutine. În plus, Flota 
Combinată alocase, ca detașament detașat din Corpul Principal al lui Yamamoto, 
o forță de recunoaștere formată din vase de luptă pentru Aleutine, sub comanda 
viceamiralului Takasu. Cea din urmă avea să ridice ancora din portul principal al 
flotei, în golful Hashirajima, împreună cu restul Corpului Principal, sub comanda 
lui Yamamoto, pe 29 mai. Celelalte aveau să plece de la baza navală Ominato, din 
nordul insulei Honshu, cu o zi mai târziu. 

Operaţiunea MI avea două faze distincte, elementele partici-pante din flotă 
având fiecare rolul lui după un orar foarte strict. Faza 1 presupunea ocuparea 
insulei Midway în ziua N. În conti-nuare, se presupunea că dispunerea flotei ar fi 
permis japonezilor să beneficieze de poziţiile cele mai avantajoase pentru a 
distruge 

Portavionul Hiryu la ancoră, în 1939. Observati că „insula” (centru de 


comandă al operaţiunilor de pe puntea de zbor) se află la babord; Hiryu si Akagi 
sunt singurele portavioane care au avut vreodată un asemenea amplasament al 
„insulei”. 

Muzeul Yamato 

32 

Al Doilea Razboi Mondial - vol 4 - Midway - Mark Healy-33 

elementele flotei SUA care trebuiau să ridice ancora odată ce vestea că insula 
Midway fusese cucerită avea să ajungă în Hawaii. Numărul foarte mare de nave 
implicate în această operaţiune, împreună cu necesitatea păstrării elementului 
surpriză, a dus la o dispersie largă a forţelor implicate. 

Planul prevedea ca asaltul asupra insulei Midway să fie inițiat de Prima Flotă 
de Portavioane a amiralului Nagumo în ziua de 5 iunie, N minus 2. Apropiindu-se 
dinspre nord-vest, cele patru portavi-oane trebuiau să-și lanseze avioanele la 
aproximativ 370 de kilome-tri de Midway și apoi să atace baza de pe atol, 
eliminând capacităţile aeriene ale inamicului de pe insulă și slăbind sistemele 
defensive ale acestuia înainte de debarcare. După ce îndeplineau această 
sarcină, portavioanele lui Nagumo ar fi fost libere să atace portavioanele SUA și 
celelalte vase care se presupunea că vor veni dinspre Pearl Harbor după căderea 
insulei Midway. Sprijinul aerian pentru debarcările de pe 7 iunie urma să fie 
furnizat de avioanele amfibii Rufe din Grupul de Hidroavioane de Luptă 
comandat de contraamiralul Fujita care, cu o zi înainte de ziua N, trebuia să 
cucerească insula Kure, la nici 110 kilometri de Midway, ca avanpost al 
operaţiunii. Acesta era doar preludiul debarcărilor amfibii care urmau să fie 
făcute în zorii zilei de 7 iunie de Forța de Invazie Midway, care venea dinspre sud 
și aducea singura contribuţie a Armatei de uscat la ofensivă, sub forma 
detașamentului Ichicki. Planul prevedea ca forța de invazie a lui Tanaka să fie 
descoperită de americani pe 6 iunie (N minus 1), pentru ca aceștia să creadă că 
atacul principal al japonezilor urma să vină dinspre sud. Debarcările pe insulele 
Sand și de Est urmau să beneficieze de sprijinul bateriilor de artilerie de 203 mm 
de pe cele patru crucișătoare grele ale viceamiralului Kurita. Mai departe spre 
sud, protejând flancul forței de invazie, urma sa se afle Corpul Principal al lui 
Kondo. 

Până la ziua N, Corpul Principal al amiralului Yamamoto, com-pus din cele mai 
puternice nave de război ale Flotei Combinate, inclusiv din nava-amiral Yamato 
(de a cărei prezenţă Marina SUA nu a aflat decât după sfârșitul bătăliei), avea să 
aștepte la aproxi-mativ 900 de kilometri în nord-estul insulei, împreună cu 
celelalte 

elemente ale flotei pe care le-am menţionat deja, pregătit să inițieze cea mai 
importantă fază a operaţiunii MI. Acest lucru urma să se întâmple când forța de 
recunoaștere aeriană de rază lungă și cele două cordoane de submarine 
staționate între Hawaii și Midway, care trebuiau să ajungă acolo pe 2 iunie, îl 
informau pe Yamamoto că flota SUA ieșise din Pearl Harbor. Concentrându-și 
rapid forțele extrem de dispersate, Yamamoto urma apoi să forţeze flota SUA să 


ia parte la „bătălia decisivă“, din care japonezii se vedeau deja ieșind victorioși, 
fără nici o urmă de îndoială, lovitura de graţie urmând a fi dată de tunurile grele 
ale navelor de luptă. Printre japonezi existau însă și voci care se arătau 
îngrijorate de orarul foarte strict impus portavioanelor lui Nagumo. Acestea 
credeau că Yamamoto risca să-și piardă libertatea de mișcare fiindcă încerca să 
reconcilieze două obiective diferite: distrugerea forţelor aeriene de pe Midway și 
înfrângerea portavioanelor SUA, limitându-și sever capacitatea de a reacţiona în 
fata unor circumstanţe neașteptate. 

Aceasta era însă o opinie minoritară, iar sentimentul general era că totul va 
merge bine atâta timp cât Marina SUA urma să răspundă exact așa cum 
prevăzuseră japonezii. 

Kaga era cel mai mare dintre portavioanele Kido Butai 1 și avea cea mai mare 
capacitate de transport de avioane. Această vedere aeriană ne arată 
dimensiunile sale impresionante, rezultatul transformării dintr-o navă de război. 

Ships of the World Magazine 

O greșeală gravă a serviciilor de informaţii 

Având în vedere că Flota Combinată nu știa aproape nimic despre locaţia 
flotei SUA din Pacific, este remarcabil cât de siguri erau japo-nezii de poziţia 
navelor americane si de reacțiile anticipate în pla-nul extrem de strict pe care îl 
puseseră la punct. În cele din urmă, acest fapt avea să le aducă dezastrul. 
Ultimul contact cert cu navele de război ale SUA avusese loc pe 18 mai, când mai 
multe vase fuse-seră reperate din aer la est de Insulele Solomon. Estimarea 
forţei flotei SUA realizată de Yamamoto pe 20 mai, acoperind navele din 
Aleutine, Hawaii și Midway, deși nu era precisă, atrăgea totuși atenţia asupra 
faptului că Midway era bine apărat și afirma încă o dată necesitatea atacurilor 
aeriene susținute pe care portavioa-nele lui Nagumo urmau să le lanseze pe 5 
iunie. Yamamoto a esti-mat flota SUA din zona Hawaii ca fiind compusă din două 
sau trei portavioane, două sau trei crucișătoare de escortă, patru sau cinci 
crucișătoare grele, trei sau patru crucișătoare ușoare și aproximativ 30 de 
distrugătoare și 25 de submarine. 

Pentru a ilustra lipsa de informaţii reale referitoare la poziţia flo-tei SUA, 
Statul Major General al Forţelor Navale din Tokyo era de părere că Forţa 
Operativă de Portavioane SUA opera departe spre sud, în Insulele Solomon, 
întărindu-și convingerea că SUA nu cunoșteau adevăratele intenţii ale Japoniei. 
Încercările lui Yamamoto de a obţine informaţii mai precise despre navele de la 
Pearl Harbor nu au avut rezultat, zborurile de recunoaștere efectuate deasupra 
Peal Harbor de două hidroavioane Kawanishi H8K „Emily“, programate între 31 
mai și 3 iunie, fiind anulate după ce submarinul I-123 a raportat că navele SUA 
patrulau în jurul punctului de realimentare cu combustibil de pe atolul French 
Frigate Shoals. Nici cordoanele de submarine nu avuseseră mai mult noroc. Până 
să ajungă în poziţiile de staţionare, două zile mai târziu decât se estimase iniţial 
(cu cinci zile înainte de ziua N), Spruance trecuse pe acolo cu câteva zile mai 
devreme, Yorktown reușind să se strecoare prin cordon nedetectat. 

Cu toate acestea, japonezii aveau indicii că nu totul mergea după cum se 


așteptaseră. Pe 1 iunie, Ugaki nota în jurnalul său: 

„Din 180 de schimburi radio interceptate în districtul Hawaii, șaptezeci și 
două erau etichetate «urgent». Credem că inamicul se pregătește să ne 
întâlnească, după ce ne-a intuit aproape sigur mișcările“. Această informaţie 
vitală nu i-a fost împărtășită lui Nagumo fiindcă la bordul Yamato circula 
convingerea eronată că mesajele radio vor fi interceptate cu siguranţă de Akagi 
și că, în consecinţă, Nagumo urma să ia măsurile care se impuneau. (Această 
convingere a persistat în ciuda faptului că se știa că facilitățile radio de pe Akagi 
erau deficitare. Traficul radio american nu a fost inter-ceptat de Akagi.) Pe baza 
acestei presupuneri s-a decis că nu era nevoie să se renunţe la tăcerea radio pe 
care Yamamoto o impusese întregii operaţiuni până la debarcare. Din același 
motiv, un mesaj actualizat și extrem de grăitor, trimis de Statul Major General al 
Forţelor Navale pe 2 iunie, care vorbea de posibila prezenţa unui portavion SUA 
la est de Midway așteptând să atace prin surprindere vasele japoneze în 
înaintare, nu i-a fost transmis lui Nagumo. Fără să aibă la dispoziţie informaţiile 
ce ar fi putut schimba semnificativ rezultatul evenimentelor care urmau să se 
desfășoare, Nagumo și-a continuat drumul spre Midway, deși poziţiile inamicului 
erau la fel de neclare precum ceața prin care treceau portavioanele sale. 

Planul american 

Planul pe care Nimitz l-a prezentat lui Spruance și Fletcher pe 27 mai fusese 
formulat pe baza ultimelor date disponibile referi-toare la intențiile și dispoziţiile 
japoneze. Nimitz hotărâse deja că operaţiunea din Aleutine era o diversiune, dar 
trimisese oricum Forța Operativă 8, sub comanda contraamiralului Theobald, în 
Aleu-tine, cu cinci crucișătoare și zece distrugătoare - de mai multe nu își 
permitea să se lipsească. 

Midway figura la loc de cinste în planul lui Nimitz, funcţionând ca un al 
patrulea portavion imposibil de scufundat. Numărul total de aeronave de pe 
insulă a fost crescut la 115 avioane, de diferite tipuri. Până pe 3 iunie, Nimitz 
știa că majoritatea erau destul de vechi și nu 

puteau preveni posibilitatea unor raiduri repetate asupra bazei de pe atol, 
raiduri efectuate de avioanele lui Nagumo. 

În aceste circumstanţe, a recunoscut că singura modalitate prin care Midway 
își putea folosi la capacitate maximă dotările limitate ale aeronavelor de care 
dispunea era să „provoace avarii serioase și imediate punților de zbor ale 
portavioanelor japoneze“, sperând să surprindă avioanele înainte ca acestea să 
decoleze. Prin urmare, i-a spus comandantului de aviaţie că avioanele de pe 
Midway ar tre-bui folosite pentru a escorta bombardierele și nu pentru a apăra 
baza, sarcină care urma să le revină, în schimb, bateriilor antiaeri-ene. 
Se aștepta și ca patrulele aeriene de rază lungă - care foloseau avioane PBY-5A și 
survolau insula încă de pe 22 mai - să servească drept ochii pentru Forţa de pe 
Midway și Forțele Operative de Portavioane, și ca aceste avioane să aibă primul 


contact cu forţele japoneze care se apropiau. 

Cu toate acestea, în afară de Shannon, de Simard si de alti câţiva ofiţeri, 
Nimitz nu mai dezvăluise nimănui că efortul de a apăra forțele de pe Midway 
urma să le revină portavioanelor Marinei. Nu s-a făcut nici o încercare de 
coordonare a eforturilor Armatei de uscat, Marinei și ale unităţilor aeriene ale 
pușcașilor marini de pe Midway cu forţele Marinei aflate în larg. Într-adevăr, 
piloților Marinei aflaţi pe insula li s-a spus clar că prioritatea portavioanelor era 
să protejeze Pearl Harbor, insinuând că acestea nu vor fi prezente ca să apere 
Midway de atacul japonez. Nimic nu trebuia să compro-mită secretul prezenţei 
portavioanelor la nord-est de insula Midway, din moment ce Nimitz depindea de 
aeronavele pe care le găzduiau acestea pentru un rezultat favorabil în zilele 
următoare. 

Pentru un plus de siguranţă, Nimitz a retras 19 submarine din misiuni 
ofensive și, pentru bătălie, a însărcinat 16 dintre ele să supravegheze defensiv 
Midway. Alte patru acopereau Oahu și puteau fi chemate oricând. 

Tinta principală a acţiunilor americane o reprezentau, fara îndo-ială, cele 
patru portavioane ale lui Nagumo, despre care se știa că se apropie de Midway 
dinspre nord-vest. Nimitz le-a spus lui Fletcher și Spruance că, pentru a le 
distruge, era absolut vital ca portavioanele 

SUA să le ia prin surprindere, ata-când primele și din flanc. 

Superioritatea materială copleșitoare a japonezilor fata de Marina SUA făcea 
imposibilă orice altă opţiune în afara unui atac fulgerător nimicitor, urmat de o 
retragere imediată. Fiindcă planul lui Nimitz se baza pe surpriză și viteză, el 
evitase în mod conștient să folosească navele încete ale Forţei Operative Unu, cu 
baza la San Francisco. 

Având în vedere cât de puţine unităţi navale avea Marina SUA în Pacific, o 
luptă de uzură nu se dovedea o posibilitate. Dacă Fletcher și Spruance dădeau 
greș și portavioanele SUA erau scufundate, între-gul Pacific și apele teritoriale 
vestice ale Statelor Unite urmau să le fie deschise japonezilor. Nimitz le-a 
transmis clar subordonatilor săi ca, în lumina acestor fapte, acţiunile lor trebuiau 
să fie ghidate de principiul „riscului calculat“. Fletcher și Spruance au primit 
ordin să intre în luptă doar dacă aveau șanse mari să provoace pierderi sem- 
nificative japonezilor. In ciuda informaţiilor preţioase furnizate de Hypo, Nimitz 
știa că operaţiunea pe care o plănuia implica un mare risc. Multe lucruri puteau 
da greș. Succesul nu era deloc garantat. Așadar, nici nu a fost de mirare că 
punctul de întâlnire al celor trei portavioane SUA, la 32 de grade latitudine nord, 
173 de grade lon-gitudine vest și 600 de kilometri nord-est de Midway, a fost 
numit „Punctul Noroc“ („Point Luck“). 

Una dintre monturile de tunuri de calibru 27,9 mm de la bordul portavionului 
Enterprise. Fiecare dintre portavioanele de clasă Yorktown a avut câte patru 
astfel de monturi la Midway, poziționate la proră și pupă faţă de „insulă”. Nu s-au 
bucurat niciodată de prea mare popularitate în serviciu din cauza faptului că se 
gripau frecvent și ridicau probleme de întreţinere. 

US Naval Historical Center 

COMANDANȚI 

Comandanti japonezi 

Toate cronicile operaţiunii Midway îl înfățișează pe amiralul Isoroku 
Yamamoto ca fiind forța centrală, supremă, din tabăra japoneză. Am menţionat 
deja că acest lucru a fost o consecinţă a felului în care acesta s-a impus în cadrul 
Flotei Combinate si în fata ofițerilor supe-riori din Statul Major General al 
Forţelor Navale. În realitate, planul de la Midway a fost al lui, iar, când acesta a 
dat greș - și a dat greș iremediabil -, nu a încercat să dea vina pe altcineva. 
Analiza de după bătălie a japonezilor a scos la iveală o serie de greșeli, dar, 
destul de ciudat, acestea par să nu fi afectat imaginea amiralului Yamamoto, 
aceea de comandant strălucit. 

Poate că eșecul Operațiunii MI se explică prin temperamentul comandantului 
Flotei Combinate. Yamamoto era patriot până în măduva oaselor, dar știa foarte 
bine că răz-boiul din Pacific implica, dincolo de orice, 

Amiralul Isoroku Yamamoto, comandant-șef al Flotei Combinate, arhitectul 
atacului de la Pearl Harbor și forța principală din spatele catastrofalei Operaţiuni 
MI. Venerat de ofițerii și de soldaţii Rengo Kantai, el și-a început cariera servind 
sub amiralul Togo în bătălia de la Tsushima, în 1905. După Midway, a continuat 
să fie comandant al flotei până la moartea lui, în 18 aprilie 1943, când a căzut 
victimă unei ambuscade aeriene realizate de avioane de luptă americane P-38, în 
timp ce inspecta bazele din Mările Sudului. A fost promovat post-mortem la 
gradul de amiral al flotei. 

un mare risc. Ca jucător înrăit de poker și shogi, este posibil ca Yamamoto să 
se fi convins singur ca unica sansa ca tara lui sa supra-vietuiasca era o 
operatiune in care se miza totul pe o singura carte. Aceasta ar putea explica nu 
doar insistenta lui aproape maladiva ca MI sa fie realizată cu toată viteza, ci si 
alocarea neglijenta de resurse pentru vasta operatiune Midway, fara sa posede 
informatii si eva-luari detaliate si actuale ale fortelor de care dispunea flota SUA. 
Fara indoiala, refuzul lui de a suporta orice impotrivire la Opera-tiunea MI a fost 
provocat atat de recunoasterea faptului ca America isi va reveni inevitabil, cat si 
de sentimentul clar al esecului si, poate, chiar de cel al dezonoarei, dupa ce 
permisese ca persoana imparatu-lui sa fie pusa in pericol de raidul Doolittle. 

Reputatia lui deosebita, mai ales in Japonia, se bazeaza pe fap-tul ca 
Yamamoto a fost un pionier in dezvoltarea fortelor aeriene navale. Desi este 
adevarat ca Yamamoto a supervizat extinderea decisiva a acestei arme a Rengo 
Kantai, exista mai multe indicii care sugereaza ca, la un nivel mai profund, in 
perioada dintre atacul de la Pearl Harbor si Operatiunea MI, nu a inteles pe 
deplin profunzi-mea schimbarilor radicale pe care avioanele le adusesera in 
razboiul pe mare. Acest lucru se poate deduce inclusiv din disponibilitatea 

Viceamiralul Chuichi Nagumo acomandat Prima Flota Aeriana la Pearl 
Harbor si la Midway. Un om care nu avea ce sa caute in aviatia navala, despre 


care nu știa aproape nimic, i s-au imputat erori grave de comandă în ambele 
operaţiuni. După Midway a continuat să comande portavioane, dar a fost eliberat 
din funcţie după bătălia de la Santa Cruz, în octombrie 1942. Era comandant al 
forțelor din Saipan când s-a sinucis, dupa ce insula a fost cucerită de forte 
americane, în 1944. 

lui de a „sparge“ Prima Flotă Aeriană, după atacul de la Pearl Harbor, de 
parcă nu și-ar fi dat seama de natura revoluţionară a acestei formaţii unice. 
Acest lucru se vede și din pla-nul extrem de încâlcit al Operațiunii MI, care se 
baza pe presupunerea că Flota Pacificului a SUA urma să fie distrusă în Kantai 
Kessen nu de avioanele de pe port-avioanele lui Nagumo, ci de tunurile de 406 și 
457 mm de pe navele de luptă din ceea ce era numit impropriu „Corpul 
Principal“ al lui Yamamoto. Este limpede că portavioanele erau considerate 
impor-tante, dar jucau rol de vioara a doua pentru navele de luptă. 

În plus, dispersia numărului mare de vase de luptă adunate pen-tru MI, deși 
în aparenţă benefică pentru elementul surpriză și pen-tru siguranţă, a contribuit, 
în cele din urmă, la diminuarea masei critice de care ar fi fost nevoie pentru 
bătălia decisivă. Elemente vitale, ca portavioanele Ryujo și Junyo, au fost risipite 
în operaţiuni de diversiune în Insulele Aleutine, care nu și-au atins absolut deloc 
scopul. Dispersia a lipsit și portavioanele lui Nagumo de sprijinul vital al sutelor 
de baterii antiaeriene de la bordul cuirasatelor și al celorlalte vase de luptă care 
ar fi ajutat foarte mult la respingerea atacurilor aeriene americane. Viceamiralul 
Tamon Yamaguchi pro-pusese înainte de bătălia din Marea Coralilor un plan de a 
reorganiza Flota Combinată în jurul celor trei grupuri de portavioane, într-o 
manieră asemănătoare celei a forțelor operative ale Marinei ameri-cane, dar 
acest plan nu a fost pus în aplicare la timp pentru Midway. Altfel, supremaţia 
forţelor aeriene navale fata de navele de luptă în Rengo Kantai ar fi fost decisivă. 
În cele din urmă, a fost nevoie 

Amiralul Osami Nagano, cel care, fiind șef al Statului Major General al 
Forţelor Navale, a aprobat planurile lui Yamamoto pentru atacul de la Pearl 
Harbor și pentru operaţiunea Midway. În ambele ocazii, decizia lui a fost 
influențată de ameninţarea lui Yamamoto de a demisiona din funcţia de 
comandant al flotei dacă planurile pentru operaţiunile sale nu erau aprobate. 

de o înfrângere răsunătoare la Midway pentru ca susţinătorii nave-lor-amiral 
cu armament greu să accepte această schimbare. S-a spus de multe ori că și 
decizia anacronică a lui Yamamoto de a lua parte personal la bătălia de la 
Midway a contribuit la înfrângere. Ar fi tre-buit să rămână la Hashirajima, asa 
cum Nimitz rămăsese în Oahu, ca să-și poată dispune și comanda forţele în 
funcţie de informaţiile des-pre ceea ce se întâmpla pe câmpul de luptă. Odată ce 
a ridicat ancora, după cum vom vedea în curând, tăcerea radio pe care o 
impusese asupra flotei pentru a nu pierde elementul surpriză l-a afectat și pe el, 


anulând cu totul avantajele prezenţei lui pe mare. 

Decizia lui Yamamoto de a-l păstra pe viceamiralul Chuichi Nagumo la 
comanda Primei Flote Aeriene este mult mai îndoiel-nică. Deși Nagumo avea un 
dosar excelent ca specialist în torpile și comandase cuirasate și alte vase de 
luptă, nu avea nici un fel de experienţă în privinţa forţelor aeriene navale, deci 
alegerea lui era ilogică. Unul dintre apropiații săi spunea chiar că Nagumo nu 
avu-sese idee cât de puternice erau unităţile aeriene navale sau care era 
potenţialul lor. Alegerea lui nu a fost planificată, ci s-a datorat fap-tului că avea 
cea mai mare vechime, iar protocolul dicta ca acesta să preia comanda când 
postul devenea vacant. Deși Yamamoto s-a decla-rat nemulţumit, într-o oarecare 
măsură, de prestaţia lui Nagumo la Pearl Harbor, nu era pregătit să îl înlocuiască 
fiindcă se temea că acesta va lua pierderea postului de comandă ca pe un afront 
personal și se va sinucide. 

Contraamiralul Tamon Yamaguchi a fost unul dintre amiralii japonezi cei mai 
preocupaţi de forţele aeriene. La fel ca Yamamoto, Yamaguchi fusese atașat 
naval la Washington și studiase la Universitatea Princeton. Extrem de stimat de 
comandantul flotei, el a preluat comanda celei de-a Doua Divizii de Portavioane 
în noiembrie 1940 și a condus-o în atacurile împotriva Pearl Harbor și Midway, 
unde a ales să se scufunde odată cu nava lui amiral, portavionul Hiryu, pe 5 

Cu toate acestea, înainte de bătălia de la Midway, Nagumo era, fără îndoială, 
cel mai de succes amiral de carieră din lume. In afară de Pearl Harbor, 
portavioanele lui Nagumo făcuseră ravagii în Mările Sudului și în Oceanul 
Indian, iar sentimentul de invincibilitate con-ferit de aceste victorii l-a făcut, fără 
îndoială, extrem de optimist în ajunul bătăliei de la Midway. Totuși, a comis mai 
multe erori majore în timpul luptei, cum ar fi procedurile inadecvate de 
recunoaștere aeriană care, în retrospectivă, au contribuit semnificativ la înfrân- 
gerea japonezilor, deși deciziile lui Nagumo au părut logice și justifi-cate la 
momentul respectiv. 

Comandanți americani 

Nu încape îndoială că principalii comandanţi americani din bătălia de la 
Midway au dat dovadă de realism, obiectivitate și profesiona-lism, ceea ce a 
făcut diferenţa fata de adversarii lor japonezi. Fără îndoială, cel mai remarcabil a 
fost amiralul flotei, Chester Nimitz. 

Aichi D3A Val a echipat escadrilele de bombardiere în picaj de pe 
portavioanele Rengo Kantai, de la atacul împotriva Pearl Harbor până după 
operaţiunea Midway. In 1943-1944 însă, moartea unui număr însemnat de piloţi 
și apariția unor tehnologii mai performante au dus la renunţarea treptată la 
acest model. 

Copyright desen Pilot Press 

Odată ce și-a asumat poziția de comandant-șef al Flotei Pacificului, stilul lui 


unic de management al resurselor umane a crescut rapid moralul trupelor, grav 
afectat după Pearl Harbor. Pregătirile pentru Midway au oferit dovada talentului 
său remarcabil de a avea încre-dere în colegii săi și de a-i lăsa să își folosească 
experienţa și să își pună în aplicare ideile, atunci când era convins că aveau 
dreptate. Disponibilitatea lui de a lua în serios în special opiniile și concluziile 
comandantului Rochefort și de a avea încredere în acesta, inclusiv atunci când 
propriul lui superior, amiralul King, se arătase scep-tic, a fost absolut crucială. 
Nimitz și-a trimis pe mare contingentul naval inferior numeric, bazându-se pe 
convingerea că informaţiile obţinute de Rochefort erau precise. Amiralul King 
evident nu avu-sese încredere deplină în concluziile trase de Nimitz în privinţa 
intentiilor Japoniei înainte de Midway. 

Ştia foarte bine că amiralul său din Pacific era într-o poziţie ase-mănătoare cu 
cea a lui Jellicoe în Iutlanda, fiind „singurul bărbat care ar fi putut pierde 
războiul într-o după-amiază“. Totuși, soarta flotei nu putea fi în mâini mai bune. 

Chester William Nimitz a fost numit comandant-sef al Flotei Pacificului a SUA 
(CINCPAC) pe 31 decembrie 1941, luând locul amiralului Kimmel, care fusese 
eliberat din funcţie. La câteva săptămâni de la numirea lui, ridicase deja moralul 
flotei. Decizia lui de a se folosi de informaţiile strânse de Hypo - și, în consecinţă, 
de a-și aduna puţinele nave și de a le folosi pentru a înfrânge portavioanele lui 
Nagumo - l-a transformat în adevăratul arhitect al victoriei americane. După 
Midway, a devenit comandantul-șef al Zonei Centrale a Pacificului, unde și-a 
împărțit responsabilitatile cu Douglas MacArthur în Războiul Pacificului. In 1944 
a fost promovat la gradul de amiral al flotei, iar în septembrie 1945 a făcut parte 
din delegaţia Aliaților care a acceptat capitularea Japoniei la bordul navei 
americane Missouri, în golful Tokyo. 

Chester Nimitz a lăudat mereu rolul cru-cial jucat în bătălie de contraamiralul 
Ray-mond A. Spruance, spunând deseori că Spruance fusese, de fapt, artizanul 
victoriei de la Midway. Având în vedere că Spruance nu era un amiral de 
portavioane și fusese numit în ultima clipă, din cauza dermatitei lui „Bull“ 
Halsey, aceste cuvinte sunt, într-adevăr, semnul unei mari pretuiri. Unii au spus 
că deci-zia cea mai importantă cu privire la această bătălie a lui Nimitz fusese 
numirea lui Spruance. Deși nu a denigrat niciodată talentele de comandant ale 
lui Halsey, Nimitz a insistat că inteligenţa anali-tică a lui Spruance, calmul si 
fermitatea l-au făcut omul perfect pen-tru circumstanţele stranii ale bătăliei de la 
Midway. În următorii ani, Nimitz, reflectând asupra rolului bene-fic jucat de 
soartă în numirea lui Spruance la comanda Forţei Operative 16, spunea: „A fost o 
zi minunată pentru Marină ziua în care Bill Halsey a fost nevoit sa se interneze“. 
Deși a evitat mereu publicitatea care îi plăcea atât de 

Contraamiralul Frank „Blackjack“ Fletcher a fost comandantul forțelor navale 
ale SUA din Marea Coralilor și al Forţelor Operative 16 și 17 în timpul bătăliei de 
la Midway. Deși a învins în ambele împrejurări, a fost considerat un comandant 
mult prea precaut, lucru dovedit de felul în care a purtat bătăliile din jurul 
Guadalcanal în august 1942, care nu au fost remarcabile. 


Arhivele Naţionale ale SUA 

Comandantul Forţei Operative (FO) 16, contraamiralul Raymond Spruance (în 
această imagine din 1944 era deja amiral). El a fost alegerea surpriză pentru 
comanda FO 16 în absenţa lui Halsey și, în urma bătăliei, a dobândit reputaţia de 
strateg genial și de comandant care lua decizii echilibrate. 

US Naval Historical Center 

mult lui Halsey, Spruance a dobândit o reputaţie care, până la urmă, se baza 
în întregime pe profesionalismul său. Cu toate acestea, nu s-a îndoit niciodată cu 
privire la persoana care merita laurii victoriei de la Midway: Nimitz, cel care 
avusese curajul să accepte informaţiile oferite de servicii și să acţioneze în 
consecinţă. 

Deși amiralul Frank Fletcher a jucat un rol crucial în victoria de la Midway, 
are tendința să rămână în umbra subordonatului său, Raymond Spruance, și a 
superiorului său, amiralul Nimitz. Prestaţia sa în Marea Coralilor a fost criticată, 
dar Fletcher s-a folosit de experiența dobândită în tacticile puse la punct în 
Midway. Foarte importantă a fost decizia sa de a separa cele două forte 
operative, având în vedere că, dacă portavioanele ar fi operat aproape unele 
de altele, le-ar fi oferit japonezilor o singură ţintă. 

Japonezii au înţeles, în curând, consecințele modului de operare al 
americanilor. Mai mult, faptul că Spruance a fost lăsat să iniţieze atacul 
împotriva portavioanelor japoneze pe 4 iunie a însemnat, inevitabil, că el a fost 
cel lăudat pentru primele pierderi provocate inamicului. Faptul că și-a sacrificat 
cu bună știință prestigiul per-sonal de dragul eficienţei operative a fost 
considerat de multă lume o dovadă a caracterului său deosebit. 

Actele de curaj ale piloților din Marina SUA, realizate cu avioane Brewster F2 
Buffalo - deja depășite tehnic în momentul bătăliei de la Midway - i-au făcut pe 
multi piloţi japonezi care bombardau baza de pe atol să le identifice greșit ca 
avioane Wildcat. 

Copyright desen Pilot Press 

APARATE DE ZBOR 

aparate Japoneze 

Cel mai vizibil și mai puternic simbol al succeselor militare japo-neze în 
primele șase luni ale Războiului din Pacific a fost avionul de luptă Mitsubishi 
A6M2 Zero-Sen. Acesta reprezenta un compro-mis remarcabil între o structură 
de rezistenţă simplă și ușoară, care oferea o manevrabilitate ridicată, și o putere 
de foc însemnată și de rază lungă. Începând cu bătălia de la Pearl Harbor, 
aparatele Zero au doborât deseori avioane ale Aliaților, ori de câte ori le-au 
întâlnit, iar reputaţia lor căpătase deja proporţii aproape mitice înainte de 
Midway. Americanii au reușit să descopere călcâiul lui Ahile al aces-tui aparat de 
zbor abia după ce au recuperat un avion aproape intact, care se prăbușise în 
Insulele Aleutine în timpul Operațiunii AL. Cu toate acestea, superioritatea 


aeriană conferită de aceste avioane de luptă, controlate de piloţi experimentați si 
extrem de talentaţi, precum locotenentul-comandant Shigeru Itaya, de pe 
portavionul Akagi, a permis escadroanelor de bombardiere cu torpile ale Rengo 
Kantai sa terorizeze tinte aliate de pe mare si de pe uscat. 

Pentru bombardierul in picaj Aichi D3A1 Val, japonezii puse-sera la punct un 
design eficient care, în mâinile unor piloţi experimentati, a avut o acuratete de 
80% împotriva navelor de răz-boi ale Marinei Regale Britanice în timpul 
atacurilor devastatoare din Oceanul Indian, în aprilie 1942. Deși era un avion 
masiv, cu par-tea de jos fixă și rigidă, Val demonstrase o capacitate remarcabilă 
de rezistenţă în luptele din Marea Coralilor. La Midway, la bordul portavionului 
Soryu, se găseau două aparate de zbor care urmau să înlocuiască D3A1A, noile 
Yokosuka D4Y1 Judy. Acestea urmau sa fie folosite drept avioane de 
recunoaștere. La bordul portavioanelor lui Nagumo, în iunie 1942, se aflau și 93 
de torpiloare Nakajima B5N2 

Kate, cel mai eficient model de aparat de zbor din lume la acea peri-oadă, net 
superior echivalentelor sale americane și britanice. 

Cu toate acestea, performanţele sale superioare erau doar rela-tive fiindcă, la 
fel ca toate celelalte aparate de zbor de acest tip, dimensiunile mari, viteza mică 
și armamentele reduse îl făceau vul-nerabil la atacuri din partea altor avioane și 
a bateriilor antiaeriene. Totuși, rezultatele obținute în această perioadă, până la 
Midway, au fost remarcabile. Aceste avioane au fost folosite pentru a bombarda 
insula Midway și, mai ales, pentru a torpila portavioanele SUA. 

In ciuda progreselor tehnice vizibile la aeronavele sale, înainte de Midway 
apăruse deja o problemă serioasă pentru aviația Marinei japoneze, care avea să 
influenţeze concret rezultatul bătăliei și să 

Un avion de vânătoare Zero la bordul portavionului Akagi. Zero era un avion 
formidabil, dar eficacitatea sa ca aparat care să apere flota a fost compromisă de 
lipsa sistemului de avertizare adecvat și de lipsa unui sistem eficient de control 
aeropurtat. Aceste carente aveau să fie pe deplin vizibile la Midway. 

Ships of the World Magazine 

slăbească dramatic forţa acesteia până la sfârșitul războiului. Spre deosebire 
de majoritatea navelor de luptă ale Flotei Combinate, care stătuseră ancorate în 
splendoarea lor maiestuoasa in Hashirajima de când izbucnise războiul, 
portavioanele Primei Flote Aeriene se aflaseră în mijlocul acţiunii aproape 
continuu, de la Pearl Harbor încoace. Prin urmare, pierderile omenești suferite 
începuseră să se resimtă din greu din cauza uzurii inevitabile. Marina japoneză 
intrase în război cu un număr relativ mic de piloți- 5 000-, din-tre care 
aproximativ 3 500 erau piloţi pe avioane din prima linie. Datorită politicii de a-i 
plasa pe acești experţi în escadroanele din prima linie, pentru a avea un avantaj 
calitativ în luptă, foarte puţini veterani supravietuiau pentru a transmite 
cunoștințe noilor piloţi care se antrenau în Japonia. Majoritatea piloților care îi 
înlocuiau 


Portavionul Akagi a fost reconstruit din temelii între 1936 și 1938 și 
modernizat cu o singură punte de zbor de-a lungul întregii nave. Ultima sa 
modificare semnificativă a fost înlocuirea, spre sfârșitul anilor 1930, a coșului 
înalt de 8,2 metri cu o singură cale de evacuare orientată descendent, ca fumul 
să nu acopere pista de decolare, după cum se vede în imagine. Akagi arăta astfel 
la Midway. 

pe cei decedați sau dispăruţi, daca nu chiar toţi, erau începători care aveau 
nevoie de foarte mult timp și de mult efort pentru a deveni cât de cât eficienţi în 
luptă. 

Ineficienta acestei politici avea să devină evidentă după bătălia din Marea 
Coralilor, când pierderea unor veterani de neînlocuit, cum era și locotenentul- 
comandant Takahashi, care comandase bom-bardierele în picaj la Pearl Harbor, a 
dus la retragerea noului porta-vion Zuikaku din operaţiunea Midway, din cauza 
lipsei echipajelor cu experienţă. Nagumo însuși s-a declarat nemulțumit 
de prestaţia slabă a multor noi piloţi trimiși să acopere pierderile de pe portavi- 
oane. După cum vom vedea, criza tot mai acută de piloţi cu experienţă a fost 
accentuată de pierderile grave suferite în rândul veteranilor rămași la Midway. 

aparate Americane 

Pentru bătălia ce avea să urmeze, în care niște avioane aveau să lupte 
împotriva altor avioane și împotriva navelor de război, Statele Unite deţineau un 
avantaj de doar 23 de aparate de zbor (staționate pe Midway si pe portavioane) 
în faţa celor 325 de avioane aflate la bordul portavioanelor japoneze. Cu toate 
acestea, cifrele nu contau prea mult în aceste circumstanţe, fiindcă toate 
avioanele folosite de americani erau, mai mult sau mai puţin, inferioare celor 
japoneze. 

În timp ce avionul de luptă principal al Marinei, F4F-4 Wildcat, era inferior 
avionului Zero, piloţii americani invatasera din pro-prie experienţă tacticile prin 
care se puteau confrunta cu un adver-sar mult mai manevrabil. Ori de câte ori 
era posibil, avioanele F4F-4 atacau Zero-urile din picaj, trăgând din cele șase 
mitraliere pentru a distruge structura de rezistență subţire, fără blindaj, a 
avioanelor japoneze. Dacă lupta nu putea fi evitată, avioanele F4F-4 dovedi-seră 
că puteau face fata avioanelor Zero. Piloții din Marina ameri-cană erau bine 
antrenați în folosirea tirului indirect, iar cătările cu reflectoare le ofereau 
posibilitatea de a tinti precis si de a aplica lovituri letale. Dotate cu blindaj și cu 
rezervoare de combustibil 

Midway 

50 

Al Doilea Razboi Mondial - vol 4 - Midway - Mark Healy-51 

autosigilante, avioanele Wildcat puteau să suporte daune care ar fi doborât un 
Zero-Sen, reușind apoi să ajungă, totuși, la portavionul lor. Locotenent- 
comandantul John S. „Jimmy“ Thach pilota un F4F La Midway, acesta a 
comandat escadrila mixtă de avioane compusă din avioane VF-3 de pe Saratoga 
și VF-5 de pe Yorktown. Folosind experienţa acumulată în bătăliile aeriene 
împotriva Zero-Sen, Thach a formulat o nouă strategie care i-a luat numele, 


„Învăluirea Thach“, pe care el si piloţii lui de VF-3 au folosit-o cu succes la 
Midway. 

Deși Marina SUA considera depășit Douglas SBD Dauntless în momentul 
Midway, acesta era, în continuare, unul dintre cele mai bune bombardiere din 
lume. Avea o stabilitate crescută și comenzi care răspundeau rapid. La Midway s- 
a dovedit un adevărat ucigaș de portavioane japoneze când, după un picaj 
controlat la un unghi optim de 80 de grade, își trimitea bombele de 450 de 
kilograme în centrul vital al navelor inamice. Piloții bombardierelor cu torpile au 
fost însă cei care au pilotat cele mai vechi aparate de zbor dintre cele folosite în 
bătălia de la Midway. TBD-1 Devastator fusese pro-iectat în 1934. In 1937, cand 
a intrat pentru prima oara in serviciul Marinei, era cel mai bun avion de acest tip 
din lume, dar, in 1942, era deja complet depasit. La Midway insa, a fost singurul 
bombardier cu torpile de care Marina dispunea in numar suficient, fiindca 
inlocui-torul sau, Grumman TBF-1, nu era inca disponibil in cantitati sufi-ciente. 
De fapt, cele 21 de echipaje din Escadrila Opt Bombardiere 

Avionul Grumman F4F-4 pilotat de locotenentul-comandant John S. Thach, 
ofiter-comandant VF-3, portavionul american Yorktown, Midway, 4 iunie 1942 

Vought SB2U Vindicator, poreclit „vibratorul“ de către piloţi, era unul dintre 
tipurile vechi de aeronavă folosite de pușcașii marini americani la Midway. 

Copyright desen Pilot Press 

cu Torpile (VI-8) de pe portavionul Hornet, care invatasera să pilo-teze noile 
aeronave în Statele Unite, au sosit la Pearl Harbor cu o zi după ce Hornet 
plecase spre Midway. Prin urmare, aceștia au fost nevoiţi să zboare împotriva 
portavioanelor japoneze în aeronave care erau extrem de încete și prindeau greu 
altitudine și, în plus, li se spu-sese dinainte că aceste avioane nu se descurcau 
bine în rolul alocat, fiindcă arma lor principală, torpila Mk.13, era instabilă. La 
Midway, aceste avioane au eșuat glorios fiindcă, după cum vom vedea, sacri-ficiul 
echipajelor de pe TBD a oferit șansa atacurilor bombardierelor în picaj asupra 
portavioanelor japoneze. 

În timp ce Marina SUA avea, totuși, la dispoziţie avioane cât de cât moderne, 
Grupul Aerian 22 al Pușcașilor Marini (MAG) din Midway folosea avioane cu totul 
depășite, primite de la Marină. Era vorba de aparate de zbor Brewster F2A-3 
Buffalo, poreclite „sicrie zbură-toare“, și de bombardiere în picaj Vought SB2U-3 
Vindicator. Cele din urmă fuseseră denumite în batjocură „vibratoare“ de către 
piloţii lor și aveau obiceiul extrem de deranjant de a-și pierde învelișul de pe 
aripi, care era apoi reparat cu cantităţi abundente de bandă ade-zivă. Aeronavele 
noi primite erau șapte F4F-3, care serveau împre-ună cu avioanele Buffalo din 
VMF-221, și 16 SBD care operau cu avioanele Vindicator din VMSB-241. In cazul 
celor din urmă, orice 

eficienţă potenţială era stirbita de lipsa de experienţă a piloților pe aparate de 
zbor de acest tip. 


Pentru a întări forța aeriană a Marinei de pe insulă, atât Armata de uscat, cât 
și Marina au trimis contingente. Armata a trimis un detașament al Armatei 
Aeriene, compus din 19 fortărețe zburătoare B-17 și patru noi bombardiere medii 
Marauder B-26, echipate pen-tru a transporta o singură torpila sub fuzelaj. In 
cazul celor dintâi, așteptările erau mari, dar contribuţia lor la luptă a fost 
neglijabilă, în ciuda spaţiului uriaș pe care îl ocupau în baza aeriană de pe 
micuța Insula de Est și a cantităților enorme de combustibil folosite la zbo-rurile 
cu B-17. Avioanele ofensive ale Marinei de pe insulă erau limi-tate la șase TBF 
din VI-6, care sosiseră la Pearl pe 29 mai. Șase dintre echipajele care 
debarcaseră cu noile avioane au fost alese să zboare la Midway și au sosit pe 1 
iunie. 

Cele mai importante tipuri de aeronave de pe Midway erau hidroavioanele 
PBY-5 și -5A Catalina ale Marinei, din Grupurile de Patrulă 1 și 2. Acestea aveau 
rolul vital de a căuta forțele japo-neze care înaintau și de a le raporta poziţia. 
Până pe 30 mai, două duzini de PBY zburau într-un arc uriaș de la nord-nord- 
estul la sud-sud-vestul insulei Midway, până la o distanță de circa 1 100 de 
kilometri. Zi și noapte, PBY-urile se ridicau în aer și porneau pe lun-gul drum 
până la punctul cel mai îndepărtat al rutei lor de patrulă. Cu toate acestea, abia 
pe 3iunie, prima zi identificată de Hypo ca dată a unei posibile ofensive 
japoneze, echipajelor le-a fost dez-valuita, în sfârșit, iminenta invaziei japoneze. 
PBY-urile patrulau pe toate rutele posibile pe care s-ar fi putut apropia japonezii 
de Midway, așa că nu a fost decât o chestiune de timp până când au descoperit 
forțele japoneze care se apropiau în viteză și cortina s-a ridicat, dând startul 
uneia dintre cele mai importante bătălii din al Doilea Război Mondial. 

BĂTĂLIA: 3 IUNIE 

Începutul bătăliei 

Primul act al dramei, acum în plină desfășurare, a avut loc la multe sute de 
kilometri de insula Midway când, cu puţin timp după ora 3.00, portavioanele 
Ryujo și Junyo și-au lansat aeronavele pentru a ataca Dutch Harbor și a iniţia 
faza de luptă a Operațiunii AL. Ţinând cont de ceața si de vremea nefavorabilă 
atât de caracteris-tice regiunii, forţa de atac de pe Junyo, compusă din 15 
bombar-diere în picaj Val și 13 escorte Zero, nu a reușit să găsească ţinta și s-a 
întors la portavion. Grupul aerian de pe Ryujo a avut mai mult noroc. Nouă 
dintre bombardierele Kate și trei Zero au prins o spărtură în plafonul de nori și 
au văzut ţinta direct sub ei, pe la 8.08. Radarul de la bordul unei baze plutitoare 
pentru hidro-avioane a detectat grupul japonez de atac și, deși vasele din port nu 
au putut pleca, bateriile antiaeriene au fost avertizate dinainte și au reușit să 
răspundă cu un baraj greu. Avioanele Zero s-au lup-tat și cu câteva P-40 care au 
reușit să decoleze. 

Deși baza a avut de suferit, un alt raid a fost lansat la 9.45 pen-tru a ataca 
vasele din port. Din cauza vremii, ţintele nu au putut fi găsite. Avioanele s-au 
întors la portavioanele lor, dar nu înainte de a avea o întâlnire cu câteva aparate 
de zbor americane, pierzând un Zero. La mijlocul zilei, când avioanele au revenit 
la bord, amiralul Kakuta și-a întors forţele spre sud-vest. 


Două zile mai târziu, Dutch Harbor a fost atacat din nou. Depozitul de petrol a 
fost distrus complet, iar celelalte instalaţii au suferit noi stricăciuni. Forţele 
aeriene americane au răspuns lansând raiduri cu B-17 și B-26, dar nu au reușit 
să lovească navele japoneze. Când avioanele lui Kakuta aterizaseră deja, 
Yamamoto îi spuse-se acestuia că, din cauza evenimentelor din bătălia de la 
Midway, 

Operaţiunea AL era suspendată, el și portavioanele sale trebuind sa se 
pozitioneze în sud. Deși invazia insulei Adak a fost anulată, Attu și Kiska au fost 
ocupate pe 5 și 7 iunie, conform planului. Oricum, întreaga operaţiune AL. a fost 
un exerciţiu inutil, care nu și-a atins nici pe departe scopul. Amiralul Nimitz nu s- 
a îndoit niciodată că atacul asupra Insulelor Aleutine a fost, pur și simplu, o 
diversiune și, prin comparaţie cu bătălia care era pe punctul să înceapă, așa a și 
rămas. La câteva ore după primul atac asupra Dutch Harbor, avioa-nele PBY care 
patrulau spaţiul aerian din sud-estul insulei Midway vesteau începutul bătăliei 
principale. 

Kawanishi H8K Emily a fost cel mai puternic și cel mai de temut hidroavion cu 
rază lungă folosit de ţările beligerante în al Doilea Război Mondial. Deși fuseseră 
plănuite zboruri de recunoaștere deasupra Pearl Harbor cu două din aceste 
avioane, între 31 mai și 3 iunie, pentru a afla ultimele poziţii ale flotei SUA 
înainte de atacul asupra bazei Midway, acestea au trebuit abandonate. In plus, 
cordonul de submarine nu a reușit nici el să obţină informaţii, așa că Nagumo nu 
știa nimic despre poziţia flotei SUA. 

Philip Jarrett 

Descoperirea Forţei de Invazie Midway 

Primul contact cu forțele japoneze care se apropiau a fost făcut de un PBY cu 
numărul 6-V-55, al cărui pilot, ofițerul Charles Eaton, a rapor-tat depistarea a 
două vase de transport, la 9.04. După 21 de minute, o transmisiune de la bordul 
unui PBY, pilotat de ofiţerul „Jack“ Reid, a alarmat garnizoana din Midway. La 
limita extrema a rutei de patru-lare a aparatelor PBY, echipajul de pe 8-V-55 
zărise un grup de nave la orizont. Reid a trimis imediat mesajul. „Văzut Corp 
Principal“, urmat câteva minute mai târziu de „spre 262, distanță 700 de mile“. 
Shannon și Simmard au cerut informaţii mai clare, fiindcă nu doreau să ordone 
decolarea aeronavelor doar pe baza unor rapoarte atât de vagi. Cei doi au 
așteptat câteva ore înainte ca pilotul de pe PBY să le transmită informaţiile 
detaliate pe care le doreau. 

Finalizată la trei ani după nava ei pereche, Kaga („Bucurie Sporită“”) avea 
aceeași origine ca un crucișător si a fost dotată tot cu trei punți de zbor 
anterioare. Sub această formă, avea o capacitate maximă de 60 de avioane. 

via Roger Chesneau 

Stânjenit de lipsa unor nori care să îi ofere acoperire și să îl pro-tejeze, Reid a 
fost nevoit să își schimbe frecvent cursul și altitudinea pentru a nu fi detectat și a 
obţine poziţia cea mai eficientă din care să poată observa din ce era formată 
forța japoneză. Apropiindu-se din spate, el a văzut întreaga Forta de Invazie a 
contraamiralului Tanaka, înaintând la o viteză de 19 noduri, cu crucișătorul ușor 
Jintsu conducând două coloane paralele de vase de transport. Înaintea lor, 
dispuse în arc, înaintau cele zece distrugătoare de recunoaștere. Raportul trimis 
de el a fost recepționat în Midway la 11.25 si, în acesta, Reid număra 11 vase, 
identificând un porta-vion mic, un portavion de hidroavioane, două nave de luptă, 
mai multe crucișătoare și mai multe distrugătoare. Varietatea tipurilor de nave 
sugerează că raportul lui Reid se baza, fără ca el să își fi dat seama, pe mai multe 
contacte vizuale cu flota inamică. Este foarte probabil ca manevrele lui frecvente 
din timpul orelor care trecuseră de la mesajul lui initial către Midway să-l fi adus 
nu doar deasupra Forţei de Invazie a lui Tanaka, ci și de-a latul traiectoriei 
„Corpului Principal“ al lui Kondo, a cordonului de nave ale Grupului de Sprijin al 
lui Kurita și a grupului de baze plutitoare pentru hidroavioane al lui Fujita, care 
operau toate în aceeași zonă. In ciuda greșelilor comise de Reid în identificarea 
unor nave din convoiul lui Tanaka, era clar că o forţă japoneză de dimensiuni 
considerabile se îndrepta direct spre Midway. Bazându-se pe aceste informaţii, 
Simmard a permis inițierea atacurilor aeriene de către piloţii militari. 

In timp ce avionul PBY al lui Reid se întorcea spre casă si dis-părea deasupra 
orizontului, Jintsu trimisese deja un mesaj în eter, spărgând tăcerea radio a 
japonezilor și transmițând navei-ami-ral vestea că Forţa de Invazie fusese 
descoperită la 900 de kilome-tri de Midway. Până în acest punct se presupusese 
că totul mergea bine. Mărturiile de la faţa locului spun că atât comandantul 
suprem, cât și subordonații sai de la bordul Yamato erau foarte mulțumiți. Cu 
toate acestea, mesajul lui Tanaka a pus capăt sentimentului de siguranţă, fiindcă 
Yamamoto și-a dat seama că inamicul descoperise flota care avansa cu mult mai 
înainte decât se prevăzuse în planul de operaţiuni. 

Portavionul ușor Zuiho, într-o fotografie din decembrie 1940. Acest portavion 
util a fost detașat la Forţa de Invazie Midway și nu a jucat nici un rol în bătălie. 

Muzeul Yamato 

O „fortăreață zburătoare” B-17 aparţinând Forţei Aeriene a SUA decolează 
din Midway pentru a bombarda flota japoneză în timpul bătăliei. În ciuda a ceea 
ce au susţinut aviatorii Corpului Aerian, aparatele B-17 nu au atins nici o ţintă în 
timpul bătăliei. 

US Naval Historical Center 

Așa cum stăteau lucrurile acum, comandantul-șef și statul său major s-au 
resemnat cu ideea iniţierii premature a luptei și cu inevi-tabilitatea atacurilor 
aeriene asupra Forţei de Invazie a lui Tanaka. 

Dintre avioanele de pe Midway, doar B-17 deţinute de armată aveau 
capacitatea de a ataca eficient forţele japoneze de la o aseme-nea distanţă. Chiar 
și așa, fusese necesară instalarea unui al doilea rezervor cu combustibil în cala 
pentru bombe a fiecărui aparat, redu-cându-le capacitatea de încărcare la 


jumătate, la doar patru bombe de 225 de kilograme fiecare. La puţin timp după 
12.25, nouă fortărețe 

zburătoare, sub comanda locotenent-colonelului Walter Sweeny, au decolat 
spre vest, în direcţia în care Reid estimase ultima dată că se afla flota japoneză. 
Abia la 16.40 avioanele au localizat forţele ina-mice și și-au început 
bombardamentele de la mare altitudine. Mult mai jos, Jintsu și cele zece 
distrugătoare de recunoaștere au des-chis focul spre avioanele care se mișcau 
rapid deasupra lor cu bateri-ile antiaeriene, dar eficienţa tirului lor era doar o 
aparenţă, fiindcă nici unul dintre avioanele B-17 nu a fost lovit. În schimb, nici 
bom-bardierele americane nu au nimerit vapoarele japoneze, deși trom-bele de 
apă care s-au ridicat în vecinătatea acestora i-au facut pe anumiţi piloţi sa 
susțină lucruri complet nejustificate la întoarce-rea pe Midway. În rapoartele lor, 
piloții și echipajele au spus că șase vase fuseseră lovite, inclusiv două 
transportoare, două crucișătoare grele si chiar și două nave de luptă. 
Presupunând că aceste vase erau 

Hiryu („Dragonul zburător“), în construcţie la șantierul naval Yokosuka, lângă 
nava-amiral a Flotei Combinate Nagato sau lângă nava ei soră Mutsu. A fost 
ultimul portavion japonez construit sub restricţiile Tratatului Naval de la 
Washington. Introdus oficial în Flota Combinată pe 5 iulie 1939, avea „insula“ la 
babord, la fel ca Akagi. 

Pacificul Central: Midway și contactul celor două combatante1-3 iunie 

acum epave inghitite de flăcări, submarinul american Cuttlefish, care patrula 
în vecinătate, a fost trimis să le scufunde. Bineînţeles, acesta nu a găsit nici urmă 
a presupuselor epave. 

În dimineaţa următoare, foarte devreme, forța încă nevătămată a lui Tanaka a 
fost atacată din nou. Atacul a avut o anvergură mai mică, dar a fost mai agresiv. 
Patru avioane masive și vulnerabile PBY fuseseră modificate pentru a duce câte o 
singură torpilă și, având echipaje de voluntari, decolaseră de pe Midway la 
21.15, în noaptea de 3 iunie, cu intenţia de a ataca forțele japoneze. 

Trei au ajuns la convoi, fixându-i poziția cu ajutorul radarului de la bord, si, 
profitând de lumina strălucitoare a lunii care dezvă-luia vasele inamice, și-au 
început atacul la 1.30. Doar avionul PBY pilotat de ofiţerul Probst a nimerit o 
lovitură. Torpila lui a detonat aproape de partea din fata a petrolierului Akebono 
Maru. Explozia a ucis 11 membri ai echipajului și a rănit alţi 13, dar avariile pro- 
vocate navei nu au fost suficiente ca să o scufunde si aceasta s-a repozitionat, 
curând, în convoi. Aparatele PBY au reușit să scape de focul antiaerianei de pe 
vasele japoneze și s-au întors greoi, ca de obicei, la Midway. Au sosit chiar după 
ce atacurile aeriene ale forței de atac a lui Nagumo începuseră. 

Forţele Operative 16 și 17 

Tonul de la bordul portavioanelor Enterprise si Hornet fusese dat cu o zi 


înainte, cand Spruance le transmisese navelor din Forţa Operativă esenţa 
planului formulat pentru a înfrunta grupul de portavioane japoneze care se 
îndrepta spre Midway. Comunicatul lui Spruance era remarcabil de calm, dar 
transmitea prin realismul său o încredere stăpânită. Mai târziu în aceeași zi a 
avut loc și întâl-nirea vitală de la Point Luck. Fletcher și-a asumat oficial 
comanda tactică a ambelor grupe de portavioane, deși, în practică, cele două 
forte operative urmau să acţioneze independent. Tăcerea radio era absolută, 
inclusiv în privinţa sistemelor de comunicare internave, care nu puteau fi, 
teoretic, interceptate. 

Portavionul Soryu („Dragonul Verde“), în timpul construcției, la șantierul 
naval Kure. Această navă a fost construită ţinând cont de limitările Tratatului de 
la Washington. A fost inclusă oficial în Flota Combinată pe 29 decembrie 1937. 

via Roger Chesneau 

Deși era destul de mic și avea interiorul înghesuit din cauza limitărilor impuse 
de tratat, portavionul Soryu putea transporta, totuși, un număr respectabil de 63 
de avioane. Nava reprezenta cealaltă jumătate a Diviziei 2 Portavioane a Rengo 
Kantai. 

Pe 3 iunie, cele trei portavioane și navele care le escortau au înce-put să 
patruleze în zigzag, în vecinătatea Point Luck. Spruance și Fletcher așteptau 
răbdători apariţia portavioanelor lui Nagumo. 

Ziua oferise însă și momente dramatice, fiindcă atât Nimitz, cât și Fletcher 
aflaseră că ofițerul Reid descoperise Forţa de Invazie a lui Tanaka dimineaţa 
devreme. Era posibil ca descrierea flotei ina-mice drept „Corp Principal“ să fi 
fost acceptată ca atare de unul sau de amândoi. In ce-l privește, Nimitz nu a 
văzut nimic - nici chiar în rapoartele care detaliau din ce era formată flota 
inamică și care fuse-seră primite mai târziu - care să îl facă să se îndoiască de 
informaţiile primite de la Hypo că forța principală de atac a japonezilor inclu-dea 
portavioanele lui Nagumo, care nu își făcuseră încă apariţia. Fletcher ajunsese și 
el la aceeași concluzie, după ce primise o confir-mare de la Nimitz, spre sfârșitul 
după-amiezii, într-un mesaj codat trimis de pe Yorktown: „Nu este, repet, nu este 
forţa de atac a ina-micului - stop - Este forţa de debarcare. Forţa de atac va lovi 
din-spre nord-vest mâine în zori“. Timpul trecea din ce în ce mai repede, așa că 
Fletcher a ordonat să se transmită o schimbare de curs spre Enterprise și 
Hornet. La 19.50, cele două Forte Operative au pornit spre sud în noapte, tintind 
un punct aflat la circa 370 de kilometri spre nord de Midway. Presupunând că 
Nagumo avea să își păstreze 

Portavionul Enterprise - Marele „E“ - este considerat de multi cea mai buna 
navă de război care a servit vreodată în Marina americană. Lansată pe 3 
octombrie 1936, această navă a servit curajos pe parcursul întregului conflict, 
fiind apoi reciclată la fier vechi fără nici o ceremonie oficială. 

via Roger Chesneau 

cursul, Fletcher intenţiona să își lanseze de aici avioanele împotriva 
portavioanelor japoneze, în dimineața următoare. 

Prima Flotă Aeriană 

3 iunie a fost o zi de pregătiri febrile la bordul celor patru porta-vioane ale 
Primei Flote Aeriene. Alimentarea finală cu combustibil 

Poreclite cu drag „barje“ de către piloţii lor, avioanele Douglas SBD Dauntless 
au fost responsabile de distrugerea tuturor celor patru portavioane japoneze în 
bătălia de la Midway. 

Copyright desen Pilot Press 

Portavionul Hiryu la viteză maximă, in 1939. Hiryu era o versiune 
îmbunătăţită și mai mare a lui Soryu. La sfârșitul lui aprilie 1942, comandantul 
Diviziei 2 Portavioane, contraamiralul Yamaguchi, și-a schimbat nava-amiral 
(Hiryu în loc de Soryu) pentru a profita de puntea mai mare de pe Hiryu. 

Muzeul Yamato 

fusese terminată și, la puţin timp după ora 6.00, cele cinci petro-liere ale 
corpului de aprovizionare și distrugătorul care le însoțea, Akigumo, s-au retras 
din formaţie. Portavioanele și escortele lor s-au întors apoi spre sud-est și au 
accelerat la 24 de noduri, pentru a-și începe ultima parte a călătoriei spre 
Midway. În măruntaiele port-avioanelor, mecanicii lucrau din greu la motoarele 
aparatelor de zbor pentru a asigura o performanţă optimă, iar armurierii încăr- 
cau benzi de cartușe și obuze în mitraliere și tunuri. Alţii pregăteau bombele și 
lăcașurile lor pentru atacul care fusese planificat pentru zorii zilei următoare. De 
pe puntea navei-amiral, amiralul Nagumo cerceta priveliștea. In jurul celor patru 
portavioane se formase un inel defensiv strâns, compus din navele rapide de 
luptă Haruna și Kirishima, împreună cu cuirasatele grele Tone și Chikuma, 
cuirasa-tul ușor Nagara si cele 12 distrugătoare ale forţei de recunoaștere. 
Simptomatic pentru neliniștea crescândă, poate, la un moment dat s-a dat 
informaţia falsă ca ar fi fost văzut un avion inamic de către soldaţii de cart de pe 
Tone. Deși au fost lansate trei avioane Zero de pe Akagi pentru a investiga, nu s- 
a găsit nimic. 

Vedere aeriană asupra crucișătorului greu Tone, în 1941. Clasa aceasta de 
nave era concepută cu întreaga baterie principală la prora ca să optimizeze 
spaţiul de la pupa pentru facilităţi de aviaţie. Cele două crucișătoare de clasă 
Tone au fost repartizate pentru Kido Butai 1 de la declanșarea războiului până la 
Midway. 

Muzeul Yamato 

Dedesubt, piloţii însărcinaţi cu atacul asupra bazei de pe insula Midway se 
relaxau sau dormeau, după cum simțeau nevoia, in timp ce alţii, mai conștienți 


poate de propria lor mortalitate, vizitau alta-rele șintoiste de pe fiecare vas, 
invocând protecţia zeului altarului respectiv (kami) în bătălia care avea să 
urmeze. Întreaga flotă știa că, în câteva ore, urma să înceapă cea mai mare 
bătălie dată vreo-dată de Flota Combinată. De la cel mai de pe urmă marinar la 
cel mai experimentat veteran, toată lumea se aștepta la o victorie cate-gorică în 
următoarele ore sau zile. 

Avion de atac tip 97 aterizând la bordul portavionului Shokaku. Acest aparat, 
împreună cu torpilele sale lansate precis pe calea aerului, oferea grupurilor 
aeriene ale portavioanelor japoneze o armă mortală pentru nave. Aceste avioane 
puteau purta și o mare încărcătură de bombe, așa cum au făcut-o când au atacat 
Midway în dimineaţa zilei de 4 iunie. 

Muzeul Yamato 

BĂTĂLIA: 4 IUNIE 

Prima Flotă Aeriană atacă Midway 

În orele de dinainte de 2.45, când piloţii de la bordul portavioane-lor Akagi, 
Kaga, Hiryu și Soryu au fost treziti, până la 4.30, când au fost lansate primele 
aparate de zbor din grupul de atac asupra insu-lei Midway, portavioanele Primei 
Flote Aeriene au fost scena unei activităţi intense. Sunetele metalice ritmice și 
vibraţiile mecanis-melor hidraulice reverberau pe fiecare portavion, în timp ce 
liftu-rile ridicau aeronavele cu rezervoarele pline de combustibil și armele 
pregătite ale primului val de atac din hangarele de dedesubt pe pun-tea de zbor. 
Întregul proces de a manevra fizic și de a aduce fiecare avion în poziţia sa 
corectă pe puntea de zbor era obositor și soli-cita precizie. Mai întâi veneau 
bombardierele masive Kate, care erau poziţionate în spatele liniei de zbor, 
urmate de bombardierele în picaj. Ultimele erau avioanele de vânătoare Zero- 
Sen, care urmau să fie lansate primele, oferind o umbrelă protectoare sub care 
se puteau adăposti aparatele de zbor mai grele. La 3.00, motoarele s-au trezit la 
viata unul câte unul, când mecanicii au început să le încălzească. Sub punte, 
piloţii din primul val de atac își îmbrăcau deja costumele de zbor, înainte de a se 
îndrepta prin coridoarele strâmte spre can-tina, unde urmau să servească micul 
dejun înainte de ultimul raport. Multi erau nerăbdători si emotionati, fiind prima 
lor misiune de luptă. Nagumo stabilise ca piloţii cei mai tineri să fie primii care 
ieșeau la atac. Astfel își păstra majoritatea piloților veterani la bor-dul 
portavioanelor, pentru a forma un al doilea val de atac, în cazul in care 
portavioanele americane își făceau apariția. 

Deși era o manevră tipică pentru Nagumo cel precaut, nici chiar el nu avea 
vreun motiv în aceste momente să suspecteze că era posibil ca portavioanele 
americane să intre în luptă. Considera că 

situația este destul de roz. Nu știa că flota lui Tanaka fusese desco-perită 
prematur cu o zi mai devreme, fiindcă Yamamoto insista încă să se păstreze 
tăcerea radio dintre nave, deci nu avea nici un motiv real să creadă că elementul 
surpriză considerat atât de important pentru planul lor fusese pierdut. 


Optimismul lui se deduce clar din circulara trimisă comandanților cu puţin timp 
înainte de începerea operaţiunilor: 

1. Flota inamică se va angaja probabil în luptă după ce operaţiunea de 
debarcare pe Midway va fi început. 

2. Patrulele aeriene inamice din Midway vor fi mai numeroase spre vest și 
sud, mai puţin numeroase spre nord și nord-vest. 

3. Raza estimată a patrulelor aeriene inamice este de aproximativ 920 de 
kilometri. 

4. Inamicul nu ne cunoaște încă planul și nici nu ne-a detectat forța operativă. 

Nu există nici o fotografie dintr-o sursă japoneză care să înfăţișeze 
operaţiunile aeriene ale flotei lui Nagumo la Midway. Deși această fotografie a 
fost făcută chiar înainte de atacul asupra Pearl Harbor din decembrie 1941, ea 
redă, fără îndoială, o scenă asemănătoare cu aceea de la bordul navei-amiral 
Akagi chiar înainte de a-și lansa avioanele de vânătoare Zero în dimineaţa zilei 
de 4 iunie 1942. 

Midway 

5. Nu există nici o dovadă a prezenţei unei forte operative ina-mice în 
vecinătate. 

6. Este posibil să atacam Midway, să distrugem avioanele de la sol si să 
sprijinim o operaţiune de debarcare, după care ne vom întoarce și vom distruge 
orice forță operativă a inamicului care se îndreaptă spre Midway. 

7. Orice contraatac posibil din partea avioanelor inamice de la sol poate fi 
respins, cu siguranţă, de interceptorii și bateriile noastre antiaeriene. 

În afară de punctul 7, care avea să fie pus dramatic la încercare în curând, 
celelalte observaţii erau șocant de eronate. Faptul că se amă-geau singuri cu 
iluzia unei victorii facile explică întârzierea cu care japonezii au trimis înainte 
grupuri de recunoaștere aeriană, deși siguranţa grupului de portavioane 
depindea de acest lucru. 

Mitsuo Fuchida, care fusese numit la comanda primului val de atac, dar se 
îmbolnăvise la puţin timp după ce flota părăsise Japonia și nu mai putea lua parte 
la luptă, a observat că recunoașterea avea să se facă folosind un singur val de 
avioane, si asta numai dupa ce forța de atac împotriva Midway avea să fie 
lansată. Presupunând că toate lucrurile mergeau conform planului, toate forțele 
ameri-cane din zona de recunoaștere aveau să fie localizate și distruse de cel de- 
al doilea val de atac al lui Nagumo. Deși credea că acest plan de recunoaștere 
era cât se poate de potrivit, Fuchida se indoia de eficienţa lui, fiindcă 
întâmpinase dificultăţi în timpul operaţiunilor din Oceanul Indian, când vasele 
inamice de suprafaţă fuseseră des-coperite abia după ce grupurile aeriene de pe 
portavioane atacau alte ţinte. O recunoaștere într-un singur val putea cel mult sa 
confirme, după cum a observat cu o oarecare amărăciune Fuchida, ceea ce japo- 
nezii credeau deja că știu - și anume că nu se afla nici o forță ame-ricană în zonă. 
Incapacitatea de a crea o procedură mai complexă de recunoaștere, care ar fi 
cerut din start alocarea mai multor aparate de zbor, s-a datorat, în parte, și 
reticentei de a folosi avioane de luptă Kate sau Val, care aveau o autonomie de 
zbor suficientă pentru ast-fel de misiuni dacă li se îndepărta încărcătura de 


bombe și de torpile, dar pe care Nagumo a preferat să le folosească exclusiv în 
scopuri 

ofensive. Fără îndoială că soarta japonezilor a fost afectată iremedi-abil și de 
metodele lor inadecvate de recunoaștere. Minoru Genda, ofițer de aviaţie în 
Flota Aeriană, reflectând după bătălie, a admis că planul de recunoaștere fusese 
neglijent si că, în consecință, a fost „principala cauză a înfrângerii de la 
Midway“. 

După ce au primit ultimele instrucţiuni, piloţii de pe cele patru portavioane au 
ieșit pe puntile de zbor și au început să se îmbarce în aeronave. Motoarele s-au 
trezit la viata, cele 108 avioane din primul val de atac începând să se 
pregătească pentru decolare. Cu puntile de zbor luminate de reflectoare, toate 
cele patru portavioane s-au întors în vânt. Pe fiecare punte s-au aprins luminile 
verzi și, în zgo-motul în crescendo al motoarelor, primele 36 de aparate de zbor 
Zero, comandate de locotenentul Masuharu Suginami de pe Soryu, au fost 
lansate exact la 4.30. În timp ce marinarii izbucneau în urale și își fluturau 
șepcile albe, 36 de bombardiere în picaj Val au fost lansate de pe Akagi și Kaga, 
apoi alte 36 de bombardiere Kate de pe Soryu și Hiryu, sub comanda 
locotenentului Shoichi Ogawa și, respectiv, a comandantului raidului aerian, 
locotenent Joicho Tomonaga. Unul câte unul, avioanele și-au luat locul in 
formațiunea uriașă care dădea ocol flotei. La 15 minute după ce începuseră deco- 
lările, Tomonaga a dat ordin și cele 108 avioane din primul val de atac s-au 
îndreptat spre sud-est, spre Midway. 

Abia decolaseră avioanele, că lifturile de la bordul portavioane-lor au început 
să ridice noi aeronave pe puntea de zbor. Doar nouă 

Au fost fabricate 1 149 de aparate de zbor Nakajima B5N Kate. Portavioanele 
Lexington, Yorktown și Hornet au căzut toate victimă acestor avioane. 

Copyright desen de Pilot Press 

Zero au decolat de pe Kaga pentru a patrula deasupra celor 21 de nave ale 
flotei, iar alte nouă au rămas pe puntea de zbor de pe Akagi, ca rezervă, în caz 
de urgenţă. Nu era un număr destul de mare cât să sugereze că japonezii se 
așteptau la un atac inamic, încă un semn al arogantei de care dădea dovadă 
flota. 

Următoarele elemente aeriene lansate cuprindeau tipuri de apa-rate de 
recunoaștere, care trebuiau să decoleze exact la 4.30. Hidro-avionul de pe 
Haruna a fost catapultat la ora stabilită. Kaga și Akagi și-au lansat avioanele 
D3A1 pentru a începe recunoașterea aeriană în sudul și sud-estul insulei Midway. 
Cele două hidroavioane Mitsubishi Pete, de pe cuirasatul greu Chikuma, nu au 
reușit să se ridice în aer decât la cinci și respectiv opt minute după ora stabilită. 
Și mai neferi-cită pentru japonezi a fost întârzierea de pe nava ei soră, Tone. 
Unul dintre hidroavioanele ei a fost catapultat la 4.42, dar cel de-al doilea nu a 
ajuns în aer decât la 5.00, la 30 de minute după ora la care ar fi trebuit să fie 


lansat. Oricare ar fi fost explicaţiile oferite mai târziu pentru aceste întârzieri - 
variind de la probleme cu motorul și cata-pultele, la neglijente procedurale -, 
consecinţele acestor minute pier-dute se vor dovedi în curând fatale pentru 
Prima Flotă Aeriană. 

Beneficiul principal obţinut în urma atacului japonez asupra Insulelor Aleutine 
a fost, pentru americani, recuperarea unui avion aproape intact A6M2 Zero, 
pilotat de subofiterul Tadayoshi Koga de pe Ryujo. Pilotul murise încercând 
să aterizeze cu avionul care suferise daune ușoare în tundră. După ce au reparat 
avionul, americanii i-au putut determina punctele forte și slăbiciunile, lucru care 
i-a ajutat să dezvolte tactici noi de luptă și a influenţat designul aeronavei care 
avea să înlocuiască avioanele Wildcat, Grumman F6 Hellcat. 

Bătălia cu portavioane: grupurile aeriene americane4 iulie 

Insula Midway: 3.00-7.00 

După ce s-a dat deșteptarea la ora 3.00, Midway a devenit rapid scena unei 
activități febrile. Numeroasele avioane care se înghesu-iau în baza de pe micuța 
insulă au început să fie pregătite pentru evenimentele decisive din zilele 
următoare. 

Cu o jumătate de oră înainte ca primul val al atacului japonez să decoleze de 
pe portavioane, 11 avioane amfibii PBY au decolat greoi de pe Midway, 
ridicându-și în aer siluetele supradimensionate și lip-site de eleganţă și pornind 
în căutarea portavioanelor lui Nagumo, pe care urmau să le descopere peste 
putin timp. Imediat după deco-larea acestora, forța comandată de locotenent- 
colonelul Sweeney, compusă din 16 B-17 ale Armatei de uscat, a fost ridicată 
încă o dată în aer pentru a ataca forţa de invazie a lui Tanaka, care continua să 
taie valurile spre Midway. Acum că „băieţii mari“ plecaseră, restul aeronavelor 
împrăștiate prin bază au fost înarmate cu bombe și tor-pile și pregătite de 
acţiune. Motoarele au fost pornite, iar zgomotul lor a umplut aerul răcoros al 
dimineţii. 

Pe ambele insule ale bazei de pe atol, pușcașii marini chemaţi la datorie au 
început să-și verifice munitia și să-și execute ulti-mele exerciţii, ridicându-și si 
încărcându-și armele și așteptând cu încordare primele imagini radar ale 
inamicului care se apropia. Deși cele două radare din bază erau destul de vechi, 
raza lor maxima de detecție, de 250 de kilometri, oferea destul timp de reacție. 
De data aceasta, nici un avion nu avea să fie prins la sol, așa cum se întâm-plase 
la Pearl Harbor. 

Evenimentele au început să se precipite acum. Între 5.20 și 5.53, o serie de 
contacte realizate de aparatele PBY și radarele de la sol au transformat întreaga 
bază într-un centru de activitate frenetică. Contactul vizual iniţial a fost transmis 
de un PBY cu numărul 58, sub comanda locotenentului Howard P Ady, la 5.20. 
Acesta a rapor-tat că văzuse un avion japonez de recunoaștere. La 5.30 a fost 
trans-mis mesajul pe care cei de pe Midway, din Forţa Operativa a lui Fletcher si 
de la Oahu asteptasera să îl audă: „Portavion traiecto-rie 320, distanță 180”. 
Imediat s-a dat ordin ca piloţii să se prezinte 

la aeronave. Până la 5.45, toate avioanele erau pregătite, cu motoa-rele 
pornite, așteptând ordinul de decolare. Câteva minute mai târ-ziu, un al doilea 
PBY, cu traiectorie adiacentă numărului 58, a trimis și el un mesaj care spunea 
că multe avioane se îndreptau spre Midway pe o traiectorie de 320 de grade. 
Astfel, atât Midway, cât și Fletcher au primit informaţia vitală că Nagumo 
ordonase decolarea primului val de atac, care se îndrepta acum spre baza de pe 
atol. 

Între timp, lumea devenise, cu siguranţă, un loc mai nesigur pentru celelalte 
aparate PBY. Dedesubt, privirile agere ale japone-zilor descoperiseră unul dintre 
avioanele Catalina plutind pe cer și navele deschiseseră focul cu bateriile 
antiaeriene, mânjind cerul cu pete negre, urâte. Avioanele de vânătoare Zero 
decolaseră deja de pe Kaga, încercând să doboare intrușii, dar cele două 
hidroavioane PBY au reușit să le evite, ascunzându-se la adăpostul norilor. În 
cele din urmă, la 5.52, locotenentul Ady a reușit să trimită ultima poziţie a forţei 
lui Nagumo, raportând: „Două portavioane și nave de luptă, traiectorie 320 de 
grade, distanță 180, curs 135, viteză 25“. După nici un minut, radarele de pe 
Midway confirmau informaţia. Operatorii care supravegheau instrumentele din 
baraca lor de pe insula Sand au detectat forța de atac japoneză la 150 de 
kilometri distanţă și la o altitudine de 3 300 de metri. Pe măsură ce inamicul se 
apropia tot mai mult, punctele separate s-au unit într-o pată mai mare, semna- 
lând apropierea unui grup masiv de avioane. Fără nici o altă întârzi-ere, s-a dat 
ordin ca avioanele să decoleze. 

În timp ce sirena care anunţa un raid aerian a început sa răsune peste 
Midway, avioanele de luptă Wildcat si Buffalo ale VMF-221 au decolat și, odată 
ajunse în aer, s-au îndreptat spre formațiunea japo-neza. În urma lor, piloţii 
bombardierelor s-au pregătit și ei să deco-leze în succesiune rapidă, înainte ca 
inamicul să sosească. Primele avioane ajunse în aer au fost bombardierele în 
picaj ale VMSB-241 - șaisprezece SBD ale pușcașilor marini, comandate de 
maiorul Lofton Henderson, fiecare având câte o bombă de 225 de kilograme, 
urmate de venerabilele SB2U, sub comanda maiorului Benjamin Norris. După ele 
veneau cele șase TBF ale Marinei din VI-6 și cele patru bombardiere medii B-26, 
aparţinând Armatei de uscat. Aceste două 

noi tipuri de aeronavă erau la prima lor bătălie. Până la 6.20, cu forţele 
inamice la doar 40 de kilometri de Midway și după ce baza aeriană de pe Insula 
de Est fusese părăsită, foștii ocupanti se indrep-tau în mare viteză spre nord-vest 
și ultima poziție cunoscută a porta-vioanelor japoneze, urmând ordinul simplu si 
explicit de a „... ataca portavioanele inamice“. Forţa de fortărețe zburătoare a lui 
Sweeney trebuia să se întâlnească cu acest escadron pestrit. Sweeney ieșise deja 
deasupra oceanului când a primit noi ordine, la 6.00, să își schimbe cursul și să 
se îndrepte spre ţinta mai importantă reprezen-tata de portavioanele lui 
Nagumo. Această forţă prost coordonată, lipsită de experienţă și prost echipată 


avea șanse oarecum mai mici de supravieţuire, mai ales odată ce se luase decizia 
ca bombardie-rele să nu aibă parte de acoperirea oferită de aeronavele Wildcat 
și Buffalo. In schimb, contrar ordinelor iniţiale ale lui Nimitz, acestea aveau sa 
protejeze baza. 

La 6.16, 25 de avioane Buffalo și Wildcat, sub comanda maiori-lor Parks și 
Armistead, au văzut pentru prima oară cu claritate forța lui Tomonaga, care se 
apropia de ei. Înălțându-se înaintea japonezi-lor care avansau, Parks a reuşit să 
obţină un avantaj de înălţime și, împreună cu cele 12 avioane de luptă ale sale, a 
început să atace din picaj bombardierele, iar grupul lui Armistead i-a urmat. 
Zero-urile, care ofereau acoperire de sus, erau staționate putin în urma 
formaţiunii de bombardiere și, deși nu fuseseră plasate inițial într-o poziţie 
optimă pentru a răspunde atacurilor, au reușit să-și folo-sească viteza și 
manevrabilitatea superioară pentru a ajunge rapid pe urmele avioanelor de luptă 
americane mai încete. 

În câteva minute s-a ajuns la o luptă confuză, care pe care, în mij-locul 
cerului. Avioanele japoneze aveau un avantaj clar. Zero-urile atacau avioanele 
Buffalo și Wildcat cu mitralierele și tunurile lor, doborându-le de pe cer. Cu toate 
acestea, piloţii americani au lup-tat cu atâta curaj, încât unul dintre piloţii de pe 
Soryu a confundat avioanele Buffalo, masive și depășite, raportând că fuseseră 
atacați de „30-40 de F4F-3 la vreo 30 de kilometri de Midway“. In această luptă 
scurtă și încrâncenată, japonezii au doborât 13 aparate Buffalo și două Wildcat, 
maiorul Parks numărându-se printre piloţii uciși. 

Pilotul unui avion D3A1 Val, care transportă sub fuzelaj o singură bombă de 
475 de kilograme, prinde viteză înaintea decolării. Avioanele Val care au atacat 
Midway proveneau de pe Kaga și Akagi. 

Nagumo a notat ulterior că trei bombardiere și două Zero-uri fuse-seră 
doborâte de piloţii americani în drum spre Midway. 

Tomonaga a ieșit nevatamat din confruntare și și-a condus formațiunea pe 
parcursul ultimilor kilometri rămași până în Midway, deși era frustrant de 
evident că nici un avion nu se afla la sol. 

Majoritatea bombardierelor și-au îndreptat, prin urmare, atenţia spre 
rezervoarele de petrol de pe insula Sand, care au ars mai multe zile. Venind în 
urma acestora, bombardierele în picaj ale lui Chihaya au tintit hangarele si 
celelalte facilități, cu bombele lor de 225 de kilograme, în timp ce Zero-urile, 
care nu mai aveau nici o sarcină defensivă, au coborât, atacând alte ţinte de la 
sol. Răspunsul venit de aici a fost atât de intens încât atacatorii l-au descris mai 
apoi ca fiind „teribil“. Sursele oficiale japoneze au recunoscut pierderea a patru 
aeronave deasupra Midway. Căpitanul submarinului japonez I-168, care aștepta 
la 18,5 kilometri sud de Midway, a beneficiat de o perspectivă excelentă asupra 
raidului și a declarat ulterior că insula fusese transformată într-o mare de flăcări, 
iar clădirile și rezervoa-rele de petrol explodaseră una după alta. 

Totuși, când Tomonaga a dat ordin forţei de atac să se retragă la 6.43, era 
evident pentru un comandant atât de experimentat că rai-dul nu fusese chiar un 
succes din multe puncte de vedere. Avioanele americane de pe insulă nu fuseseră 
neutralizate și încă mai puteau folosi pistele care, lucru surprinzător, nu erau 
avariate. Nici bom-bardierele nu reușiseră să elimine artileria grea de pe insulă, 
care putea fi folosită pentru a contracara debarcarea forței de invazie. Tomonaga 
se afla de câteva minute pe drumul de întoarcere când a decis ce trebuia să facă. 
La 7.00, i-a trimis un mesaj lui Nagumo: „Este nevoie de un al doilea val de 
atac“. La câteva clipe după ce a pri-mit acest mesaj de la conducătorul primului 
val de atac, lui Nagumo i s-a oferit un alt motiv pentru a da curs cererii lui 
Tomonaga. 

Forţele Operative 16 și 17: 4.30-8.38 

Chiar când locotenentul Suginami accelera în avionul său Zero pe puntea de 
zbor de pe Soryu, exact la ora 4.30, la vreo 400 de kilome-tri spre est, zece SBD- 
uri de pe portavionul american Yorktown deco-lau la ordinul amiralului Fletcher 
pentru a cerceta oceanul pe o rază de circa 160 de kilometri spre nordul Forţelor 
Operative 16 și 17. Deși era convins că informaţiile erau corecte și că Nagumo va 
ataca Midway dinspre nord-vest, în absenţa oricărei informaţii concrete nu 
intenţiona să îl lase pe amiralul japonez să îl ia prin surprindere, dacă decidea să 
se apropie de insulă pe un traseu mai nordic. După ce ultimele avioane de 
recunoaștere au decolat, așteptarea calmă din ultimele zile și-a reintrat în 
drepturi, deși era limpede că tensiunile începeau să crească cu fiecare minut. 

Fletcher și Spruance așteptau la bordul portavioanelor Yorktown și, respectiv, 
Enterprise noi vești despre poziţia japonezilor. Mesajul iniţial al locotenentului 
Ady nu conţinea nici o informaţie pe baza căreia Forţa Operativă să poată 
acţiona. Cu toate acestea, mesajul primit la 5.34 de Enterprise nu anunţa doar 
prezența unui portavion, ci conţinea și o informaţie vitală pe baza căreia 
Spruance își putea planifica reacţia. In principiu, aceasta fusese deja stabilită. 
Fletcher 

Cu mult depășite în bătălia de la Midway, avioanele Douglas TBD Devastator 
de pe cele trei portavioane SUA au fost decimate în timpul atacurilor asupra 
flotei lui Nagumo. 

Copyright desen Pilot Press 

şi Spruance erau de acord că doar un atac complet asupra portavi-oanelor 
japoneze, lansat cât mai devreme, putea oferi un avantaj maxim. Așa se explică 
ordinul dat de Spruance șefului său de stat major ca Enterprise și Hornet să fie 
gata să își lanseze toate aero-navele cât mai repede. Cu toate acestea, mesajele 
ulterioare care anunțau deplasarea forţei de atac a lui Nagumo spre Midway, 
pre-cum și o a doua detectare a celor două portavioane plasau forţele 

Debutul avionului Grumman TBF Avenger a fost mai putin reușit la Midway, 
dar acest avion și-a demonstrat apoi eficienţa și versatilitatea mult timp după 
terminarea războiului. 

Copyright desen Pilot Press 

japoneze la aproximativ 350 de kilometri de poziţia americanilor și l-au făcut 
pe Spruance să reevalueze rapid situaţia. 

Spruance intentionase initial să străbată o jumătate din distanţă înainte să-și 
lanseze atacul aerian, dar devenise limpede că, făcând aceasta, ar fi renunţat la 
ocazia de a-și realiza scopul principal de a provoca daune maxime portavioanelor 
japoneze. El a estimat că grupul de atac al lui Tomonaga avea să revină la bordul 
portavi-oanelor până în jur de ora 9.00, apoi să se reînarmeze pentru un al doilea 
atac. Acestea erau momentele în care japonezii ar fi fost cel mai vulnerabili la un 
atac american. Pentru a-i lua prin surprindere, Spruance trebuia să dea ordinul 
de decolare foarte curând, cel putin cu două ore mai devreme decât intentionase 
initial, chiar daca, pen-tru a ajunge la portavioanele lui Nagumo, trebuiau să facă 
drumul dus-întors, dincolo de raza maximă de acţiune a bombardierelor lor cu 
torpile. Se presupunea că Nagumo trebuia să-și menţină direcţia actuală pentru 
a-și recupera avioanele. S-a stabilit un curs de inter-ceptare care avea să aducă 
forțele americane la limita maximă de atac de 370 de kilometri până în jur de ora 
7.00. 

După experienţele din Marea Coralilor, Fletcher avea și el motive pentru a 
reflecta serios la implicaţiile poziţiilor descoperite. Doar două portavioane 
japoneze fuseseră zărite, așa că Fletcher a hotă-rât să ţină în rezervă grupul 
aerian de pe Yorktown, așteptând informaţii mai precise despre localizarea 
celorlalte două sau trei por-tavioane despre care serviciile de informaţii 
spuseseră că se află în componenţa flotei lui Nagumo. Fletcher nu intenţiona să 
își lanseze toate avioanele, împreună cu cele de pe Enterprise și Hornet, împo- 
triva celor două portavioane, doar ca să se trezească apoi complet vulnerabil în 
fata unui atac aerian de proporţii de pe celelalte două portavioane inamice a 
căror poziţie nu era cunoscută încă. Dorea, de asemenea, să recupereze cele 
zece avioane de recunoaștere trimise în misiune mai devreme. Dându-și seama 
că acest lucru avea să întârzie acţiunea împotriva portavioanelor inamice deja 
localizate, Fletcher i-a semnalizat lui Spruance, la 6.07, să „pornească spre sud- 
vest și să atace portavioanele inamice când vor fi localizate cu precizie. Voi veni 
și eu imediat ce îmi recuperez avioanele“. 

Întorcându-se spre noul lor curs, Enterprise și Hornet au crescut viteza la 25 
de noduri și s-au îndreptat spre prezumtiva poziţie a lui Nagumo, încercând să se 
apropie cât mai mult înainte de lansarea ata-cului. Lifturile au început să urce 
rapid aparatele SBD, TBD si F4F din hangare pe puntea de zbor. Aceste avioane 
aveau să decoleze în curând de la bordul celor două portavioane. Cele două 
portavioane s-au sepa-rat apoi, impartindu-si vasele de recunoaștere între ele 
pentru a le oferi apărare antiaeriană în cazul unui atac. Spruance le-a ordonat 
ambelor portavioane să pornească înainte și, la 7.00, Hornet a înce-put să-și 
lanseze cele 60 de avioane din forța sa de atac. La ordinele comandantului 
Stanhope C. Ring se găseau 15 Devastator din VI-8, comandate de locotenent- 
comandantul John C. Waldron, cunoscut 


Comisionată pe 20 octombrie 1941 ca ultima navă din clasa ei, Hornet a avut 
o carieră scurtă, însă dramatică. După Midway, și-a găsit sfârșitul pe 26 
octombrie 1942 în bătălia de la Santa Cruz. 

via Roger Chesneau 

Midway 

80 

Al Doilea Razboi Mondial - vol 4 - Midway - Mark Healy-81 

atât pentru talentul său de pilot și pentru capacităţile sale de lider cât și 
pentru comportamentul său intolerant. Un număr de 35 de bom-bardiere în picaj 
Dauntless, din VB-8 și VS-8, fiecare înarmat cu o bombă de 455 de kilograme și 
respectiv 225 de kilograme, erau escor-tate de doar zece avioane de luptă 
Wildcat din VI-8, comandate de locotenent-comandantul Samuel G. Mitchell. 

În timp ce avioanele de pe Hornet intrau în formaţiune, li s-au alătu-rat și cele 
de pe Enterprise, care și-au început decolările la 7.06. Grupul de 61 de avioane 
avea o compoziţie aproape identică celei de pe Hornet. Cele 14 bombardiere cu 
torpile din VI-6 erau comandate de locote-nent-comandantul Eugene E. Lindsey, 
iar cele 37 de bombardiere în picaj Dauntless, din VB-6 și VS-6, erau comandate 
de locotenentii Best și Gallagher. Zece Wildcat din VF-6, sub comanda 
locotenentului James S. Gray, urmau să le ofere acoperire. Din precauţie, 
Spruance alocase doar 20 de Wildcat pentru a oferi acoperire acestui grup atât 
de mare de bombardiere, fiindcă dorea să își protejeze în primul rând 
portavioanele. Având mereu în minte ordinul lui Nimitz de a le apăra cu orice 
pret, a păstrat 36 de Wildcat pe Enterprise și Hornet, pentru a oferi foc de 
acoperire in cazul unui contraatac japonez. 

Intre timp, dupa ce isi recuperase avioanele trimise in recunoaste-re, Fletcher 
si-a crescut viteza la 25 de noduri si s-a indreptat spre Forta Operativa 16. 
Reflectand si mai mult, el hotărâse ca, desi doar două portavioane fuseseră 
identificate deocamdată, aceasta repre-zenta totuși o ocazie prea importantă 
pentru a fi trecută cu vederea, așa că și el urma să își lanseze aeronavele. A 
alocat însă doar o jumă-tate din grupul aerian de pe Yorktown pentru acest atac. 
Cealaltă ju-mătate urma să fie reţinută pentru a forma un al doilea grup de atac. 

La puţin timp după 8.30, Yorktown s-a întors în vânt și a început să lanseze 17 
Dauntless din VB-3 sub comanda locotenent-coman-dantului Maxwell F. Leslie. 
Acestora li s-au alăturat apoi cele 12 Devastator din VI-3, comandate de 
locotenent-comandantul Lance E. Massey, și o forță minimă de șase avioane 
Wildcat din Escadrila de Luptă 3. Până la 9.10, Fletcher și Spruance aveau un 
total de 156 de avioane în aer și se îndreptau spre poziţia în care presupuneau că 
se afla flota lui Nagumo. 

Prima Flotă Aeriană: 7.00-9.20 

După ce avioanele de recunoaștere au fost lansate, pe portavioanele japoneze 
au început pregătirile pentru cel de-al doilea val de atac. Avioanele au început să 
fie ridicate din hangare pe puntile de zbor. De data aceasta, forţa de atac se 
compunea din 108 aparate de zbor pilotate de veterani și era comandată de 
locotenent-comandantul Takashige Egusa de pe Soryu, considerat de multi cel 


mai bun pilot de bombardiere în picaj din Rengo Kantai. Pe puntile 
portavioanelor Soryu si Hiryu au fost zărite 36 de D3A1, iar la bordul 
portavioane-lor Akagi și Kaga se aflau 18 Kate, fiecare cu câte o torpilă de 60 cm, 
sub comanda locotenent-comandantului Shigeharu Murata. Grupul urma să 
înainteze sub acoperirea a 36 de aparate Zero, comandate de locotenent- 
comandantul Shigeru Itaya, tot de pe Akagi. Deși aceste avioane au fost 
însărcinate provizoriu să atace orice flotă de porta-vioane americană descoperită 
de avioanele de recunoaștere, orele au început să treacă fără nici o confirmare a 
prezenţei acesteia, întărind 

Deși această fotografie înfățișează un Grumman F4F-3 Wildcat (la Midway 
au fost folosite avioane F4F-4), imaginea este remarcabilă fiindcă aparatul din 
prim-plan este pilotat de locotenent-comandantul „Jimmy“ Thach, care a 
comandat avioanele de luptă de pe Yorktown la Midway. 

Marina SUA 

Evenimente 

1. Primele avioane SUA care au decolat pe 4 iunie sunt 11 PBY-uri, din VP-44, 
plecate la 4.00, pornite în recunoaștere pentru a detecta flota japoneză de 
portavioane care se apropia. La scurt timp le-au urmat 16 B-17 ale USSAF, care 
au pornit să lanseze un al doilea atac asupra Forţei de Invazie în Midway a lui 
Kondo, descoperită cu o zi mai devreme și care se apropia de insulă dinspre sud- 
vest. 

2. La 4.30, valul de atac japonez compus din 36 de bombardiere B5N2 Kate, 
36 de bombardiere în picaj D3A1 Val și o escortă de 36 de avioane de vânătoare 
A6M2 Zero a decolat de pe cele patru portavioane ale Primei Flote Aeriene 
pentru a neutraliza forța aeriană a SUA, instalaţiile defensive și forțele de 
suprafaţă de pe insula Midway. 

3. Deși fusese primit un avertisment radio din partea lt. Chase (5.45), care 
spunea „multe avioane îndreptându-se spre Midway, 320 de grade, distanţă 150“, 
la 5.53 turnul radar de pe insula Sand a detectat pentru prima oară forţa de atac 
japoneză în înaintare, la o distanţă de 170 de kilometri. 

Imediat a sunat alarma de raid aerian, ordonând decolarea deja planificată 
a tuturor avioanelor de la sol. 

4. Până la 5.56, cele 26 de Buffalo și Wildcat ale VMF-221 au decolat și s-au 
îndreptat spre forța japoneză de atac, să o intercepteze. Contactul a fost realizat 
la 6.16 și, în lupta care a urmat și în care o singură parte a deţinut avantajul, 
japonezii au doborât 15 avioane americane. În urma lor, avioanele B-26 ale 
Armatei de uscat, TBF-urile Marinei și SBD-urile și SB2U-urile pușcașilor marini 
au decolat rapid. Baza aeriană de pe Insula de Est era deja goală la 6.15, 
împiedicând atingerea obiectivului principal al atacului japonez. ‘Toate 
detașamentele au zburat pe traiectorii 

proprii spre nord-vest, având misiunea de a ataca portavioanele lui Nagumo. 

5. Pe la ora 6.30, avioanele lui Tomonaga au ajuns deasupra insulei Midway, 
clar vizibile pe cerul albastru și senin. Ele au fost imediat supuse focului 
bateriilor de artilerie antiaeriană 


Turn radar și adăpost 

Legendă 

Albastru: 36 de avioane de luptă A6M2 Zero - 9 de pe fiecare portavion 

Roșu: 36 de bombardiere B5N2 Kate de pe Soryu și Hiryu - fiecare cu câte o 
bombă de 800 kg 

Verde: 36 de D3A1 Val de pe Akagi și Kaga - fiecare cu câte o bombă de 250 
kg 

Baterii de artilerie situate pe insulă 

Insula Sand 

Al Doilea Razboi Mondial - vol 4 - Midway - Mark Healy-84 

ATACUL de la MIDWAY 

Atacurile aeriene japoneze asupra insulei Midway, de la 4.00 la 6.43, 4 iunie 
1942 

grea, pe care Nagumo îl va descrie în raportul său drept „teribil“. 

6. Zero-urile au ţinut ocupate avioanele americane de luptă, iar atacul japonez 
a fost condus de avioanele B5N2 Kate si D3A1 Val. Bombardierele de pe Hiryu și 
Escadrila 1 de pe Soryu s-au concentrat asupra insulei Sand, unde au avut ca 
primă sarcină suprimarea apărării antiaeriene. Bombardierele de pe Hiryu au 
dat foc și celor trei rezervoare de combustibil din nord-estul insulei Sand, care 
vor arde necontrolat două zile. Alte daune 

au inclus distrugerea spitalului, a unui hangar de hidroavioane și a altor 
clădiri auxiliare. 

7. Majoritatea bombardierelor în picaj de pe Akagi și Kaga și Escadrila 2 de 
aparate Kate de pe Soryu s-au îndreptat spre Insula de Est pentru a distruge 
hangarele, în care se presupunea existenţa unor aeronave, și instalaţiile auxiliare 
din jurul bazei aeriene. Toate bombele japoneze au căzut la nord de pista nr. 2, 
care mergea paralel cu coasta sudică. Distrugerea hangarului principal a fost 
surprinsă pe celuloid de regizorul John Ford, care va include mai târziu această 
scenă în filmul său câștigător al premiului Oscar, Bătălia 

de la Midway. Apoi, un alt Val a nimerit în plin centrala electrică. Conductele 
de combustibil din zona portului au fost avariate, ceea ce înseamnă că avioanele 
care se întorc vor fi reali-mentate manual. Avioanele Zero aflate deasupra 
ambelor insule au atacat și bateriile antiaeriene și alte ţinte. 

8. La 6.41, Nagumo primește o informare de la Tomonaga că raidul s-a 
încheiat. La două minute după mesajul că va fi necesar și un al doilea raid, 
Nagumo a înţeles imediat că primul raid fusese un eșec, când avioanele 
americane care decolaseră de pe Midway cu o oră mai înainte au început să-i 
atace flota. 

Hangar principal 

Post comandă Grup Aerian 22 Pușcași Marini (MAG-22) 

Baterii de artilerie situate pe insulă 

Rezervoare de combustibil 

Rezervoare de combustibil 

Bază pentru hidroavioane 

Centrală electrică 

Insula de Est 

presupunerile ofițerilor și ale piloților că nu se zarea nici urmă de americani 
prin preajmă. Nu este deloc surprinzător, prin urmare, că, atunci când Nagumo a 
primit cel de-al doilea mesaj al lui Tomonaga, la ora 7.00, în care se solicita un al 
doilea atac asupra Midway, acesta a manifestat o oarecare simpatie pentru idee 
care, în câteva minute, s-a transformat în aprobare fermă, după ce primele 
aeronave SUA care decolaseră cu aproape o oră înainte de pe baza de pe atol au 
înce-put să atace Prima Flotă Aeriană. 

Cele patru B-26, sub comanda căpitanului James F. Collins, și cele șase TBF 
din VI-8, sub comanda locotenentului Langdon K. Fieberling, se apropiau de 
portavioanele japoneze. Santinelele de pe Akagi au fost primele care au văzut 
inamicii venind. În câteva minute, viteza navei a crescut și escortele ei s-au 
întors în direcţia atacatori-lor, oferindu-le cea mai mică ţintă posibilă. Avioanele 
americane au fost întâmpinate cu obuze care explodau și cu fum, distrugătoarele 
de observare și cuirasatul greu Tone adăugând propriile baraje anti-aeriene celor 
venite dinspre Akagi. În spatele acestei perdele de flă-cări, zece dintre aparatele 
Zero ale lui Itaya au decolat pentru a se alătura celor din patrula aeriană. 
Acestea s-au grăbit să ajungă în spatele atacatorilor și, în curând, au început să 
facă ravagii. 

TBF-urile erau în avangardă, reducându-și cu mult viteza fiindcă trebuiau să- 
și deschidă trapa din cală pentru a-și lansa torpilele. Mentinandu-si cursul, in 
ciuda barajului antiaerian din faţă și a avioanelor Zero care atacau din spate, 
acestea au reușit să trimită câteva torpile, în principal împotriva portavionului 
Akagi, care a reușit să le evite graţie manevrelor îndemânatice ale echipajului. 
Dintre TBF-urile care zburau mai jos ca să atace portavioanele, cinci au fost 
doborâte. Doar unul a scăpat și s-a întors târâș-grăpiș la Midway, cu sistemele 
hidraulice avariate, cu comenzile care suferi-seră daune însemnate și cu 
trăgătorul din spate mort. Au urmat avi-oanele B-26, coborâte aproape de 
crestele valurilor, cu neobositele Zero hăituindu-le îndeaproape. Unul a fost 
distrus în zbor și s-a dez-integrat într-o mie de bucăţi când s-a lovit de apă, la 
peste 320 km/h. Fuchida își amintea apoi cu certitudine că a văzut un alt 
bombardier, cu o stea albă vizibilă pe fuzelaj, zburând foarte aproape peste Akagi 

și ratându-i milimetric puntea, înainte să se prăbușească arzând în apă. 
Celelalte două Marauder care mai rămăseseră, inclusiv cel pilo-tat de Collins, au 
reușit să își lanseze torpilele și au scăpat de focul antiaerian japonez, întorcându- 
se apoi la Midway. 

Acest atac a schimbat decizia lui Nagumo. Nu-și putea ţine în rezervă cea de-a 
doua forță de atac pentru a contracara o ameninţare inexistentă atâta timp cat 
exista o ameninţare reală și foarte tan-gibilă, care îmbrăca forma avioanelor încă 
intacte de pe Midway. Imediat a ordonat avioanelor din cel de-al doilea val să se 
pregătească să atace Midway. Prin urmare, Kate-urile de la bordul portavioanelor 

Aceste bombardiere în picaj SBD Dauntless au fost fotografiate pe puntea 
unui portavion, în timp ce erau realimentate cu combustibil și reînarmate înainte 
de decolare. Dauntless era bombardierul în picaj standard folosit de Marina SUA 
pentru atac și recunoaștere în perioada bătăliei de la Midway. 


Philip Jarrett 

Akagi și Kaga au fost rapid dezarmate, torpilele lor fiind înlocuite cu bombe. 
Echipajele de pe puntile celor două vase au tras rapid avioa-nele de pe punte 
spre lifturile hidraulice, de unde au fost coborâte în hangare. Aici, armurierii s- 
au grăbit să le schimbe armamentul pen-tru ca avioanele să se poată întoarce pe 
puntea de sus. Chiar și în condiţii normale, ar fi fost nevoie de aproape o oră 
pentru ca această procedură să fie dusă la bun sfârșit. 

Deși Nagumo și ofiţerii lui erau, fără îndoială, convinși că lua-seră o decizie 
logică, spre mirarea lor, 25 de minute mai târziu, un mesaj șocant de vag din 
partea hidroavionului nr. 4 de pe Tone le-a dat și mai mult de gândit: „Descoperit 
ceea ce pare o flotă de 

În momentul bătăliei de la Midway, bombardierul cu torpile TBD Devastator 
era categoric depășit. Viteza lui redusă și încetineala cu care lua altitudine îl 
transformau într-o ţintă sigură pentru avioanele de vânătoare japoneze Zero-Sen. 
Avioanele din fotografie fac parte din VI-6. Imaginea datează din 1939, dinainte 
de război, când avioanele aveau aripile vopsite cu galben de crom și cozile cu 
albastru. 

via Robert F. Dorr 

10 nave inamice de suprafaţă, poziție 10 grade, distanță 240 de mile de 
Midway. Curs 150, viteză peste 20 de noduri“. Minoru Genda a observat că 
imprecizia descoperirii i-a lăsat pe Nagumo și ofiţerii lui în imposibilitatea de a 
evalua cum trebuie situaţia și de a formula răspunsul cel mai bun. Amiralul era 
pus în dificultate. Deși ordi-nele lui inițiale fuseseră gândite pentru a neutraliza 
forțele aeri-ene de pe Midway, era limpede ca nu putea ignora pericolul pe care 
aceste vase SUA îl reprezentau pentru propria flotă, indiferent de ce tip ar fi fost 
ele. În plus, avioanele din primul val de atac al lui Tomonaga erau în drum spre 
portavioane și trebuiau să aterizeze, să se realimenteze cu combustibil și să se 
reînarmeze, deși unele avi-oane din valul al doilea mai puteau fi încă zărite pe 
puntea de zbor. Evaluându-și opţiunile, Nagumo le-a transmis comandanților săi, 
la 7.45, că hotărâse să continue pregătirile pentru cel de-al doilea atac asupra 
Midway, dar a ordonat bombardierelor ale căror arma-mente nu fuseseră 
schimbate încă să-și păstreze torpilele pentru a putea „ataca unităţile navale 
inamice“. 

Câteva minute mai târziu, Akagi i-a transmis pilotului hidroa-vionului nr. 4 de 
pe Tone să „confirme tipul navelor si să păstreze contactul“. Totul depindea acum 
de identitatea acestor vase și de viteza cu care orice noi detectări erau aduse la 
cunoștința celor de pe nava-amiral. Dacă nu era nici un portavion printre ele, ci 
era 

A6M2 Zero distrusese totul în calea lui în primele luni ale războiului si era în 
continuare cel mai bun avion de luptă din lume în momentul Midway. 

vorba doar de nave de luptă de suprafaţă, Nagumo credea că avea destul timp 
să facă ambele lucruri - să lanseze valul al doilea împo-triva Midway și, apoi, să 
recupereze avioanele primului val care se întorceau la portavioane. Odată ce se 
realimentau cu combustibil și se reînarmau, avioanele lui Tomonaga puteau să 
decoleze din nou, de data aceasta împotriva navelor americane. Discuţiile dintre 
ami-ral și ofițerii săi abia se încheiaseră când, la 7.48, un alt mesaj de pe Soryu 
le-a atras atenţia că flota era din nou atacată din aer. 

Avioanele care se apropiau de această dată erau cele 16 Dauntless din VMSB- 
241, dar drumul spre portavioane le-a fost tăiat de la înce-put de un roi de 
avioane Zero. Fuchida, care urmărea ce se întâmplă de pe puntea lui Akagi, s-a 
arătat surprins că bombardierele ame-ricane se apropiau într-un unghi larg și nu 
în picaj direct, așa cum se obișnuia. Nu avea de unde să știe că maiorul Lofton 
Henderson, 

Escadrila 6 Torpiloare surprinsă pe puntea de zbor a portavionului Enterprise 
înainte de a fi lansată în dimineaţa de 4 iunie. Doar patru dintre aceste aparate 
aveau să se întoarcă pe Enterprise. 

US Naval Historical Center 

care comanda avioanele, avea un motiv bun pentru a alege această tactică, 
singura, de altfel, pe care o putea pune în aplicare având în vedere că 
majoritatea piloților erau începători și nu aveau suficientă experienţă in 
manevrarea comenzilor de pe un SBD. Apropiindu-se în unghi larg, cu eleroanele 
ridicate, SBD-urile erau ţinte ușoare pen-tru Zero-uri și, chiar înainte să ajungă 
în dreptul flotei japoneze, jumătate dintre ele fuseseră doborâte. 

Avioanele rămase, din câte se pare fără să cunoască soarta celor-lalte, și-au 
menţinut cu încăpățânare cursul, chiar și prin barajul antiaerian venit de pe 
navele care executau acum manevre rapide. La capătul atacului prin planare, 
aparatele SBD și-au lansat bom-bele. Majoritatea erau îndreptate spre Hiryu. 
Pentru observatorii de pe celelalte nave a părut chiar că portavionul fusese lovit, 
fiindcă în jurul lui s-au ridicat perdele uriașe de apă și de fum. Câteva minute 
mai târziu însă, acesta a reapărut fără nici o avarie. 

În timp ce opt SBD-uri care scăpaseră evadau din zonă zburând la joasă 
altitudine deasupra oceanului, urmărite de japonezi, atacul a continuat. 
Deasupra, fortărețele zburătoare ale locotenent-colo-nelului Sweeney apăruseră 
în câmpul vizual. De la o altitudine de 6 000 de metri, acestea și-au lansat 
bombele de 225 de kilograme asupra portavioanelor de dedesubt. La fel ca și în 
ziua anterioară, priveliștea spectaculoasă a bombelor care explodau în 
apropierea 

Deși îi era inferior avionului Zero din multe puncte de vedere, aparatul 
Grumman F4F Wildcat s-a dovedit, totuși, remarcabil de rezistent și de eficient. 

vaselor inamice i-a făcut pe mai mulţi piloţi ai Armatei de uscat să susţină că 
produseseră avarii serioase portavioanelor japoneze, deși, în realitate, nu fusese 
lovit nici unul. 

La 8.06, Nagumo a primit răspunsul pe care îl aștepta de la observatorul nr. 4 
de pe Tone. Mesajul conţinea doar vești bune: „Flota inamică este formată din 
cinci cuirasate și cinci distrugă-toare“. Cu toate acestea, Kusaka, șeful de stat 
major al Primei Flote Aeriene, era de părere că o forţă cu o asemenea alcătuire 
nu ar fi ieșit pe mare fără un portavion. 

În ciuda concluziei lui cât se poate de rezonabile, mesajul de la 8.06 a dus la o 
relaxare imediată a tensiunilor, fiindcă al doilea atac asupra insulei Midway 
putea fi declanșat acum fără probleme. Nici măcar un nou atac cu avioane 
Vindicator de la baza de pușcași marini din Midway, după 8.20, nu a reușit să le 
știrbească optimismul lui Nagumo și ofițerilor săi. Ei nu aveau de unde să știe că, 
odată cu 

Nava de război Haruna a fost repartizată la Kido Butai 1 pentru operaţiunea 
de la Midway. În prima parte a războiului, cel puţin două dintre cele patru nave 
de război de clasă Kongo au fost repartizate pentru a furniza sprijin masiv pentru 
Kido Butai 1. 

Muzeul Yamamoto 

plecarea avioanelor SB2U rămase sub comanda maiorului Norris, avioanele 
de pe Midway făcuseră deja tot ce se putea face. Rezultatele luptelor de până 
acum erau cu totul în favoarea japonezilor. De la 7.02 la 8.30, japonezii fuseseră 
atacați de 131 de avioane SUA, multe dintre acestea fiind doborâte. Nici un vas 
al Primei Flote Aeriene nu fusese avariat, în schimb. Fuchida a remarcat că, 
după părerea lui, avioanele SUA nu se arătaseră prea capabile, opinie larg 
împărtășită pe puntea lui Akagi. Sentimentul general era că, dacă inamicul nu 
era în stare de mai mult, japonezii nu aveau de ce să se teamă. 

Atmosfera de pe puntea lui Akagi era sărbătorească, așa că noul mesaj din 
partea observatorului nr. 4 a căzut ca o bombă asupra lui Nagumo și a ofițerilor 
săi. Trimis la 8.30, acesta spunea: „Inamicul este însoţit de o navă care pare a fi 
un portavion, poziționată în spa-tele celorlalte“. Cu toţii au fost șocați în 
momentul în care au auzit 

Un aparat Dauntless amerizează forțat în direcția pupa fata de crucișătorul 
greu Astoria pe 4 iunie. În zare se observă un avion PBY de patrulă (sus pe cer) 
și un distrugător (dreapta). Pierderile de aparate Dauntless au fost grele pe 4 
iunie. 

US Naval Historical Center 

vestea. În același moment în care se primea mesajul au fost văzute și primele 
avioane din grupul lui Tomonaga care se întorceau. Multe dintre acestea mai 


aveau puţin combustibil sau erau avari-ate și, odată sosite deasupra flotei, au 
început să se rotească în aer, așteptând permisiunea de a ateriza. Dacă avioanele 
din al doilea val de atac nu părăseau rapid puntea, avioanele care se întorceau 
nu aveau altă variantă decât să se prăbușească în mare. Era esenţial, deci, să fie 
luată o decizie imediată. Nu mai era loc de discuţii; cel de-al doilea val de atac 
împotriva Midway a fost anulat. Era evident pentru toţi cei de pe Akagi că 
portavionul american reprezenta peri-colul cel mai mare și, deci, devenise 
prioritar. 

Portavionul Soryu descrie un cerc aproape complet pentru a evita bombele 
aruncate de avioanele B-17 ale locotenent-colonelului Sweeney, care au început 
să survoleze portavioanele japoneze puţin după ora 8.00. 

Arhivele Naţionale ale SUA 

Aceasta era și dilema lui Nagumo. Dintre bombardierele celui de-al doilea val 
de atac, majoritatea celor de tip Kate erau înarmate cu bombe și nu cu torpile, 
care ar fi fost mai eficiente. Oare era bine să fie lansate înarmate astfel împotriva 
portavionului? Amiralul Yama-guchi de pe Hiryu era convins de asta și i-a și 
trimis un mesaj pe acest subiect lui Nagumo. Aparatele Zero ale lui Itaya erau în 
aer din zorii zilei, ajutând puţinele avioane de luptă care patrulau deasupra flo- 
tei să combată atacurile americane repetate. Si acestea așteptau să fie 
realimentate cu combustibil și reînarmate. Nagumo știa foarte bine că era o 
mișcare de o eficacitate îndoielnică să trimită bombar-diere fără avioane de luptă 
care să le protejeze, fiindcă bombardie-rele erau vulnerabile în fata aparatelor de 
zbor inamice - după cum se întâmplase cu bombardierele SUA în ultimele ore. 
Prin urmare, acesta a crezut că avea motive întemeiate să presupună că un val 
de atac trimis imediat nu ar fi avut neapărat succes, ci ar fi produs doar daune 
materiale și pierderi omenești. 

Dintre cele nouă Vought SB2U-3 Vindicator, încete și venerabile, care au 
plecat din Midway ca să atace portavioanele lui Nagumo, două au fost doborâte. 

Philip Jarrett 

Genda și Kusaka cunoșteau situaţia. În consecinţă, aceștia l-au îndemnat pe 
Nagumo să recupereze mai întâi forța lui Tomonaga, iar apoi să atace 
portavionul. 

Pentru aceasta, avioanele celei de-a doua forte de atac, aflate deo-camdata pe 
punte, trebuiau coborâte în hangare pentru a permite aterizarea aeronavelor 
aflate încă în aer. În timpul aterizărilor, bom-bardierele Kate puteau fi reînarmate 
cu torpile. Nu se poate spune că Nagumo s-a arătat indecis în această privinţă. 
Trecuseră mai puţin de două minute de când se primise mesajul de la avionul 
observator, când a fost transmis un nou mesaj către toate portavioanele, în care 
se ordona ca avioanele care atacaseră Midway să aterizeze, iar bom-bardierele 
celui de-al doilea val de atac să fie reinarmate cu torpile. La 8.35 a fost transmis 
un nou mesaj cu ordinul ca, odată ce toate 


O altă imagine a portavionului Hiryu, luată dintr-unul dintre avioanele de atac 
tip 96 în dimineaţa zilei de 5 iunie. Pe baza acestei detectări, a fost trimis un 
distrugător în zonă, dar Hiryu s-a scufundat, în cele din urmă, înainte de sosirea 
acestuia. 

US Naval Historical Center 

Duel al portavioanelor: rute ale combatantilor4 iunie 

avioanele erau recuperate, întreaga flotă să se îndrepte spre nord pentru „a 
intra în contact și a distruge forţa inamică“. 

Pe toate cele patru portavioane a început o activitate susţinută, în sunete de 
gonguri si de ordine răstite pe puntile de zbor. Avioa-nele au început să fie duse 
spre lifturi și coborâte în hangare. În câteva minute, puntile de zbor erau libere 
și primele avioane ale lui Tomonaga începeau să aterizeze. La bordul lui Kaga si 
Akagi, armu-rierii transpirati au început să scoată din nou bombele din locașurile 
lor și să înceapă procedura complicată și obositoare de a le înlocui cu torpile. Din 
cauza constrângerilor de timp și a presiunii constante puse de ofiţeri pentru a se 
grăbi, procedurile de siguranţă au început să fie ignorate și bombele să fie 
așezate unele peste altele pe latera-lele hangarelor. Pentru a detecta cu precizie 
mai mare poziţia nave-lor americane, alte avioane au fost trimise în recunoaștere 
pe la 8.45, inclusiv unul din noile D4Y de pe Soryu. Observatorul nr. 4 a trimis un 
nou mesaj pentru a-l informa pe căpitanul de pe Tone că se întor-cea la navă 
deoarece, fiind în aer de la 5.00, rămăsese aproape fără combustibil. Pilotului i s- 
a transmis imediat să-și amâne întoarce-rea și să-și pornească transmitatorul DF 
pentru a-i permite flotei de portavioane să-i detecteze poziţia. 

Pana la 9.17, ultimele avioane care atacaseră Midway și apara-tele Zero ale 
lui Itaya fusesera recuperate. Intreaga flota si-a schim-bat apoi cursul. Un tremur 
a strabatut carena lui Akagi cand acesta si-a crescut viteza la 30 de noduri si, 
împreună cu celelalte porta-vioane ale flotei, s-a întors spre est-nord-est, 
încercând să se apro-pie de forţa americană. Nagumo credea cu tărie că se afla 
într-o poziţie avantajoasă, din care putea lansa primul val de atac, compus din 
102 avioane, împotriva portavionului american, și asta până la 10.30. Intrebarea 
care preocupa pe toată lumea era următoarea: vor avea destul timp să atace sau 
americanii vor lovi primii? 

Ochi nerăbdători studiau continuu cerul, așteptându-se la un atac din clipa în 
care aflaseră de prezenţa portavionului american. Nici trei minute mai târziu, 
soldaţii de cart dotați cu binocluri de pe Chikuma au zărit un grup de puncte 
negre la orizont, care se măreau constant. Soseau americanii! 

Totuși, pe puntea lui Akagi și pe celelalte nave ale flotei atmo-sfera era încă 
optimistă. Toată lumea se aștepta ca și acest atac să fie respins la fel de ușor ca 
și atacurile din aceeași dimineaţă. Dar, când avioanele americane s-au apropiat și 
mai mult, încrede-rea japonezilor a început să se clatine rapid. Cu fiecare 


confirmare, Nagumo și ceilalţi ofițeri înțelegeau tot mai clar că atâtea avioane nu 
puteau să vină de pe un singur portavion. Erau mult prea multe unităţi inamice 
care se apropiau de ei. Imediat a fost dat ordinul de a se grăbi pregătirile pentru 
lansarea unui atac aerian, dar era prea târziu. Avioanele americane 
surprinseseră cele patru portavioane japoneze în poziția lor cea mai vulnerabilă, 
exact așa cum sperase Spruance: avioanele erau în plin proces de realimentare și 
reînar-mare. Nagumo nu știa inca, dar soarta avioanelor, a portavioane-lor și a 
piloților fusese deja pecetluita. Prima Forta Aeriană, care păruse invincibilă până 
atunci, avea să dispară într-o oră. 

Dintre cele 63 de avioane de la bordul portavionului Akagi, câte erau la 
Midway, 21 erau bombardiere Nakajima B5N2 Kate. In valul de atac lansat 
împotriva insulei Midway, avioanele Kate au fost înarmate cu bombe de 800 de 
kilograme în locul torpilelor aeriene de 60 cm, pe care le foloseau de obicei. 

Sacrificiu curajos 

Spruance intentionase ca toate avioanele din valul de atac al Forţei Operative 
16 să se reunească într-o singură formaţiune mare, înainte să pornească atacul 
împotriva portavioanelor lui Nagumo. Pentru acest scop, aparatele SBD au fost 
lansate primele, fiindcă aveau o autonomie mai mare și își puteau permite să 
descrie cercuri în jurul Forţei Operative, în timp ce avioanele Wildcat și 
Devastator, cu o autonomie mai mică, erau și ele lansate. Dar descoperirea 
avionului de recunoaștere de pe Tone l-a făcut pe Spruance să se răzgândească. 
Temându-se că va pierde elementul surpriză, Spruance i-a ordo-nat locotenent- 
comandantului Wade McClusky, care era deja în aer cu cele 33 de SBD-uri ale 
sale, să plece imediat, iar bombardierele cu torpile și avioanele de vânătoare 
aveau să-i urmeze. Deși McClusky era, prin urmare, lipsit de acoperire, era 
limpede că va fi nevoie de avioane Wildcat pentru a proteja masivele și 
vulnerabilele TBD-uri. 

Portavionul american Hornet, în dimineaţa zilei de 4 iunie, împreună cu vasele 
de escortă, mai exact cuirasatul ușor Atlanta la stânga, un cuirasat greu de clasă 
New Orleans în mijloc și distrugătorul Phelps. 

via Robert C. Stern 

Cu putin timp înainte de 8.00, McClusky s-a întors spre sud-est, indreptandu- 
se spre poziția unde se presupunea că se aflau navele lui Nagumo. Era urmat de 
bombardiere în picaj și de avioane de vână-toare de pe Hornet și de VI-8 a lui 
Waldron. Când aeronavele din gru-pul de atac de pe Hornet au plecat, avioanele 
Wildcat de pe Enterprise încă mai zburau deasupra, așteptând ca ultimele TBD- 
uri din VI-6 să decoleze. Odată cu plecarea lor, forța de atac s-a împărțit în patru 
formaţiuni distincte: SBD-urile lui McClusky, SBD-urile și F4F-urile de pe Hornet 
și cele două escadrile de bombardiere cu torpile. Pro-blema era că norii dispuși 
în mai multe straturi limitau posibilita-tea bombardierelor în picaj și a avioanelor 
de vânătoare, care zburau la o altitudine de peste 5 500 de metri, de a vedea 


bombardierele cu torpile, care zburau aproape de nivelul mării. Aparatele 
Wildcat din VF-6 primiseră sarcina de a proteja VI-6, dar, în confuzia provocată 
de nori, locotenentul Gray pierduse, fără să-și dea seama, urma VI-6 și ajunsese 
să zboare deasupra VI-8, forță comandată de Waldron. 

Waldron nu știa de semnalul convenit în urma căruia avioanele lui Gray urmau 
să coboare în ajutorul VI-6 și, în consecinţă, ambele escadrile de bombardiere cu 
torpile au ajuns să atace portavioanele japoneze lipsite de sprijinul avioanelor de 
luptă. 

În momentul decolării, nici Spruance, nici Fletcher nu primi-seră date noi 
referitoare la poziţia flotei lui Nagumo, de la raportul initial al lui Ady. Prin 
urmare, nu știau că Nagumo își schim-base cursul, îndepărtându-se de Midway, 
și că pornise spre nord ca să se apropie de grupul american 

Locotenent-comandantul John C. Waldron a fost comandant de escadrilă al VI- 
8 de pe Hornet și a condus primul atac aerian de pe portavioane asupra flotei 
japoneze. Toate cele 15 avioane ale lui Waldron au fost doborâte. 

Arhivele Naţionale ale SUA 

de portavioane. Prin urmare, forţa de atac din cadrul Forţei Opera-tive 16 
pornise pe un curs direct spre poziţia estimată a portavioa-nelor lui Nagumo, 
presupunând greșit că acesta își păstrase cursul spre sud-est, spre Midway. 
Anticipând că vor realiza contactul cu inamicul undeva între 9.15 și 9.39, 
bombardierele în picaj și avioa-nele de vânătoare de pe Hornet au ajuns pe 
poziţie doar ca să desco-pere că survolau o zonă întinsă și pustie de Pacific. Ring 
a decis să își păstreze cursul și a presupus - din nou eronat, după cum avea să se 
vadă mai târziu - că Nagumo trebuia să se afle și mai spre sud, spre Midway. 
Prin urmare, aparatele SBD și F4F ale grupului aerian de pe Hornet au fost 
atrase și mai departe de poziţia reală a lui Nagumo. Nereușind să localizeze flota 
japoneză și rămânând aproape fără combustibil, Ring și-a condus câteva aparate 
SBD îna-poi la portavion, în timp ce altele au aterizat pe Midway. Avioanele 
Wildcat, totuși, au fost forțate să abandoneze fiindcă, unul după altul, au rămas 
fără combustibil. 

Urmându-și intuiţia, Waldron și-a condus escadronul doar o prima parte de-a 
lungul rutei identificate, apoi și-a schimbat cursul și s-a îndreptat spre nord-vest. 
In ultima lui informare dinaintea decolării, le mărturisise oamenilor sai că era de 
părere că, odată ce Nagumo avea să observe prezenţa portavioanelor SUA, 
acesta își va schimba cursul și se va îndrepta într-o altă direcţie. Waldron a spus, 
apoi, că și el va face același lucru și și-a îndemnat oamenii să îl urmeze, fiindcă 
știa încotro se îndreaptă. Waldron nu își făcea iluzii că escadrila sa va 
supraviețui, dar le-a spus piloților că, dacă vreunul dintre avioane reușea să se 
apropie suficient de mult, dorea ca acel aparat să lovească unul dintre vasele 
japonezilor. 

Zburând în linie dreaptă, ca o săgeată, Waldron a găsit flota japo-neză exact 
acolo unde se aștepta să o găsească. La 9.20, cele 15 avi-oane Devastator din VI- 
8 și-au început asaltul singuratic și sinucigaș asupra flotei inamice. 

Flota lui Nagumo accelera pe noul curs, cu vasele amplasate astfel încât să 


ofere un maximum de acoperire defensivă portavi-oanelor, în eventualitatea unui 
atac aerian. În fruntea flotei, cuira-satul ușor Nagara conducea distrugătoarele 
care apărau avangarda 

și flancurile flotei. În urma vasului Nagara, navigând în linie dreaptă, erau 
navele de luptă rapide Kirishima și Haruna, încadrate de porta-vioanele Akagi și 
Hiryu și, respectiv, Kaga și Soryu. Navele de luptă erau amplasate în așa fel încât 
să își poată folosi bateriile antiae-riene grele împotriva avioanelor care ar fi 
atacat portavioanele. Cuirasatele grele 'Tone și Chikuma ofereau acoperire de pe 
flancuri pentru grupul interior de nave de luptă și pentru ecranul exterior de 
baterii antiaeriene. Nu mai puţin de 50 de Zero patrulau în aer deasupra flotei. 
Imediat ce escadrila lui Waldron a fost descope-rită, la 9.20, avioanele de 
vânătoare s-au desprins din formaţie și au accelerat spre bombardierele cu 
torpile care se apropiau. 

Legănându-și aripile, Waldron a semnalat escadrilei începerea atacului. Din 
moment ce nu știa cum să cheme Wildcat-urile lui Gray, care descriau cercuri 
inutile la o altitudine de vreo 6 000 de metri, atacul lui nu a beneficiat de foc de 
acoperire. Se pare că ţinta 

Imagine a singurului TBF Avenger care s-a mai întors la Midway, după ce cele 
șase avioane din detașamentul Midway al VI-8 au condus un atac de dimineaţă 
asupra Kido Butai 1, pe 4 iunie. Avionul nu a mai zburat niciodată. 

US Naval Historical Center 

era Akagi, dar la aproximativ 13 kilometri de flotă primele Zero au început să 
doboare aparatele TBD cu mitralierele și tunurile lor. În câteva secunde au 
pierdut patru avioane. 

Supraviețuitorii care s-au apropiat și mai mult de nave au fost întâmpinați de 
focul antiaerian care a distrus imediat fuzelajul avi-oanelor si a decimat 
echipajele. Fuchida, care urmărea bătălia de pe puntea navei-amiral, a povestit 
că „din când în când, un fragment de avion izbucnea în flăcări și lăsa în urmă o 
dâră de fum negru îna-inte să cadă în apă“. Deși toate TBD-urile au fost 
doborâte, un pilot a supravieţuit. Ofiţerul George Gay, care zbura în ultimul 
Devastator, a povestit ulterior cum, zburând printre gloanţe spre Akagi, și-a auzit 
mitraliorul tipand, lovit de focul avioanelor Zero care îi urmăreau. Deși fusese 
rănit de un obuz de 20 mm în piciorul stâng și avionul era plin de găuri, Gay a 
reușit să arunce torpila. A trecut apoi peste portavion și aproape s-a lovit de 
puntea acestuia înainte ca focul avi-oanelor Zero care îl urmăreau să îl doboare 
in apă. Gay a reușit să iasă din avionul Devastator care se scufunda și, agatandu- 
se de o plută gonflabilă, s-a îndepărtat de epavă, devenind fără să vrea spec- 
tatorul evenimentelor dramatice din următoarele câteva ore. 

Chiar și după ce s-a aflat că toate cele 15 bombardiere cu torpile fuseseră 
doborâte, pregătirile pentru noul val de atac au continuat în forță. In ciuda 
manevrelor defensive violente, avioanele erau încă aduse pe punte și motoarele 


acestora își începeau încălzirea. Nagumo avea nevoie de o perioadă de calm 
relativ pentru a putea lansa avioanele, dar sacrificiul curajos al VI-8 răpise multe 
minute vitale flotei, care fusese nevoită să efectueze manevre defensive. Această 
întârziere s-a prelungit după ce s-a anunţat că fusese des-coperita o altă forță 
inamică. Cele 14 Devastator ale lui Lindsay, din VI-6, se îndreptau spre flotă. De 
pe Akagi, se părea că acestea vor încerca un atac concentrat din ambele borduri, 
pe fiecare flanc într-o singură coloană. 

Deși avioanele care trebuiau să le ofere acoperire continuau să descrie 
cercuri la mare altitudine, Lindsay nu a dat semnalul care ar fi chemat Wildcat- 
urile lui Gray să atace aparatele Zero pornite împotriva celor două coloane. În 
timp ce aparatele Devastator se 

îndreptau spre flotă pe deasupra valurilor, avioanele de vânătoare japoneze au 
început să coboare, atacând bombardierele americane cu torpile. Lovite de 
obuze, acestea au început să explodeze, să se dezintegreze și să cadă în apă. 
Până să ajungă la punctul din care își puteau lansa torpilele asupra portavionului 
Akagi, doar șapte bom-bardiere mai erau în aer. Dintr-un motiv necunoscut, și-au 
schimbat apoi traiectoria și s-au îndreptat spre Hiryu. Zburând printre gloanţe și 
obuze, urmărite de avioane Zero, cele șapte bombardiere care mai rămăseseră 
și-au lansat torpilele asupra portavionului lui Yamaguchi. Hiryu a efectuat o 
întoarcere în ac de păr și a reușit să evite toate tor-pilele. Aparatele TBD au 
început să se retragă, dar alte trei au fost doborâte. Doar patru au reușit să se 
întoarcă pe Enterprise. 

Abia ce apucasera să aterizeze avioanele Zero ca să realimen-teze si să se 
reînarmeze când, la 10.15, santinelele de pe Akagi au descoperit un nou val de 
bombardiere cu torpile care se apropia. 

Piloții din VT-8 fotografiati la bordul portavionului Hornet, cu putin timp 
înainte de atacul lor fatal asupra portavioanelor japoneze la Midway. Doar 
ofițerul George Gay, al patrulea din stânga, rândul din fata, a supravieţuit 
atacului. Tinandu-se de o bucată de avion, acesta a asistat din apa la restul 
bătăliei. 

Marina SUA 

Spre deosebire de cele două atacuri anterioare, contingentul de pe Yorktown, 
de 12 aparate Devastator conduse de Massey, făcea parte dintr-un grup unitar de 
atac. 

Pe lângă o forţă restrânsă de avioane de luptă Wildcat, aflate sub comanda lui 
Jimmy Thach, mai erau și cele 17 bombardiere în picaj ale lui Leslie care zburau 
la mare altitudine deasupra lor. Intenţia era aceea de a lansa un asalt combinat 
asupra navelor de luptă japo-neze, sperându-se că defensiva va fi, pur și simplu, 
copleșită. Astfel, mai multe avioane ar fi avut cel puţin șansa de a ajunge la 
ţintele lor. Totul a mers bine până când americanii s-au apropiat de forţa 
japoneză. Vizibilitatea era bună. Când au văzut pentru prima oară vasele lui 


Nagumo, la o distanţă de aproximativ 70 de kilometri, acestea efectuau manevre 
bruște, semn sigur că erau deja atacate. Când grupul de pe Yorktown a pornit la 
atac, bombardierele în picaj au zburat într-o pătură groasă de nori și s-a pierdut 
contactul radio dintre aparatele TBD si F4F care zburau cu mult mai jos. 

Pentru Massey și cele 11 avioane ale sale, ceea ce se întâmpla era, pur și 
simplu, o reluare a masacrului avioanelor Devastator care se petrecuse mai 
devreme. Prezenţa aparatelor Wildcat ale lui Thatch era, pur și simplu, o 
formalitate. În aer erau atâtea Zero-uri că, deși avioanele de luptă americane se 
angajaseră deja în luptă, japonezii aveau în continuare un avantaj numeric care 
le-a permis să atace bombardierele cu torpile ale lui Massey. Dintre cele 12 
avioane Devastator care au pornit spre flota japoneză, doar șapte mai rămă- 
seseră în aer câteva minute mai târziu, când au ajuns în punctul de unde își 
puteau lansa torpilele. Alte două, inclusiv cel pilotat de Massey, au explodat după 
ce au fost lovite de barajul antiaerian de pe nave. Cele cinci bombardiere rămase 
s-au năpustit înainte, atacând Hiryu și Kaga, dar torpilele lor au fost abătute de 
barajul antiaerian și de Zero-urile omniprezente și nu și-au atins ţintele. 
Eliberate de greutatea torpilelor, aparatele TBD rămase s-au luptat cu disperare 
să scape, alte două s-au prăbușit în mare și un al trei-lea s-a dezintegrat 
deasupra navelor care apărau flancul exterior. Doar două dintre avioanele 
Devastator din VI-3 s-au întors si au aterizat stinghere pe puntea portavionului 
Enterprise, la 10.20. 

Nemesis 

Puntea portavionului Akagi era stăpânită de un sentiment de satis-factie 
macabra cand ultimele TBD-uri s-au indepartat de porta-vioane. Inca o data, 
Prima Flota Aeriana fusese atacata de valuri succesive de bombardiere 
americane cu torpile, care fusesera dis-truse fara ca vreuna dintre navele 
japoneze sa fie avariate. Acum venise momentul ripostei. Fara intarziere, 
Nagumo a ordonat tutu-ror portavioanelor sa se intoarca in bataia vantului, 
pentru a pre-gati lansarea avioanelor. Cine se putea indoi ca, din moment ce 
pilotii de elita ai Rengo Kantai aveau sa decoleze din moment in moment de pe 
puntile celor patru portavioane, Japonia nu era pe cale sa obtina victoria decisiva 
pe care si-o dorea atat de mult? Dar sacrificiul celor 37 de bombardiere 
americane cu torpile si al echipajelor acestora nu fusese in zadar. Prin atacurile 
lor repe-tate, escadroanele de TBD derutasera cu totul defensivele din jurul 

Portavionul Akagi, inainte sa fie lovit cu trei bombe lansate de aparatele SBD 
din VF-8, sub comanda locotenentului Richard H. Best. Akagi a fost lovit la 10.26. 

portavioanelor lui Nagumo. Si, lucru mai important, atacurile lor de la mica 
altitudine atrăseseră avioanele Zero de la o altitudine medie spre înaltă, unde 
patrulau de obicei, la nivelul mării. Cerul de deasupra flotei rămăsese, prin 
urmare, neprotejat, portavioanele japoneze fiind întru totul vulnerabile la atacul 


bombardierelor în picaj americane care se ascundeau în perdeaua de nori de 
deasupra. Motoarele avioanelor de pe toate cele patru portavioane începuseră să 
fie turate la maximum. Piloții așteptau nerăbdători ordinul de decolare. Aproape 
în aceeași clipă în care Nagumo a dat ordin să se lanseze forța de atac, un 
marinar de cart de pe Kaga a semnalat pri-mul bombardier în picaj al SUA. Era 
ora 10.20. 

Deasupra erau escadroanele de SBD-uri ale lui McClusky și Leslie. Primul 
fusese cât pe ce să întârzie. Iniţial, se îndreptase spre poziţia estimată a lui 
Nagumo, dar nu găsise nimic acolo. Spre deosebire de Ring, alesese să se 
îndrepte spre nord, nu spre sud. Din moment ce avioanele lor își consumaseră 
deja o jumătate din cantitatea de combustibil, decizia de a se îndrepta spre nord 
fusese una curajoasă. Dacă japonezii nu ar fi fost descoperiţi atât de repede, 
întreaga 

escadrilă ar fi fost nevoită să amerizeze. Cu puţin timp după ora 10.00, 
McClusky a văzut urma vagă lăsată de un distrugător japo-nez care se îndrepta 
cu viteză spre nord. Urmând același curs, a zărit în curând trei portavioane aflate 
sub atac. Desi Leslie se indreptase spre flotă pe o rută mai directă, avusese și el 
parte de incidente. În timp ce își armau bombele, mai multe probleme la circuitul 
elec-tric făcuseră ca o parte din SBD-uri, inclusiv cel al lui Leslie, să-și scape 
bombele. Când ambele grupuri de aparate SBD au localizat, în sfârșit, flota 
japoneză, grupul lui Leslie s-a apropiat de aceasta dinspre sud-est, iar McClusky 
dinspre sud-vest. Traiectoriile diferite le-au oferit piloților perspective diferite 
asupra poziţiilor portavioa-nelor inamice, provocând o dispută, care continuă și 
astăzi, legată de ce avioane anume au lovit anumite portavioane. In cartea de 
fata, nu avem suficient spaţiu pentru a analiza teoriile celor două tabere, dar 
acestea pot fi studiate citind textele recomandate de bibliografie. 

Portavionul Akagi. Ca navă-amiral a Primei Flote Aeriene, Akagi era și nava de 
pe care comanda amiralului Nagumo, chiar dacă dotările radio de pe acest 
portavion erau destul de slabe pentru o asemenea misiune vitală. 

Ilustraţie de Jan Suermondt 

Fără îndoială însă, acest lucru a fost prea puţin important pen-tru japonezii de 
pe portavioanele prinse acum în bătaia bombardie-relor americane în picaj. 

Primele Dauntless au fost întâmpinate doar de câteva baraje neconvingătoare 
de foc antiaerian. Kaga a fost prima navă lovită. Fără îndoială, piloţii fuseseră 
atrași de mărimea acesteia. Patru bombe au transformat-o într-o epavă în flăcări, 
în doar câteva minute. Primele trei au ratat ţinta, dar cea de-a patra a aterizat în 
mijlocul avioanelor înarmate și cu rezervoarele de combustibil pline, care 
așteptau să decoleze în partea din spate a punţii de zbor. Au urmat o erupție de 
flăcări și un val de explozii, iar piloţii și echi-pajele au murit carbonizati în 
avioanele lor. Puntea de zbor deve-nise un imens rug funerar. Combustibilul în 
flăcări a început să se scurgă de pe punte spre etajele de sub punte, umplând 


căile de acces și tăind calea membrilor echipajului. Două alte bombe au lovit 
nava în vecinătatea liftului de la prora, iar una a ajuns până în hangar, unde 
avioanele din cel de-al doilea val erau realimentate și reînar-mate. Explozia a 
detonat rezervoarele de combustibil și stivele de bombe de 800 de kilograme 
care fuseseră abandonate atât de negli-jent în timpul primei reinarmari a 
dimineții. Erupția de combustibil cu cifră octanica mare a transformat hangarul 
într-o minge de foc care a ucis instantaneu mecanicii și armurierii. Puntile s-au 
trans-format într-un adevărat infern când o a patra bombă a explodat, generând 
o undă de șoc care a fracturat o conductă de combustibil. Aceasta a explodat 
imediat, omorându-i pe căpitanul Okada și pe ofiţerii săi de punte. 

Ofiţerul de aviaţie de pe Kaga și-a asumat comanda, dar era lim-pede că 
echipele de pompieri de la bord pierduseră deja lupta. Nava ardea dintr-un capăt 
în celălalt. Bateriile antiaeriene au început să tragă singure: temperaturile 
ridicate le dereglaseră mecanismele. Luminile s-au stins și Kaga a rămas fără 
curent electric și a înce-put să se încline pe o parte. Timp de trei ore, pompierii 
au încercat să controleze flăcările care mistuiau viitoarea epavă. Nava deveni-se 
atât de fierbinte încât și vopseaua începuse să ardă. Desi multi membri ai 
echipajului săriseră deja peste bord, căpitanul Amagai 

nu a dat ordinul de a abandona nava decât la 16.40. La acea oră, Kaga 
rămăsese deja singură și abandonată și doar distrugătoa-rele Maikaze și 
Hagikaze salvau supraviețuitorii din apă. 

Atacul submarinului american Nautilus asupra Kaga (care a fost confundată 
cu Soryu) nu pare să fi contribuit la scufundarea aces-tuia. Sfârșitul a venit abia 
la 19.25, când observatorii i-au văzut cala despicându-se, după două explozii 
succesive: flăcările ajunseseră la magazii. La puţin timp după aceasta, epava în 
flăcări s-a răsturnat și s-a scufundat, ducând cu ea peste 800 de membri ai 
echipajului și practic toţi piloţii și toate avioanele. 

Akagi a avut o soartă asemănătoare. Primul Zero își începuse deja decolarea 
când trei SBD au fost văzute venind în picaj spre nava-ami-ral. Primul SBD a dat 
drumul bombei de la 750 de metri, dar bomba a trecut pe lângă navă și a căzut 
în mare, dincolo de tribord. A doua și-a lovit ţinta, explodând în apropierea 
liftului din spate și avari-indu-l atât de grav, încât acesta a căzut în hangarul de 
dedesubt. A treia a căzut printre avioanele care așteptau să decoleze în partea 
din spate a punţii. Combustibilul avioanelor a izbucnit în flăcări și bombele au 
explodat, carbonizând piloţii de elită ai Flotei Aeriene aflaţi la posturile lor. 
Partea din spate a portavionului s-a transfor-mat într-un infern despre care unul 
dintre supraviețuitori a spus că ardea în flăcările iadului. Când flăcările au ajuns 
la hangar, bom-bele așezate unele peste altele au explodat, împreună cu 
avioanele 

Cu eleroanele ridicate, aceste Dauntless își încep atacul în picaj de la 4 500 
de metri asupra portavioanelor japoneze de dedesubt. Akagi, Kaga și Soryu au 
fost lovite la câteva minute unul de altul și au fost scufundate de bombardierele 
în picaj ale Marinei SUA. 

via Robert F. Dorr 

din cel de-al doilea val de atac, care erau încă în proces de reînar-mare. În 
câteva minute, toate etajele inferioare ale portavionului erau cuprinse de flăcări 
și despărțite de restul navei. La doar zece minute după începutul atacului, cârma 
nu a mai răspuns comenzilor. Din când în când, o nouă explozie zguduia cala 
vasului. 

Când cei de pe punte au aflat că pasajele de evacuare de dede-subt erau în 
flăcări, Nagumo a fost sfătuit să își transfere stindar-dul pe un alt vas. Amiralul 
era însă deznădăjduit, privind în jur ca în transă, fără să înţeleagă cum era 
posibil ca norocul flotei sale atât de mândre și de puternice să se schimbe în doar 
cinci minute. Când a fost, în sfârșit, evacuat de pe punte, Nagumo a coborât pe o 
funie legată de o fereastră împreună cu ofițerii săi. Transferati pe Nagara, 
amiralul și ceilalţi supraviețuitori și-au privit nava-ami-ral cuprinsă de flăcări, în 
timp ce cuirasatul ușor se îndepărta de ea în viteză. Yamamoto însuși a dat ordin 
ca epava încă în flăcări să 

Un SBD din VB-3 revine la bordul portavionului Hornet după ce a ratat 
întreaga bătălie. Întreaga escortă de avioane de vânătoare care proteja avioanele 
Dauntless a fost nevoită să amerizeze după ce rămăsese fără combustibil. Doar 
aparatele TBD din grupul aerian de pe Hornet au atacat flota japoneză de 
portavioane. 

Marina SUA 

fie scufundată abia în dimineaţa următoare. In zori, patru distruga-toare și-au 
lansat torpilele spre nava cea măreaţă. Akagi s-a scufun-dat în final cu o ultimă 
explozie asurzitoare, ducând cu ea aproape 300 de membri ai echipajului. 

Observatorii de pe Soryu abia au avut timp să își dea seama că pe Kaga 
izbucniseră explozii înainte să fie si ei loviți de bom-bardiere. Trei aparate SBD 
au coborât în picaj puţin după 10.25 și i-au lovit puntea de zbor cu bombele lor. 
Există mai multe vari-ante legate de punctele exacte lovite de aceste bombe, dar 
se pare că prima a explodat între liftul al doilea și cel de-al treilea. A doua a lovit 
chiar în faţa liftului de la prora, a străpuns puntea de zbor, a pătruns în hangar la 
etajul de dedesubt și a explodat printre avi-oanele parcate acolo. Deflagratia care 
a urmat a făcut ca rezervoa-rele de combustibil și de muniţie să explodeze, 
pulverizând tot ce era în hangar și generând o căldură atât de intensă încât, în 
scurt timp, până și metalul a început să se topească. Explozia a fost atât de 
puternică încât liftul de la prora a fost smuls din cadrul său și zdrobit de 
„insulă“. In același timp, cea de-a treia bombă a căzut pe puntea din spate, 
printre avioanele care așteptau să decoleze, transformând-o, la fel ca și în cazul 
navelor Kaga și Akagi, într-un alt rug funerar pentru piloţii de elită ai Flotei 
Aeriene. 

Douăzeci de minute mai târziu, o explozie de proporții a sfâșiat măruntaiele 
navei, aruncând un mare număr de membri ai echi-pajului în apă. Incendiul de pe 
Soryu era atât de intens încât, la o jumătate de ora de la atac, motoarele acestuia 


se opriseră, cârma nu mai răspundea la comenzi și întreg portavionul ardea, de 
la un capăt la celălalt. Văzând că totul era pierdut, căpitanul a ordonat 
abandonarea de urgenţă a portavionului care, in mod evident, nu mai putea fi 
salvat. Distrugătoarele Hamakaze și Isokaze s-au apro-piat de epava în flăcări și 
au început să ia la bord supraviețuitorii. Încercările de a-l convinge pe căpitanul 
Yanagimoto să coboare de pe punte au fost zadarnice. Acesta era încă la bord, cu 
sabia scoasă din teacă, când, la 19.13, o serie de explozii au zguduit portavio-nul. 
La puţin timp după aceea, vasul s-a scufundat, ducând cu sine în adâncul 
oceanului 718 oameni. 

Evenimente 

1. Pregătirile sunt în toi pentru lansarea iminentă a valului de atac japonez 
împotriva portavioanelor SUA, când santinelele zăresc primele bombardiere în 
picaj Dauntless, la 10.20. Akagi efectuează un viraj defensiv maxim, în timp ce 
loco-tenentul Richard Best, din divizia VB-6 de pe Enterprise, coboară în picaj 
de la 6 500 de metri cu două alte avioane, chiar în timp ce primul Zero rulează 
pe punte. Prima dintre cele trei bombe ratează portavionul, căzând 
la aproximativ zece metri de vas spre stânga (1) și ridicând o trombă imensă de 
apă care îi udă pe Nagumo și pe ofițerii săi de pe punte. Cea de-a doua bombă 
lovește Akagi la 10.22, foarte aproape de liftul din mijlocul navei, străpungând 
puntea și explodând în hangarul de dedesubt. Aceasta detonează bombele care 
fuseseră puse neglijent unele peste altele, laolaltă cu torpile. Incendiul care 
urmează este atât de intens, încât liftul din mijlocul 

navei se deformează și cade din cadru în hangarul de dedesubt. Cea de-a treia 
bombă aterizează la marginea pupei babord, unde explodează printre 
bombardierele Val și Kate parcate, cu rezervoarele pline. Prezenţa liniilor de 
reaprovizionare cu combustibil de pe punte și numărul mare de bombe puse 
unele peste altele, care încă nu fuseseră transportate în magaziile navei, 
transformă întreaga punte de zbor din spate într-o mare de flăcări. 

2. Până la 10.36, Akagi ajunge la viteza de doar 12 noduri și nu mai poate 
folosi decât două tunuri antiaeriene de 25 mm. Flăcările se răspândesc rapid 
și pompele avariate nu pot oferi suficientă apă cât să le stingă. 

Șase minute mai târziu, toate motoarele s-au oprit. La 10.43, avioanele de 
luptă Zero parcate la prora și la jumătatea punţii explodează, avariind 
iremediabil panourile de comandă de la bordul navei. Toate culoarele de 
dedesubt ard și Nagumo nu-și mai poate controla resturile flotei de portavioane, 
așa că amiralul este de acord să evacueze nava, urcând pe distrugătorul de 
recunoaștere Nowaki, înainte de a-șitransfera stindardul de comandă 
pe crucișătorul ușor Nagara. 

Legendă 

Verde: Bombardiere în picaj Douglas SBD Dauntless din VB-6 

Cea de-a treia bombă lovește marginea punţii de zbor de la pupa babord, 
incendiind avioanele parcate acolo 

i 

SCUFUNDAREA NAVEI AKAGI 

Distrugerea navei-amiral japoneze Akagi, de la ora 10.26 la 5.00, 4 iunie 1942 

Liftul din mijlocul navei a căzut peste puntea hangar de dedesubt 

Prima bombă cade în mare, în stânga navei, la aproximativ 10 metri de 
portavion 

Cea de-a doua bombă loveşte liftul de la mijlocul navei, la 10.22, spărgând 
puntea și explodând în hangarul de dedesubt 

3. Sala motoarelor este moartă și nava este cuprinsă de flăcări. Căpitanul Aoki 
cheamă distrugătoarele Arashi și Nowaki ca să evacueze echipajul neimplicat în 
stingerea incendiului. Incendiul este atât de puternic că Aoki și ceilalţi ofițeri 
sunt forțați să se adăpostească pe puntea ancorei, de unde Aoki încearcă sa 
coordoneze echipele de pompieri, dar în zadar. Portretul împăratului este 
transferat la 13.38 și, la puţin timp după aceea, motoarele nu mai primesc deloc 
energie și epava în flăcări începe să plutească în derivă. Arashi și Nowaki 
termină de evacuat echipajul la 16.00, 

dar abia 3ore și jumătate mai târziu Aoki se supune inevitabilului și îi 
transmite lui Nagumo că Akagi nu poate fi salvat, cerând permisiunea 
să scufunde nava. La 20.00, cele două distrugătoare termină de evacuat 
supraviețuitorii. 

4. Intre timp, Yamamoto, care a inter-ceptat cererea lui Aoki de a scufunda 
vasul, ordonă amânarea momentului scufundării, influenţat, fără îndoială, de 
propriul atașament fata de portavionul căruia îi fusese căpitan. În același timp, 
Aoki se întoarce pe Akagi și se leagă de ancora navei, 

hotărât să se scufunde împreună cu nava sa, dar este convins, în cele din 
urmă, să coboare și este evacuat de Arashi. În ciuda avariilor îngrozitoare 
provocate de incendii și explozii, Akagi plutește întreaga noapte dintre 4 și 
5 iunie, dar, la 4.50, Yamamoto dă în sfârșit ordinul de a scufunda epava 
înnegrită de foc. La puţin timp după 4.50, patru distrugătoare se apropie 
de portavion și își lansează torpilele. Chiar înainte de răsăritul soarelui, nava- 
amiral a flotei care atacase Pearl Harbor se scufundă, ducând cu sine în adâncuri 
270 de membri ai echipajului. 

Sfârşitul lui Yorktown 

Nagumo i-a cedat acum comanda contraamiralului Abe Hiraoki de pe Tone, 
care i-a ordonat lui Yamaguchi să folosească Hiryu, în conti-nuare neavariat, 
împotriva portavioanelor americane. La 10.58, pri-mul din cele două valuri de 
atac a fost lansat de pe Hiryu, valul fiind format din 18 bombardiere în picaj 
escortate de șase Zero și con-duse de redutabilul locotenent Kobayashi. Acestea 
erau îndrumate de rapoartele radio primite de la hidroavionul nr. 5 de pe 
Chikuma, care supraveghea discret Forța Operativă 17. 

Cu puţin timp înainte de miezul zilei, când Yorktown se pregătea să își 
recupereze bombardierele în picaj și să își realimenteze avioa-nele de luptă, a 
fost depistat pe radar valul de atac al lui Kobayashi. O patrulă de avioane de 
luptă formată din 12 aparate era deja în aer. Alte 15 erau pe punte, fiind în curs 


de realimentare, când s-a dat ordinul ca și acestea să decoleze. Bombardierele în 
picaj au fost avertizate să se îndepărteze și portavionul s-a pregătit pentru atac. 
Toate pompele de combustibil au fost sigilate și sistemul de stingere a incendiilor 
cu acid carbonic a fost pregătit. Escortele portavionu-lui Yorktown s-au apropiat 
și mai mult pentru a ajuta cu puterea lor de foc bateriile de pe portavion. Forţa 
Operativă 16 a trimis 28 de avioane de vânătoare Wildcat să intercepteze 
avioanele japoneze care se apropiau. 

Bombardierele în picaj Val, care se apropiau zburând la 3 300 de metri, au 
fost interceptate de aparatele Wildcat și zece dintre ele, inclusiv cel pilotat de 
Kobayashi, au fost doborâte. Barajul de arti-lerie de pe navele Forţei Operative a 
mai doborât încă trei, dar cinci au scăpat. Suficiente pentru a provoca daune. S- 
au năpustit asu-pra lui Yorktown și trei dintre bombele lor și-au atins ţinta. Prima 
a explodat pe puntea portavionului, făcând o gaură enormă și provo-când 
incendii care s-au răspândit rapid spre etajele inferioare. Cea de-a doua a căzut 
prin coșul de fum și a explodat în sala motoarelor, lăsând doar un singur boiler 
functional și distrugând radarul, siste-mele de comunicație și camera hărților de 
pe punte. Cea de-a treia a străpuns puntea și a explodat în adâncurile navei, 
dar sistemul 

Imediat după atacul japonez cu bombardiere în picaj asupra portavionului 
Yorktown, soldaţii tratează răniții în zona „insulei”. In plan îndepărtat se observa 
montura de tun de 27,9 mm numărul 4. 

US Naval Historical Center 

Portavionul Yorktown după atacul bombardierului în picaj al lui Kobayashi. 
Nava este moartă în apă și arde în urma loviturii primite în coș. Cu toate acestea, 
în scurtă vreme echipajul va reuși să controleze toate incendiile și să readucă 
viteza la 19 noduri. 

US Naval Historical Center 

Midway 

116 

Al Doilea Razboi Mondial - vol 4 - Midway - Mark Healy-117 

de acid carbonic a fost folosit rapid și compartimentele au fost inun-date 
selectiv pentru a preveni o explozie a rezervoarelor de combus-tibil și a muniției 
din apropiere. 

Din moment ce acum nu-și mai putea comanda efectiv Forța Operativă, 
Fletcher și-a mutat stindardul pe cuirasatul Astoria. Deși Yorktown suferise 
avarii însemnate, a revenit rapid în acţiune. Până la 13.40, patru dintre motoare 
îi funcționau din nou, incendiile fuse-seră stinse și se putea deplasa cu o viteză 
de 20 de noduri. Fuseseră efectuate rapid reparaţii pe punte și avioanele de 
luptă au început să aterizeze și să se realimenteze, pregătindu-se pentru 
confruntarea cu cel de-al doilea val de pe Hiryu. 

Între timp, avionul de recunoaștere „Judy“, care decolase cu mai multe ore 
înainte de pe Soryu pentru a urmări flota americană, ate-rizase la bordul lui 
Hiryu și Yamaguchi primise o veste extrem de proastă: se confrunta cu trei 
portavioane americane, nu cu două, așa cum crezuse. Prin urmare, s-a hotărât să 


lanseze imediat cel de-al doilea val de atac. Conducătorul acestuia era același 
locote-nent Tomonaga care condusese și raidul asupra Midway, din aceeași zi. 
Tomonaga a acceptat fără nici o ezitare, deși știa că nu se va mai întoarce - nu 
avusese la dispoziţie destul timp ca avariile de la rezer-vorul de combustibil de 
pe aripa stângă să fie reparate. Pierderile grele de avioane suferite de japonezi 
erau evidente: doar 16 avi-oane erau disponibile și, chiar și printre acestea, se 
numărau apa-rate de zbor de pe Kaga și Akagi. Zece bombardiere cu torpile și o 
escortă de șase Zero au fost lansate la 13.31. Deși îndrumat din nou de 
hidroavionul de pe Chikuma, grupul lui Tomonaga fusese infor-mat ca 
portavionul Yorktown era în flăcări și scotea coloane uriașe de fum, și se 
presupunea că era pe cale să se scufunde. Când au ajuns în preajma 
portavionului Yorktown și nu au văzut nici o urmă de ava-rie provocată de raidul 
anterior, au presupus că erau pe cale să atace Hornet sau Enterprise. 

Radarul detectase grupul japonez la 14.30 si, încă o dată, puntile 
portavionului au fost rapid eliberate. Cele 12 Wildcat din patrula de luptă 
aeriană au interceptat forța care se apropia și, la fel ca și înainte, au reușit să 
doboare o parte dintre atacatori, lucru la care 

A doua chutai (escadrilă), sub comanda locotenentului Hashimoto, lansând un 
atac asupra portavionului Yorktown. Se văd două avioane de atac tip 97, unul 
deasupra Yorktown și altul la pupa. Ambele și-au lansat încărcăturile de torpile. 
Dintre cele cinci avioane din chutai aparținând lui Hashimoto, două și-au atins 
ținta. 

US Naval Historical Center 

Grupul de atac al lui Tomonaga se repede asupra portavionului Yorktown. 
Această fotografie a fost făcută de pe crucișătorul greu Pensacola. Cele patru 
avioane de atac pot fi văzute chiar deasupra exploziilor provocate de obuzele 
de 127 mm, în mijlocul imaginii. Din moment ce doar patru avioane de atac s- 
au apropiat de Yorktown dinspre poziţia navei Pensacola pe ecran, avionul 
din extrema stângă trebuie să fie un avion de vânătoare, fie japonez, fie 
american. 

US Naval Historical Center 

Evenimente 

1. La 10.54, valul initial de 18 D3A1, escortate de șase Zero, decolează de pe 
Hiryu. Cu putin timp înainte de miezul zilei, radarul de pe Yorktown detectează 
unităţile inamice care se apropie la 65 de kilometri. Zece bombardiere în picaj 
sunt distruse de avioanele Wildcat de pe Yorktown, lăsând opt avioane Val să 
înfrunte barajul antiaerian de artilerie grea venit de pe portavion și din partea 
escortelor sale. Şase supraviețuiesc și aruncă trei bombe. Cea de-a doua stinge 
cinci dintre boilerele portavionului, reducându-i viteza la doar 6 noduri. A treia 
lovitură este stinsă de echipele de pompieri. 

2. La 20 de minute de la explozia celei de-a doua bombe, Yorktown nu se mai 


mișcă. Fletcher își transferă 

stindardul pe crucișătorul greu Astoria la 13.13. Printr-un efort suprem 
și extrem de ingenios, Yorktown se mișcă din nou la 14.37 cu 19 noduri - la timp 
să se confrunte cu al doilea val de atac japonez. Lansat de pe Hiryu cu doar o ora 
mai înainte, acest val se compune din 10 bombardiere cu torpile Kate și din șase 
escorte Zero și este condus de redutabilul locotenent Tomonaga. La fel ca și 
înainte, radarul reușește să trimită avioanele Wildcat ale CAP spre inamicul care 
se apropie. Avioanele F4F sunt ocupate cu Zero-urile, iar aparatele Kate care au 
supravieţuit se îndreaptă spre Forţa Operativă 17 cu toată viteza, zburând la 
mică altitudine. Deși cinci sunt distruse de barajul antiaerian, patru reușesc să îl 
străbată și să își lanseze torpilele. Yorktown reușește să evite 

cu succes două dintre ele printr-o serie de manevre abile, dar cade pradă 
următoarelor două. Conse-cintele sunt dramatice: rezervoarele de combustibil de 
la babord sunt distruse și cârma i se blochează. Aproape imediat începe să se 
încline la 26 de grade spre babord. 

Un al doilea Val este doborât în timpul picajului și se prăbușește în mare, 
la babordul portavionului Yorktown. Bomba, care este cu detonare întârziată, 
lovește puntea de zbor în zona coșului de fum (B) și îl străpunge 

(C) Cea de-a treia bombă pătrunde în hangar prin liftul numărul unu 

(D) Prima torpilă care lovește nava la 14.43 găurește rezervoarele de 
combustibil de la babord 

(E) Cea de-a doua torpilă care lovește nava la 14.44 găurește rezervoarele de 
combustibil de la babord 

SCUFUNDAREA NAVEI YORKTOWN 

Povestea portavionului Yorktown, de la ora 10.50, 4 iunie, la ora 5.00, 7 iunie 
1942 

Legendă 

Verde: Atac al bombardierelor în picaj D3A1 Val la ora 12.00 

Roșu: Atac al bombardierelor înarmate cu torpile B5N2 Kate la ora 14.37. 

Apropiindu-se pe o traiectorie curbă, primul Val execută picajul, dar se 
dezintegrează lovit de bateriile antiaeriene de pe Yorktown și cade in apă în trei 
bucăţi, dar bomba lovește puntea de zbor și explodează (A). 

Când Yorktown detectează cel de-al doilea val de atac care se apropie pe la 
ora 13.20, doar 10 aparate Wildcat se află la bord. Numai opt au suficient 
combustibil pentru luptă și sunt lansate imediat pentru a intercepta 
bombardierele cu torpile, împreună cu șase F4F din VF-3, care patrulează deja. 

3. Cum portavionul începe să ia apă, este în pericol să se răstoarne, așa că pe 
la ora 15.00 căpitanul Buckmaster dă ordin ca nava să fie abandonată. Balch, 
Benham, Russell și Anderson se apropie de Yorktown, salvând aproximativ 2 270 
de membri ai echipajului. Nava este abandonată. Fletcher și Buckmaster 
presupun că este doar o chestiune de timp până când aceasta se va scufunda. 

4. Dar, în dimineața următoare, Yorktown încă mai plutește. Se ia decizia de a 
reveni la bordul său și urmează eforturi hotărâte de 

a o salva. Nimitz trimite dragorul de mine Vireo și remorcherul Navajo 
și întărește patrulele antisubmarin din jurul navei. La 14.36, Vireo începe 
să remorcheze Yorktown spre Pearl Harbor, cu o viteză de 2 noduri. La bordul 


portavionului, echipa de recuperare încearcă să facă nava mai ușoară aruncând 
peste bord materialele în plus, operaţiune care continuă până la lăsarea serii, 
deoarece nava nu are curent electric și lumini. 

5. La 4.10, în zorii zilei de 6 iunie, submarinul japonez I-168 detectează 

Yorktown, care era înconjurat de șase distrugătoare. Torpilele pot fi lansate 
abia la 13.31. Prima lovește distrugătorul Hamman, care se scufundă aproape 
imediat. Două torpile trec pe sub chila acestuia și lovesc Yorktown în parti vitale, 
dar portavionul refuză să moară. 

6. În mod ironic, apa care intră acum la tribordul lui Yorktown echilibrează 
nava și Buckmaster este optimist. Portavionul rezistă întreaga noapte, dar devine 
evident că soarta sa este pecetluită. Yorktown se scufundă la răsăritul soarelui, 
la 4.58, pe 7 iunie. 

au contribuit și bateriile antiaeriene. Deși s-au pierdut cinci bom-bardiere și 
trei avioane de luptă, atacatorii au continuat să se apropie de Yorktown. Conduse 
de Tomonaga, cele cinci aparate de zbor și-au lansat torpilele. După ce și-a lansat 
torpila, știind că nu se putea întoarce, conducătorul atacului Midway și-a 
prăbușit intenţionat avionul pe puntea de zbor a lui Yorktown. Două torpile au 
lovit apoi babordul portavionului, la mai puţin de 20 de metri una de alta, pro- 
vocând o serie de explozii și de incendii. Portavionul a fost zguduit de impactul 
dublu și s-a oprit. Temându-se că s-ar putea răsturna, căpitanul Buckmaster a dat 
ordinul de a abandona nava la 15.00 și aproximativ 2 270 de membri ai 
echipajului au fost salvaţi. Deși Yorktown a fost abandonat, a rămas pe linia de 
plutire și a fost păzit pe parcursul nopţii de distrugătorul Hughes. În dimineaţa 
următoare era încă acolo. Acest vas remarcabil refuza să moară. Yorktown nu s-a 
scufundat și mai plutea și în dimineaţa următoare. Căpitanul său ajunsese să 
creadă că era încă posibil să îl recupereze. 

Până la miezul zilei de 5 iunie, o echipă de recuperare fusese tri-misă la 
bordul Yorktown. Se făcuseră progrese considerabile când s-a petrecut dezastrul. 
Mai devreme în aceeași dimineaţă, Yorktown fusese detectat de unul dintre 
hidroavioanele de pe Chikuma și Yamamoto dăduse ordin ca submarinul I-168, 
poziţionat lângă insula Midway, unde dusese la bun sfârșit un bombardament de 
noapte la primele ore ale zilei de 5 iunie, să „localizeze și să distrugă portavionul 
american“. La puţin timp după 13.00, pe 6 iunie, sub-marinul a străpuns escorta 
de cinci distrugătoare din jurul portavi-onului și a tras patru torpile. 
Distrugătorul Hamman, care era legat 

( ( Încercările de a recupera portavionul Yorktown si de a-l remorca până la 
Pearl Harbor au fost abandonate în ziua de 6 iunie, când portavionul a fost lovit 
de submarinul japonez I-168. Nimerit de doi „pești“, a devenit curând limpede că 
portavionul nu mai putea fi salvat. În cele două fotografii din centru se vede cum 
Yorktown se înclină mult spre babord, înconjurat încă de distrugătoarele de 
protecţie. Jos: nava se înclină tot mai mult, așa că echipele de recuperare 
primesc ordinul de a o abandona. Se vede că acestea coboară pe la tribord, de 
unde vor fi preluate de un distrugător. Crucea de pe carenă marchează locul 


probabil în care a nimerit torpila de pe I-168. 

via Robert C. Stern 

ATACUL din 4 IUNIE ASUPRA YORKTOWN CU AVIOANE TORPILOARE DE 
PE HIRYU 

Cel de al doilea atac de pe Hiryu din ziua de 4 iunie împotriva forţei de 
portavioane americane a fost realizat de Unitatea de Atac Portavioane 
comandată de locotenentul Tomonaga. Cand această forță de atac i-a zărit pentru 
prima dată pe americani la ora 14.30, nu și-a dat seama că era vorba de 
Yorktown, care fusese avariat anterior (1). Membrii echipajului de la bordul 
portavionului american stinseseră incendiile și restabiliseră viteza la 19 noduri, 
după avariile suferite din partea bombardierelor dela portavionul Hiryu. 
Tomonaga a luat hotărârea de a efectua un atac imediat asupra portavionului 
aparent neafectat. Și-a împărțit cele zece avioane de atac în două grupuri: unul, 
sub comanda lui Tomonaga însuși, trebuia să atace portavionul dinspre pupa 
babord, în timp ce al doilea grup o lua spre nord, pentru a ataca nava dinspre 
prora tribord. Grupul lui Tomonaga a început să planeze încet pentru a câștiga 
viteză. La peste 16 kilometri de portavionul american, pilotul de pe flancul lui 
Tomonaga a fost doborât de avioane Wildcat. Cele patru avioane rămase 

au continuat să se apropie de ţintă și au observat că portavionul își schimbase 
cursul spre sud-est, pentru a se îndrepta cu pupa în direcţia avioanelor japoneze. 
Fără ca Tomonaga să știe, vasul se întorcea în vânt și pentru a lansa cele zece 
aparate Wildcat de pe punte. Ca răspuns, Tomonaga și-a împărţit mica forţă 
pentru a obţine un unghi mai bun de atac. Două avioane au primit ordin de a se 
muta spre stânga pentru a ataca vasul dinspre babord, în timp ce Tomonaga (2) 
și unul dintre avioanele de atac au incoltit vasul dinspre tribord. Primul dintre 
avioanele de vânătoare care au decolat de pe puntea lui Yorktown era pilotat de 
locotenentul- comandant Thach. Acesta s-a îndreptat imediat spre avionul lui 
Tomonaga, l-a angajat rapid în luptă și l-a incendiat. Talentul deosebit de pilot al 
lui Tomonaga i-a permis să păstreze echilibrul avionului în flăcări până ce a 
reușit să lanseze cum trebuie torpila (3). Cu toate acestea, a ratat și Tomonaga s- 
a prăbușit la pupa lui Yorktown. Sacrificiul lui nu a fost în zadar, din moment ce 
atacul grupului lui Tomonaga a pregătit perfect atacul celui de al doilea grup de 
avioane. Două torpile lansate de acest grup și-au atins ţinta ducând, în cele din 
urmă, la scufundarea navei Yorktown. 

2 

de portavion, a fost rupt în două de o torpilă și s-a scufundat ime-diat. În mod 
tragic, scufundarea rapidă a acestuia a detonat munitia de mare adâncime, 
omorând multi marinari care erau în apă. Două torpile au lovit Yorktown, 
provocând daune care i-au dat de înţeles lui Buckmaster că portavionul nu mai 
putea fi salvat. Cu toate acestea, Yorktown a rezistat eroic până la 6.00, în 
dimineaţa următoare, când s-a scufundat în cele din urmă. 

Chiar când supraviețuitorii valului de atac de pe Hiryu se întor-ceau la bord, 
unul din cele zece avioane de recunoaștere trimise de Fletcher mai devreme a 
zărit, în sfârșit, portavionul japonez. Locotenentul Wallace Short l-a descoperit 
împreună cu escorta la aproximativ 180 de kilometri nord-vest de Yorktown. 

Când Spruance a primit vestea la bordul navei Enterprise, a luat decizia de a 
lansa un atac total asupra lui Hiryu. La 15.30, Enterprise a trimis o forță 
compusă din 24 de avioane Dauntless, iar Hornet a lansat alte 16. Cele câteva 
aparate Wildcat care supravietuisera operaţiunilor de luptă din acea zi au rămas 
să apere portavionul, așa că bombardierele în picaj s-au îndreptat spre prada lor 
fără să bene-ficieze de acoperire din partea avioanelor de vânătoare. 

La 16.30, rămășițele celui de-al doilea grup de atac fuseseră deja recuperate 
de Hiryu. Doar trei Zero și cinci Kate se întorseseră, dar piloţii de pe 
bombardierele cu torpile erau convinși că, în loc de Yorktown, distruseseră cu 
succes un al doilea portavion american. Yamaguchi credea acum că lupta 
devenise de unu-la-unu și că încă mai era posibil să transforme cenușa 
dezastrului din acea dimineaţă într-o victorie. Prin urmare, a ordonat pregătirea 
unui al treilea val de atac. Avioanele disponibile erau doar o umbră palidă a 
forţei aeri-ene de care dispusese Hiryu și a puterii Primei Flote Aeriene, care 
atacase Midway abia cu douăsprezece ore mai devreme. Doar patru Kate, cinci 
Val și șase Zero din patrula aeriană de avioane de luptă, pilotate de echipaje 
epuizate, mai erau disponibile. Cu toate aces-tea, s-a dat ordin să fie 
realimentate și reînarmate pentru un atac la apus. Pe puntea lui Hiryu a început 
o activitate febrila; furtunu-rile de combustibil, bombele, torpilele si munitia au 
fost pregătite pentru a reînarma și a echipa forţa slăbită de atac. Între timp, 
piloţii 

au luat masa - plăcinte calde de orez - înainte de lansarea prevă-zută pentru 
ora 18.00. In timp ce piloţii japonezi luau masa, primele bombardiere Dauntless 
își începeau atacurile din picaj împotriva ultimului portavion al lui Nagumo. 

Moartea lui Hiryu 

Deși în aer se afla în continuare o patrulă redusă ca număr de avioane de 
luptă, aparatele Zero nu au detectat bombardierele în picaj care se apropiau. 
Când primele 13 SBD și-au început atacul în picaj, au luat inamicul complet prin 
surprindere. Venind cu soarele în spate, așa cum o făcuseră și împotriva 
celorlalte portavioane mai devreme în aceeași zi, au prins pe nepregătite Hiryu și 
navele de escortă, care nu au reușit să inițieze decât un baraj antiaerian partial, 
înainte ca primele bombe să lovească. De pe punte s-a dat ordin mecanicilor din 
sala motoa-relor să crească viteza lui Hiryu până la 30 de noduri. Cârma a fost 

Hiryu. La fel ca și Akagi, particularitatea definitorie a portavionului Hiryu era 
că puntea de comandă („insulă“) a operaţiunilor aeriene era la babord, 
un experiment care nu a mai fost repetat și la alte portavioane japoneze. 

Ilustraţie de Jan Suermondt 

întoarsă la limită spre dreapta. Din SBD-urile în picaj se vedea că nava 
încearcă să descrie un cerc complet, însă degeaba. Deși trei bombe au fost 
evitate, Nemesis a făcut ca bomba a patra să nimerească, urmată imediat de alte 
trei bombe. Două au lovit în mijlocul navei și celelalte două în prora „insulei“. 
Prima a smuls liftul anterior, zdrobindu-l de centrul de comandă al punţii de zbor, 
și toată puntea prora a devenit un vid mistuit de flăcări. La fel ca și înainte, 
bombele au ajuns până în hangare, făcând ca bombele aruncate neglijent unele 
peste altele să explodeze și rezervoarele de combustibil să erupă în flăcări. Mulţi 
piloţi muriseră deja pe puntea de zbor. O mare parte din echipajul care 
supravietuise exploziilor iniţiale a pierit din cauza fumului emanat de 
combustibilul în flăcări. Și grupul restrâns de asalt, care se zărea pe puntea din 
spate a portavionului, a explodat, vărsându-și combustibi-lul în flăcări și omorând 
alți membri ai echipajului. 

ATACUL ASUPRA PORTAVIONULUI JAPONEZ HIRYU ÎN DUPĂ-AMIAZA 

DE 4 IUNIE 

Hiryu (1) a fost ultimul portavion al Kido Butai 1 care a fost bombardat pe 4 
iunie. Distrugerea i-a venit din partea forței combinate a bombardierelor în picaj 
de pe Enterprise și Yorktown (2). Cu toate acestea, pe 4 iunie, din nou, 
bombardierele în picaj americane vor beneficia de pe urma factorului surpriză. 
Americanii au fost detectati abia la ora 17.01, cu doar câteva minute înainte de a 
fi gata să își înceapă atacurile în picaj asupra Hiryu. Inainte ca americanii să 
ajungă în vecinătatea imediată a lui Hiryu, vasul efectua deja o întoarcere 
la babord. După ce i-a zărit pe americani, căpitanul Kaku a continuat manevra 
dificilă pentru a-și aduce prora în direcţia avioanelor aflate în atac. Tunurile 
antiaeriene de pe Hiryu s-au ridicat rapid pentru a combate noua ameninţare și 
au început să tragă cu 

furie. În plus, patrula de lupte aeriene de pe Hiryu, formată din 13 avioane de 
vânătoare Zero, a atacat în disperare bombardierele în picaj ale americanilor în 
timp ce planau spre ţintele lor. Toate aceste măsuri au făcut din Hiryu cea mai 
dificilă ţintă pe care o atacaseră avioanele Dauntless în acea zi. Primele câteva 
bombe au ratat ţinta, dupa cum se vede și în imagine (3). In cele din urmă, 
priceperea piloților americani se va traduce într-un succes împotriva Hiryu. 
Patru bombe de 450 de kilograme au lovit partea dinspre prora a punţii de zbor a 
Hiryu, bombe care au căzut ciorchine în jurul marelui Soare Răsare (4) pictat pe 
această parte a punţii de zbor și pe care piloţii americani îl folosiseră drept ţintă. 


Aceste lovituri au declanșat incendii violente pe ultimul portavion al Kido Butai 1 
și au dus la pierderea navei a doua zi dimineaţă. Odată cu distrugerea ei, bătălia 
de la Midway practic s-a încheiat. 

Considerând că Hiryu primise deja lovitura fatală, celelalte apa-rate SBD și-au 
îndreptat atenţia spre navele de escortă. Haruna, Tone și Chikuma au fost 
atacate, dar nici una nu a fost lovită. După plecarea avioanelor americane, au 
încercat să stingă incendiile de pe portavion. Avariile erau însă atât de extinse, 
încât echipamentele de stingere a incendiilor fuseseră distruse, așa că marinarii 
care supravietuisera au început să folosească găleți trase cu sfori, umplute cu 
apă de mare, într-o încercare disperată de a controla flăcările. Patru 
distrugătoare s-au apropiat stropind portavionul cu apă de mare, dar totul a fost 
în zadar. Motoarele, care își mentinusera viteza o vreme după atac, s-au oprit, în 
sfârșit, când flăcările au ajuns la etajele inferioare, omorând majoritatea 
inginerilor. Căldura a topit plăcile din cală și portavionul a început să ia apă și s- 
a înclinat la 15 grade. 

O explozie de proporţii, la 1.58, care a revigorat incendiile, l-a făcut în sfârșit 
pe amiralul Yamaguchi să ia hotărârea de a abandona nava. Echipajului i s-a 
ordonat să se adune la 2.50. Cam o jumătate dintre cei 1 500 de marinari 
supravietuisera. In timp ce ofiţerii și echipajul erau transferați pe cuirasatele de 
lângă Hiryu, amiralul Yamaguchi și căpitanul Kaku au rămas la bordul vasului 
lovit, decla-rând că intenţionează să se scufunde odată cu nava. Ei s-au legat de 
cârmă, așteptându-și sfârșitul. La ordinul căpitanului Abe, distru-gatorul 
Makigumo a lansat mai multe torpile spre epava în flăcări. Ideea era că exploziile 
aveau să scufunde inevitabil portavionul, dar, la fel ca Yorktown, și Hiryu refuza 
să moară. S-a scufundat, în sfârșit, în jur de 8.20, ducând cu sine 416 membri ai 
echipajului, printre care căpitanul și amiralul Yamaguchi. Ultimul portavion din 
flota mân-dră și victorioasă a lui Nagumo fusese înghiţit de adâncuri. 

Operaţiunea MI anulată 

Deși Yamamoto și ofiţerii lui au primit mesajele trimise de pe hidro-avionul de 
pe Tone toată dimineaţa, singurul mesaj primit de la Nagumo însuși a venit la 
puţin timp după 8.35. Acesta anunţa desco-perirea unui portavion și a altor nave, 
poziţia lor și hotărârea de a se 

îndrepta spre ele. Deşi planul de operațiuni nu prevedea o asemenea 
eventualitate, Yamamoto şi ofițerii lui nu s-au neliniștit, convinși că Nagumo 
poate rezolva satisfăcător situatia. 

Prin urmare, când s-a primit, la 10.50, un mesaj de la amiralul Abe care 
spunea: „Incendii la bordul Kaga, Soryu și Akagi din cauza atacurilor realizate de 
avioane inamice de pe portavioane și de la sol“, șocul a fost profund și traumatic. 
Se spune că Yamamoto a scos un geamăt adânc și că dispoziţia ofiţerilor s-a 
schimbat, trecând rapid de la optimism la disperare. Singura veste bună a fost că 
Abe a rapor-tat că Hiryu era întreg și că pornise contraatacul. 

Evaluându-și opţiunile în aceste circumstanțe dramatice, Yama-moto a luat o 
decizie despre care credea că le va oferi japonezilor șansa de a salva situaţia. La 
12.20, a trimis un semnal ordonând caa Doua Flotă a lui Kondo să facă 
joncţiunea cu Corpul Principal al lui Yamamoto la nord-vest de Midway, la 12.00 
în ziua următoare. Operaţiunea AL a fost suspendată și lui Kakuta i s-a ordonat 


să-și trimită imediat cele două portavioane spre sud pentru a i se alătura lui 
Yamamoto. În curând însă, Yamamoto a înţeles că Ryujo și Junyo nu vor putea 
ajunge înainte de după-amiaza zilei de 6 iunie. În acele momente, mai credea 
încă în posibilitatea de a copleși numeric ina-micul într-o bătălie de noapte. 

În continuare, lui Kondo i s-a ordonat să detașeze cele patru cui-rasate grele 
ale lui Kurita din Corpul Principal și să le trimită spre Midway pentru a continua 
bombardamentele de noapte initiate de submarinul I-168, la putin timp dupa 
miezul nopţii, pe 5 iunie. De-a lungul zilei însă, veștile primite de Yamamoto au 
devenit din ce în ce mai îngrijorătoare. Imediat după 17.00, a aflat că pierduse și 
Hiryu, cheia de boltă a noului său plan. Deși informaţiile legate de dimensi-unile 
forței americane erau confuze, se știa acum că americanii aveau cel putin trei 
portavioane. La 19.15, când i s-a spus că Spruance se retrăgea cu Forţa 
Operativă 16 spre est, Yamamoto a știut că nu avea șanse să îl prindă din urmă 
pentru o bătălie de noapte. La 21.30, Nagumo a trimis mesaj spunând că, în 
esență, nu putea participa, ală-turi de Corpul Principal, la un atac de noapte. 
Considerându-l „prea conservator“, Yamamoto l-a înlocuit pe Nagumo cu Kondo 
la 0.55. 

Cu fiecare oră care trecea devenea din ce în ce mai limpede că forţa 
americană se îndepărta de japonezi cu o viteză prea mare pen-tru a mai fi prinsă 
din urmă în aceeași noapte. În plus, cuirasatele lui Kurita nu puteau începe să 
bombardeze Midway înainte de 3.00. Împreună cu navele de luptă ale lui Kondo 
urmau să fie expuse, apoi, atacurilor aeriene nu doar de pe Midway, ci și de pe 
portavioa-nele SUA care erau așteptate în zori, la 4.00. Călcându-și pe inimă, 
Yamamoto a trimis mesaj tuturor navelor anulând Operaţiunea MI și ordonând 
retragerea generală la 2.55, pe 5 iunie. Forța principală a lui Kondo s-a reunit cu 
Corpul Principal pe la 7.00, la o distanţă de aproximativ 600 de kilometri nord- 
vest de Midway, iar, la mie-zul zilei, rămășițele flotei odinioară atât de mândre a 
lui Nagumo li s-au alăturat. Când flota japoneză, încă puternică, s-a întors spre 
vest și a început să se îndrepte spre casă, agonia Flotei Combinate încă nu se 
terminase. 

5 iunie: Dispariţia navelor Mikuma și Mogami 

Departe, la sud-vest de poziţia ocupată de Corpul Principal al lui Yamamoto, 
Divizia 7 de Cuirasate a lui Kurita era la doar 150 de kilo-metri de Midway când 
a fost lovită de dezastru, la începutul zilei de 5 iunie. Cele patru cuirasate erau 
într-o singură coloană când, pe la ora 1.18, detectarea unui submarin SUA l-a 
făcut pe Kurita să ordone o întoarcere de urgenţă la 45 de grade. În mijlocul 
confuziei, Mogami s-a lovit de Mikuma la babord. Ambele vase au suferit avarii 
grave. Carena lui Mogami s-a îndoit până la turela nr. 1, iar rezervoarele de 
combustibil de la babordul Mikuma au fost găurite. Lăsând distru-gătoarele 
Asashio și Arashio să escorteze cele două cuirasate, Kurita s-a grăbit să se 
întâlnească cu Yamamoto. Deși Mogami putea încă să se deplaseze cu o viteză de 
12 noduri, Mikuma lăsa în urmă o dâră lată de combustibil. Urmărind-o, un PBY 
a localizat cele patru vase, la scurt timp după 6.30. Între 8.05 și 8.28, cuirasatele 
au fost ata-cate de avioane Dauntless, Vindicator și B-17 de pe Midway. Nici o 

ATACUL AERIAN AMERICAN DIN 6 IUNIE ÎMPOTRIVA CRUCIȘĂTORULUI 
GREU JAPONEZ MIKUMA 

După coliziunea cu nava-soră Mogami în dimineaţa zilei de 5 iunie, avariile 
crucișătorului greu Mikuma (1) erau destul de ușoare. Aflând că Mogami, mult 
mai grav avariat, era în stare să dezvolte o viteză de doar 12 noduri, cele două 
crucișătoare, escortate de două distrugătoare, s-au îndreptat spre vest pentru a 
părăsi zona bătăliei. Această scenă redă primele atacuri aeriene americane 
asupra crucișătoarelor. La 6.30, un PBY din Midway a zărit mica forţă japoneză. 
Cele două crucișătoare au fost raportate ca fiind „nave de luptă” și, ca răspuns, 
ceea ce mai rămăsese din escadrila VMSB-241 de pușcași marini a fost trimis din 
Midway pentru a ataca această ţintă extrem de promițătoare. In atac au fost 
incluse 

12 bombardiere în picaj- șase Dauntless și șase din mai vechile SB2U 
Vindicator. Cele șase Dauntless au atacat Mogami, dar, având de înfruntat focul 
puternic al antiaerienei, nu au fost atinse ţinte. Cele șase Vindicator comandate 
de căpitanul Richard Fleming au pornit după Mikuma. Fleming a luat decizia de 
a executa un atac de bombardament în planare de la circa 1 200 de metri. Din 
nou, focul antiaerienei a fost puternic, iar avionul lui Fleming a fost lovit. După 
cum se vede înimagine, s-a prăbușit în mare, fără să se înregistreze 
supraviețuitori (2). In ciuda legendelor vehiculate, avionul lui Fleming nu s-a 
prăbușit în turela nr. 4 a navei Mikuma. Nici unul dintre aparatele Vindicator nu 
și-a atins ţinta, iar atacul ulterior, din aceeași zi, cu B-17 nu a avut nici el succes. 
Cu toate acestea, norocul celor două crucișătoare s-a sfârșit a doua zi, când 
aparate Dauntless aparținând Marinei SUA le-au atacat. 

bombă nu și-a nimerit ținta, dar un Vindicator atins de barajul anti-aerian s-a 
lovit de turela de la pupa de pe Mikuma, iar incendiul care a urmat s-a răspândit 
în sala motoarelor. Viteza navei Mikuma era acum redusă la cea a Mogami. 

În ziua următoare, atât Hornet, cât și Enterprise au lansat ata-curi asupra 
celor două cuirasate. În trei atacuri desfășurate până la ora 14.45, Mogami a 
suferit daune grave și a fost lovit de cel puţin șase bombe de pe aparatele SBD. 
Pe 14 iunie însă, a reușit să ajungă la Truk. Nava geamănă a suferit stricăciuni 
atât de grave în atacuri, încât căpitanul a ordonat abandonarea vasului chiar îna- 
inte de al treilea atac. Ardea dintr-un capăt în celălalt și Arashio s-a apropiat 
greu ca să salveze supraviețuitorii, din cauza căldurii intense. O ultimă bombă 
lansată de pe un SBD i-a detonat torpilele și Mikuma a fost abandonată și s-a 
scufundat după apus, pe 6 iunie. Aproape 300 de membri ai echipajului au fost 
uciși. Sfârșitul acestei nave a marcat finalul bătăliei de la Midway. 

URMĂRI 

Fără îndoială că, atunci cand a aflat că Hiryu fusese distrus, amira-lul 
Yamamoto a știut imediat că nu pierduse doar bătălia. Midway a marcat 
momentul în care Japonia a pierdut războiul și, din acest motiv, a reprezentat 
conflictul naval decisiv din Pacific. Cele patru portavioane din Prima Flotă 
Aeriană a lui Nagumo erau instrumen-tul ofensiv principal al Japoniei în 
încercarea de a domina Pacificul. Odată cu distrugerea lor, superioritatea 
japoneză ca forță aeriană navală - cheia executării cu succes a războiului ofensiv 
în vastul tea-tru de război din Pacific - a fost eliminată. Dintr-o singură lovitură, 
Nimitz îi răpise Japoniei iniţiativa ofensivă, care urma să fie păs-trată de SUA 
până la sfârșitul războiului. Dacă înainte de Midway strategia navală japoneză să 
bazase pe shinko sakusen, operaţiuni ofensive, după Midway aceasta a fost 
caracterizată de yogeki saku-sen - operaţiuni defensive. 

Rezultatul înfrângerii catastrofale de la Midway a fost elimina-rea unor factori 
de neînlocuit din capacitatea ofensivă a japonezi-lor. Piloții experimentați care 
pieriseră pe portavioane nu puteau fi înlocuiţi din cauza programului deficitar de 
antrenament al noi-lor echipaje aeriene, pe care Japonia îl moștenise dinainte de 
răz-boi. Nici șantierele navale japoneze nu puteau spera să înlocuiască cele patru 
portavioane pierdute. La începutul conflictului din Pacific, acestea încă nu 
adoptaseră tehnicile de producţie în masă folosite cu succes în SUA. Un indiciu 
al diferenţei de filosofie din-tre șantierele americane și japoneze în construcţia 
de portavioane poate fi obţinut din comparatia cifrelor de producţie pentru acest 
tip de navă de luptă în cei doi ani și jumătate care vor trece de la momentul Pearl 
Harbor până în iunie 1944. 

Statele Unite au construit 18 portavioane formidabile de clasă Essex și 99 de 
portavioane de escortă, în timp ce Japonia a construit 

doar 12 portavioane de toate tipurile. În plus, această superioritate nu era 
doar numerică, ci și calitativă. Navele SUA erau mai bine con-struite și aveau la 
bord echipamente tehnic superioare. Acest lucru se vedea deja la Midway. 
Aproape toate vasele SUA care au luat parte la bătălie erau echipate cu radare, 
în timp ce, în Flota Combinată, acest echipament vital fusese instalat 
experimental doar pe navele de luptă Ise și Hyuga, care erau implicate în atacul 
împotriva Insulelor Aleutine și, deci, nu puteau fi folosite eficient. In lunile și anii 
de după Midway, distrugerea continuă a Flotei Combinate, odinioară atât de 
mândre și de puternice, de către flota SUA a eliminat complet ideea păguboasă 
că Nihon Seishin era superior avantajelor tehnolo-gice și materiale ale Statelor 
Unite. 

Pentru Rengo Kantai, agonia de la Midway nu s-a încheiat cu pierderea 
portavioanelor. Din cauza unei coliziuni cu nava sa pereche Mogami, în primele 
ore ale zilei de 5 iunie, cuirasatul greu Mikuma din flota amiralului Kurita, care 
purta nefericitul nume de Forța de Bombardament Midway, a fost grav avariat. 
Ambele vase au fost atacate în mod repetat din aer, pe tot parcursul zilei. In 
imagine, cuirasatul Mikuma după ceafost lovit de aparate SBD de pe 
portavionul Enterprise. 


Arhivele Naţionale ale SUA 

Victoria americană de la Midway a fost dovada remarcabilă a curajului, 
spiritului de sacrificiu, prevederii și expertizei tehnice ale Marinei SUA. 
Profesorul Samuel Morison a accentuat această idee când a numit Midway o 
„victorie a serviciilor de informaţii“. Descifrarea codului japonez JN-25 i-a oferit 
lui Nimitz o remarca-bila imagine de ansamblu asupra intentiilor inamicului, dar 
multe lucruri ar fi putut da greș de la planificare până la victorie. Nici ame- 
ricanii nu au fost fără cusur în timpul bătăliei, dar analiza finală a dat la iveală 
faptul că aceste greșeli au fost mult mai puţine și mai puţin grave decât cele ale 
japonezilor. 

Dar dacă Midway ar fi fost, într-adevăr, acel kantai kessen pe care Yamamoto 
și-l dorea? Este aproape sigur că amiralul ar fi fost pro-fund dezamăgit în 
așteptările sale de a obţine beneficii imense pen-tru Japonia după o asemenea 
victorie. În acest sens, ar fi înţeles că 

Mikuma, cu câteva ore înainte să se scufunde: rămășițele unui bombardier în 
picaj Vindicator se pot vedea prăbușite peste turela nr. 4. Tuburile pentru torpile 
atârnă peste bord. Mikuma s-a scufundat, în cele din urmă, pe 6 iunie după apus. 

Arhivele Naţionale ale SUA 

victoria nu era „decisivă“ fiindcă, oricâte daune materiale ar fi pro-vocat 
Japonia Flotei Pacificului a SUA, acestea nu ar fi fost niciodată suficiente cât să 
forțeze Statele Unite să negocieze pacea. Aceasta ar fi putut fi singura 
consecinţă tangibilă care ar fi transformat Midway într-o victorie „decisivă“ 
pentru Japonia. Sperantele lui Yamamoto de victorie la Midway erau cu totul 
nefondate. Se poate spune chiarcă până și simplul fapt că Yamamoto avea 
asemenea speranţe ne arată că nu înţelegea absolut deloc psihologia acestei 
naţiuni pe care credea că o cunoaște atât de bine. 

Incapacitatea lui Yamamoto de a înţelege că nici o victorie pur militară la 
Midway nu ar fi adus vreun beneficiu politic de durată Japoniei este 
simptomatică pentru eșecul intelectual care a marcat întreaga strategie de 
război a Flotei Combinate. Văzând „victoria“ ca pe o chestiune având legătură cu 
teritorii cucerite, resurse captu-rate și bătălii câștigate, japonezii nu înțelegeau 
natura războiului pe care îl începuseră. Yamamoto aruncase zarurile care 
hotărau natura conflictului din Pacific atunci când atacase Pearl Harbor. 
Imaginile cu navele de război distruse și echipajele ucise de avioanele sale de 
luptă, pe 7 decembrie 1941, reușiseră să unească poporul ameri-can, cu opţiuni 
politice atât de diverse, și să îl convingă de nevoia de a-i vedea pe cei care 
provocaseră acel atac anihilati cu totul, indife-rent de costuri. Aceasta era ideea. 
Japonia initiase, fără să vrea, un „război total“ cu o supraputere care nu doar că 
poseda resursele și experienţa de a purta un asemenea război, ci era și animată, 


dincolo de orice altceva, de convingerea morală și de certitudinea că își va folosi 
resursele naţionale pentru a duce acest conflict la bun sfârșit. Dacă japonezii ar 
fi triumfat la Midway, americanii ar fi avut nevoie, cu siguranţă, de mai mult timp 
pentru a realiza același lucru pe care îl vor reuși în august 1945. Costul în 
resurse și vieți omenești ar fi fost mult mai mare, dar rezultatul ar fi fost 
același - anihilarea ine-vitabilă și totală a Imperiului Japonez. 

